
Christian  Sonne  er  en  lille,  fyrretyveaarig  Manufaktur- 
handler, der  hovedsagelig  forer  Handel  med  Dame- 
sager i  sin  Butik,  som  er  beliggende  foran  i  Borgergade  i 
et  højt  smalt  Hus,  hvis  Stueetage  indtages  af  et  vældigt 
bredt  Vinduesfag,  der  har  levnet  saa  lidt  Plads  til  Gadedøren, 
at  det  ser  ud,  som  om  denne  gjorde  sig  saa  smal  som 
muligt  for  at  slippe  forbi  Vinduet. 

Det  er  rimeligvis  en  Folge  af  hans  Handels  kvindelige 
Karakter,  at  han  har  faaet  noget  Sippet  og  Pillent  over 
saavel  i  Ydre  som  i  Indre.  Han  bærer  sadledes  aldrig  sort 
Slips,  men  meget  lyse  af  sarte  Farver,  og  hans  Bryst  har 
en  vis  Lighed  med  hans  store  Vindue,  idet  det  stedse  aaben- 
barer  et  sandt  Overmaal  af  Linned,  der  kun  synes  at  mangle 
paaheftede  Sedler  med  Prisangivelse,  og  alt  dette  Lyse  giver 
ham  bestandigt  saa  at  sige  et  sommerligt  Udseende.  Ond- 
skabsfulde Bekjendte  af  ham  siger  da  forresten  ogsaa,  at 
han  er  lige  saa  længe  om  at  pynte  sig  selv  som  om  at 
gjøre  det  store  Vindue  præsentabelt,  og  det  vil  sige  ikke 
saa    lidt.      Han    har   imidlertid    ikke   noget   af  det  Lapsede 


ligeoverfor  Damer,  som  ellers  plejer  at  være  uadskilleligt 
fra  pyntede  Kræmmere;  han  er  ærbar  og  decent,  selv  ikke 
den  mest  Snerpede  tænker  et  Øjeblik  paa  at  tage  Anstod, 
naar  han  siger     Klokke-  eller     Chemise». 

Forresten  er  Sonne  ugift  og  beboer  den  lille  tredje 
Sal  oppe  i  det  smalle  Hus.  Hans  tarvelige  Husholdning 
bestyres  af  den  gamle,  kappeklædte  Jomfru  Westphal,  med 
hvem  han  kappes  i  Rengjøringsfaget,  idet  han  til  hendes 
ubeskrivelige  Ærgrelse  altid  gaar  efter  med  sin  egen  Støve- 
klud, naar  hun  har  støvet  af. 

Omtrent  for  et  halvt  Aars  Tid  siden  døde  der  en  Onkel 
af  Sonne,  og  det  viste  sig,  at  den  lille  Manufakturhandler 
var  indsat  til  Onklens  Universalarving.  Skjøndt  det  arvede 
Pengebeløb  ikke  var  saa  overvættes  stort,  kom  det  dog 
Sonne  vel  tilpas,  og  Alt  vilde  have  været  saare  godt  og 
glædeligt,  hvis  ikke  blot  Jakob  havde  fulgt  med  Arven. 

Jakob  var  den  af  Onklens  Venner,  som  havde  holdt 
længst  ud.  De  øvrige  vare  faldne  fra  efterhaanden,  som 
Onklen  blev  ældre,  og  da  han  det  sidste  Par  Aar  var 
lænket  til  sin  Stol,  blev  de  lidt  efter  lidt  borte  fra  ham. 
Kun  Jakob  holdt  som  sagt  ud  og  veg  ikke  fra  hans  Side, 
men  Jakob  var  heller  ikke  Andet  end  en  ganske  almindelig, 
grøn  Papegøje. 

Onklen  havde  i  levende  Live  været  en  fuldstændig 
Modsætning  til  den  lille  pertentlige  Kræmmer.  Munter  og 
jovial  som  han  var,  havde  han  været  meget  søgt  blandt 
Venner  og  Bekjendte,  og  det  var  derfor  ikke  saa  underligt, 
at  Ensomheden  forekom  ham  dobbelt  trættende.     Saa  var 


det,  at  han  anskaffede  sig  Jakob,  for —  som  han  sagde  — 
dog  at  have  En  at  snakke  med.  Jakob  var  meget  lærvillig, 
og  da  baade  Lærer  og  Elev  havde  lige  ondt  ved  at  løbe 
fra  hinanden,  og  de  Begge  ligeledes  havde  rigelig  Tid  til 
Disposition,  bibragte  Jakobs  Herre  den  adskillige  Kund- 
skaber, og  fik,  ved  timevis  med  den  storste  Taalmodighed 
at  gjentage  den  samme  Sætning,  den  indprentet  forskjellige 
Sententser,  der  vel  ikke  vare  af  de  allersmagfuldeste,  men 
som  det  morede  den  gamle  gemytlige  Onkel  at  hore  Jakob 
anbringe  til  alle  Tider  paa  Dagen  saa  forkert  som  vel  mu- 
ligt. Jakob  var  nemlig  ikke  en  af  disse  almindelige  dumme 
Papegojer,  som  uafladeligt  og  uden  at  Nogen  sporger  dem 
derom  forsikre,  at  de  ere  gode  Poppedrenge,  eller  skrige 
paa  Sukker  hele  Dagen. 

Dette  viste  sig  strax,  da  Sonne  efter  Onklens  Begra- 
velse modte  i  den  Gamles  Lejlighed  for  med  Husholdersken 
at  træffe  Aftale  om,  hvilke  Mobler  han  vilde  have  bragt 
hjem  til  sig;  thi  strax  ved  Sonnes  Indtrædelse  bod  Jakob, 
der  formodentlig  nu  folte  sig  som  Vært  her,  ham  hjerteligt 
velkommen  ved  et  hundrede  Gange  gjentaget  God  D 
God  Dag!  God  .Dag!  God  Dag! 

Sonne  saae  sig  nervøst  om    og  sagde:      Hm.    det   er 
sandt,  Papegojen!  .  .  .    Den  havde  jeg  helt  glemt!  .  .  .  Hvad 
skal  jeg  gjore  med  den?    Jeg  synes  ikke  godt,  det  kan 
an  at  sælge  den  .  .  .  Hm,  ja,  jeg  bliver  vel  nødt  til  at  : 
den  hjem  til  mig  foreløbigt,  saa  kan  jeg  maaske  forære  den 
bort  til  En  eller  Anden  .  .  . 

*  Deres  Onkel  vilde  Nære  bleven  meget  bedrøvet,  naar 


han  havde  anet,  at  Jakob  skulde  ud  mellem  Fremmede,^  sva- 
rede Husholdersken,  for  Herren  holdt  saa  meget  af  Jakob. » 
Jakob!  Jakob!  Jakob!  Jakob! »  begyndte  Papegøjen 
og  bukkede  sig  med  dybeste  Respekt  saa  langt  forover, 
ing  den  nævnede  sit  eget  højstærede  Navn,  at  den 
var  nær  ved  at  dumpe  paa  Hovedet  ned  af  Pinden. 

Ja,  saa  maa  jeg  vel  finde  mig  i  at  beholde  den,» 
sagde  Sonne,  skjøndt  jeg  ellers  giver  den  Slags  Skraal- 
halse  en  god  Da- 
God  Dag!  God  Dag!»  svarede  Jakob  yderst  høfligt 
igjen,  idet  den  misforstod  sin  tilkommende  Herres  Vel- 
komsthilsen. 

Jakob  blev  altsaa  bragt  til  det  smalle  Hus  i  Borger- 
gade og  fik  Plads  i  Sonnes  Kontor  bag  Butikken.  I  de 
forste  Dage  var  det,  som  om  den  havde  tabt  Mælet  af 
Forbavselse  over  Flytningen  og  de  forandrede  Omgivelser. 
Den  sagde  idetmindste  ikke  et  Ord.  For  dog  ikke  at 
komme  ud  af  Øvelsen  med  at  bruge  sin  Stemme,  øvede 
den  sig  omtrent  hver  Time  et  Kvarter  ad  Gangen  med  de 
mest  øresønderrivende,  falske  og  hæse  Skrig.  Det  kom  nu 
vel  ogsaa  af,  at  den  kjedede  sig  over  at  være  alene;  idet- 
mindste kunde  det  tyde  derpaa,  at  den  stedse,  naar  Sonne 
irriteret  over  Skrigeriet  kom  styrtende  ind  fra  Butikken 
og  truede  med  at  dreje  Halsen  om  paa  den,  yderst  fore- 
kommende bød  ham  velkommen  med  sit  elskværdigste  «God 
Dag! 

Efter  nogle  Dages  Forløb  saae  Sonne  sig  i  den  Nød- 
vendighed at  anskaffe  en  mægtig  Papskjærm  i  Form  af  en 


overnaturlig  Osteklokke  til  at  sætte  over  Buret.  Denne 
tik  Jakob  over  sig,  hvergang  den  var  tor  højrøstet,  og  du 
den  aldrig  strax  kunde  holde  op  med  sin  Passiar,  fortsatte 
den  under  Skjærmen,  saa  det  lød,  som  det  kom  fra  en 
Bugtaler. 

Sonne  begyndte  imidlertid  sig  selv  ganske  uafvidende 
at  forlige  sig  med  Papegøjen.  Naar  han  nemlig  om  Af 
tenen  sad  alene  i  Kontoret  og  gjorde  sit  Regnskab  op, 
havde  han  en  Følelse  af,  at  det  var,  ligesom  der  var  En 
til  i  Stuen,  naar  Jakob  engang  imellem  indflettede  en  kort, 
pluddervorn  Revisorbemærkning,  der  tidt  kunde  passe  ret 
pudsigt.  Hidtil  havde  Sonne  ikke  skjænket  Jakobs  Ydre 
nogen  Opmærksomhed;  men  engang  da  han,  spekulerende 
over  Noteringen  af  de  sidst  ankomne  Silkebaand,  lænede 
sig  tilbage  i  Kontorstolen,  greb  han  sig  i  at  sidde  og 
betragte  Jakob  og  istedetfor  Blonder  at  tænke  paa,  om 
den  kunde  kaldes  kjøn  eller  ej.  Han  kom  til  det  Resultat, 
at  saadan  en  Papegøje  egentlig  havde  et  højst  aparte  Ydre: 
han  fandt,  at  denne  Sammenstilling  af  Farver  med  højrøde 
og  brandgule  Pletter  paa  spanskgrøn  Bund  og  uden  Spor 
af  Schattering  i  Grunden  ikke  var  ilde,  skjøndt  den  var 
saa  dristig.  Det  følger  —  i  Parenthes  bemærket  -  af  sig 
selv,  at  den  lille  Manufakturhandler  nok  tiltroede 
kunne  have  arrangeret  det  Hele  med  adskilligt  bedre  Smag, 
hvis  han  havde  faaet  Lov  til  at  raade.  Han  saae  paa 
Jakobs  klare,  lille  Øje  og  syntes,  det  sad  saa  underligt 
uden  paa;  det  lignede  en  Draabe.  der  var  spildt  paa  Fjerene. 
Og  saa  morede  han  sig  over  den   sortegraa,  tykke  Tunge, 

der  mindede  ham  om,  da  han  i  sine  Skoledage  tyggede 
sine  Teender  omme  for  at  omdanne  Viskelæder  til  Knald- 
viskelæder. 

Forholdet  bedredes  betydeligt,  da  det  engang  gik  op 
for  Sonne,  at  Jakob  var  et  Stykke  af  en  Komiker. 

Sonne  stod  en  Morgenstund  i  sin  Butik,  da  en  Bonde 
rraadte  ind  i  Kontoret  for  at  tilbyde  et  Læs  Tørv  til 
billigt  Kjøb. 

God  Dag!»  sagde  Bonden  og  blev  staaende  indenfor 
Doren. 

God  Dag!     svarede  Jakob  i  sin   mest  forekommende 
Tone. 

Bonden  saae  sig  om;  men  da  han  ikke  opdagede  Nogen 
i  Stuen,  henfaldt  han  et  Par  Minutter  i  stille  Beskuelse  af 
sine  egne  Uldsokker.  Da  han  havde  afvundet  disse  al  den 
Interesse,  det  var  muligt,  mente  han,  at  det  var  bedst  atter 
at  minde  om  sin  Nærværelse  og  gjentog  lidt  højt:  «God 
Dag' 

God  Dag!  >  skreg  Jakob  øjeblikkeligt  meget  stærkt  og 
meget  galant. 

Bonden  overbeviste  sig  atter  om,  at  der  Ingen  var  i 
Stuen,  kløede  sig  spekulerende  bag  Øret,  men  opgav  saa 
at  forstaa  det.  Et  Minut  efter  gjentog  ganske  den  samme 
Scene  sig,  og  saaledes  blev  det  ved  endnu  en  to — tre  Gange. 
Og  jo  højere  Bonden  talte,  desto  højere  skreg  Jakob,  meget 
oplivet  af  at  faa  Nogen  at  tale  med. 

Omsider  tabte  Bonden  dog  Taalmodigheden  og  efter 
Jakobs  sidste,  gjennemtrængende   «God   Dag!»   sagde  han: 


Ja,   jeg  kan   sgu   nok   hore,   De  siger  god   Dag,    men  jeg 
kan  ikke  se,  hvor  De  er' 

Paa    dette  Tidspunkt   ansaae  Sonne  det  for   henv 
mæssigt  at  begive  sig  ind  i  Kontoret. 

Naa,    der  er   De!     udbrød   Bonden   glad.       De    var 
kanskesens  inde  i  Butikken: 

Manufakturhandleren  tænkte  et  Øjeblik  paa  at  blive 
vred,  men  bestemte  sig  dog  efter  en  kort  Overvejelse  til 
at  tage  Sagen  fra  den  komiske  Side.  Og  det  Samme  gjorde 
den  unge  Lærling  ude  i  Butikken.  Han  fandt  det  endogsaa 
saa  underholdende,  at  han  maatte  stoppe  et  Stykke  Blonder 
i  Munden  for  ikke  at  buse  ud  i  Latter,  og  forst  længe 
efter  trak  han  det  ud,  ligesom  Blaarspiseren  paa  Dyreh; 
bakken  trækker  Baand  ud  af  Munden. 

En  Maanedstid  hengik  i  Fred  og  Ro,  men  saa  indtraf 
der  en  Begivenhed,  som  klarligt  beviste  Sonne,  at  det  var 
umuligt  for  ham  at  have  Jakob  staaende  i  sit  Kontor. 

Sonne  havde  just  Besog  af  en  Handelsrejsende,  der 
fra  sin  store  Kuffert  udkrammede  den  ene  Prøve  efter  den 
anden  af  —  som  det  hedder  —  alt  til  Faget  henhorende. 
Manufakturhandleren  fandt  selvfølgelig,  at  Priserne  virkelig 
vare  altfor  opskruede  for  de  Varer,  og  den  Handelsrejsende 
fandt  lige  saa  selvfølgelig,  at  det  virkelig  var  Røverkjøb 
for  de  Varer,  og  dette  afjgav  mere  end  tilstrækkeligt  Under- 
holdningsstof i  en  god  Times  Tid  for  de  to  Herrer.  Der 
blev  drukket  et  Par  Glas  Portvin,  uden  at  de  hjalp  For- 
handlingerne paa  Gled,  og  saa  tog  man  fat  paa  Konversa- 
tionen,  hvor  man  var  sluppet.     Sonne  tingede  og  tingede. 

for  at  faa   Prisen   sat   ned,    men  den   Handelsrejsende  var 
standhaftig,  han  vilde  ikke  slaa  en  Øre  af. 

Pludselig  rungede  der  gjennem  det  lille  Kontor  et 
kraftigt  Udraab:     Sikken  en  Jode!» 

Det  var  Jakob,  som  paa  denne  utilladeligt  skarpe  Maade 
udtalte  sin  Mening.  Det  følger  af  sig  selv,  at  den  lige 
saa  godt  kunde  have  udskreget  hvilkensomhelst  anden  af 
de  tre — fire  Sætninger,  som  dens  forrige  Herre  havde  lært 
den;  men  den  valgte  nu  uheldigvis  denne,  som  desto  værre 
passede  altfor  godt,  idet  den  Handelsrejsende  virkelig  hen- 
hørte  til  denne  Nation. 

Sonne  og  hans  Gjæst  bieve  lidt  forbløffede.  Den 
Første  vendte  sig  med  et  Spjæt  om  paa  Hælene  og  sendte 
Jakob  et  lynende  Øjekast,  og  den  Sidste  dukkede  op  fra 
sin  Kuffert,  i  hvilken  han  havde  staaet  paa  Hovedet  efter 
nogle  bestikkende  Prøver  af  Svanebay.  De  stirrede  hin- 
anden en  Stund  stift  i  Øjnene. 

Hvad    siger    De,    uforskammede    Menneske?»    brød 
endelig  den  Handelsrejsende  ud. 

Det    var    ikke    mig!»    stammede    Sonne    paa    en    vis 
skoledrengeagtig  Maade. 

Hvem  var  det  da?     Her  er  jo  ingen  Andre. » 
Det  var  Jakob  .  .  .  Papegøjen  derhenne! » 
Saa?     Tror  De,  De  kan  bilde  mig  det  ind?» 
da,    jeg   forsikkrer    Dem!    ...  Jeg  havde  selv  ingen 
Anelse  om,   at   den   kunde  sige  det  .  .  .  det  er  ikke  mig, 
der  har  lært  den   det,   og  den  har  aldrig  før  sagt  det,   saa 
længe  jeg  har  havt  den.» 


Hm  — ,  saa  faa  den  til  at  sige  det  igjen,   saa  vil 
tro  Dem,  men  heller  ikke  tor. 

Sonne  gik  hen  til  Buret  og  søgte  paa  enhver  Maade 
at  faa  Jakob  til  at  repetere  Sætningen.  Men  alt  var  for- 
gæves; Poppedrengen,  der  ellers  i  saa  høj  Grad  yndede 
Gjentagelser,  var  ikke  til  at  bevæge  til  at  sige  et  Ord. 
Den  lagde  Hovedet  paa  Siden,  gloede  idiotisk  op  i  Loftet 
og  mindede  i  det  Hele  stærkt  om  et  Barn,  der  skal  gjore 
sine  Kunststykker  for  Fremmede. 

Der  ser  De,  den  kan  jo  ikke  sige  et  Ord,  sagde 
den  Handelsrejsende,  som  blev  heftigere  og  heftigere, 
saa  giver  De  det  stakkels,  uskyldige  Dyr  Skylden!  .  .  . 
Men  jeg  skal  huske  Dem,  det  kan  De  være  evigt  forsikkret 
om!  ...  Jeg  veed  ikke,  hvad  De  bilder  Dem  ind,  saadan 
en  elendig  Kludekræmmer,  om  De  tror,  De  kan  være  uartig 
mod  Folk,  som  rejser  for  et  Firma  som  Schwarzlich  Søhne 
å  Komp.,  Frankfurt  ...  De  skal  faa  at  se,  om  jeg  oftere 
sætter  mine  Ben  igjen  indenfor  Deres  Dore,  og  jeg  skal 
anbefale  Dem  til  mine  Kolleger,  det  kan  De  stole  paa! 

For  hver  Sætning  klaskede  den  vrede  Merkurs  Son  et 
Stykke  Bændler  eller  en  Stump  Flonel  eller  lignende  ned 
i  sin  Kuffert,  som  han  laasede  omhyggeligt  af.  hvorpaa 
han  skummende  af  Raseri  foer  ud  af  Døren. 

Sonne  stod  sonderknust  og  saae  paa  Døren,  saa  vendte 
han    sig    om    mod   Buret   og   udbrod:      Skal    Du    nu   (_ 
odelægge  min  Forretning,  Du  Ulykkesfugl!    Nej,  dette  her 
er  for  galt! 

Opfyldt  af  de  grusomste  Hævnplaner  styrtede  lian  hen 

mod  Buret.  Til  alt  Held  for  Jakobs  Liv  og  Lemmer  blev 
der  imidlertid  kaldt  fra  Butikken  paa  Sonne,  som  i  sit 
Raseri  gik  ud  og  solgte  noget  Lærred  til  }o  Øre  Alen 
for  10. 

Følgen  af  dette  lille  Optrin  blev  imidlertid,  at  Sonne, 
ua  han  senere  gik  op  til  Middag,  tog  Buret  med  sig  op  i 
sin  Lejlighed,  og  undervejs  paa  Trappen  rystede  han 
ubarmhjærtigt  Buret  saaledes,  at  Jakob  dumpede  ned  fra 
sin  Pind  og  blev  liggende  paa  Bunden  aldeles  overbevist 
om,  at  det  var  et  frygteligt  Jordskjælv. 

Buret  fik  Plads  paa  et  lille  rundt  Bord  for  Enden  af 
Sonnes  Skrivebord,  og  Jakob  maatte  vel  siges  at  staa  sig 
ved  Forflyttelsen,  da  Jomfru  Westphal  havde  en  betydelig 
storre  Tilbøjelighed  til  Konversation  end  deres  fælles  Herre. 
Hver  Morgen,  medens  hun  gik  og  gjorde  Værelserne  i 
Stand,  fik  hun  og  Jakob  sig  en  hyggelig,  fornuftig  Passiar; 
Jakob  opfyldte  nemlig  alle  Jomfruens  Fordringer  i  denne 
Henseende,  idet  hun  lagde  mindre  Vægt  paa,  om  de  Svar, 
hun  fik,  passede,  end  paa,  at  der  var  Nogen,  der  hørte 
paa  hende. 

Alligevel  hændte  det  jo  imellemstunder  Jakob,  naar 
den  opad  Dagen  blev  ladt  alene,  at  kjede  sig  ret  antageligt. 
En  Dag,  da  den  var  i  dette  Tilfælde,  kom  den  pludselig  i 
Tanker  om,  at  den  paa  Grund  af  alle  de  mange  Omskif- 
telser, den  havde  oplevet  i  den  sidste  Tid,  ganske  havde 
glemt  at  øve  sig  paa  et  Kunststykke,  som  det  havde  kostet 
dens   tidligere  Herre  utrolig  Møje  at  lære  den.     Dette  be- 


stod   i   intet   mindre  end,   at  Jakob  selv  formaaede  at  1 
den  Staaltraadspind,  der  lukkede  Buret,  op  og  aabne  Doren. 

Jakob  satte  sig  med  stoisk  Ro  til  Arbejdet,  thi  den 
vidste,  at  det  ikke  var  Noget,  der  gik  hurtigt  fra  Haanden, 
—  det  var  dett  der  i  sin  Tid  havde  moret  dens  forrige 
Ejer  at  se,  hvor  nær  den  var  ved  at  faa  Pinden  op,  men 
saa  gled  den  pludselig  ud  af  Næbet,  og  Buret  var  lukket 
saa  forsvarligt  som  nogensinde,  og  det  kunde  Jakob  blive 
ved  med  i  timevis. 

Efter  utallige  Dirkeforsog,  der  viste,  at  Jakob  ikke  besad 
noget  eminent  Talent  for  Indbrudsfaget,  lykkedes  det  den 
virkelig  tilsidst  at  faa  Pinden  op.  Den  aabnede  Doren 
med  Værdighed  og  gik  ud  paa  Bordet,  over  hvis  Kant  den 
skjævede  ned,  som  maalte  den  Afstanden  til  Gulvet.  Saa 
tik  den  Øje  paa  Bordbenet  midt  under  Bordet,  svingede 
sig  behændigt  derind  og  lod  sig  glide  sidelænds  ned  ad 
det,  ligesom  en  Skoledreng  paa  Maven  kurer  ned  ad  et 
Rækværk. 

Den  vraltede  en  Stund  nysgjerrigt  om  paa  Gulvet, 
stirrede  dybsindigt  i  Spyttebakken,  havde  Hovedet  helt 
inde  i  Kulkassen  og  spaserede  saa  op  paa  en  stor,  fir- 
kantet, broderet  Skammel,  fra  hvilket  ophojede  Stade  den 
tog  Omegnen  i  Øjesyn  som  fra  et  Udsigtspunkt.  Den  op- 
dagede her  i  det  Fjerne  Blomsterbordet,  og  vinket  af 
Planternes  friske  Gront  hoppede  den  skyndsomst  derhen  i 
et  Slags  kort  Galop.  Saa  begyndte  den  at  klavre  op  ad 
Bordet  efter  samme  Princip,  hvorefter  en  Pramstikker  hager 
sin  Pram  frem  langs  et  Bolværk,  idet  Jakob  brugte  sit  N 

som  Baadshage,  slog  det  ind  saa  hojt  oppe  som  muligt  og 
saa  halede  Resten  af  sig  selv  efter.  Det  var  længe  siden, 
den  havde  været  i  Skoven,  og  den  sjokkede  munter  og  til- 
freds om  under  de  grønne  Træer.  Heldigvis  for  den  selv 
følte  den  ikke,  som  saa  mange  andre  levende  Væsener, 
naar  de  efter  lang  Tids  Forløb  atter  gjæster  Skoven,  Lyst 
til  at  give  sin  Glæde  tilkjende  ved  Skrigen  og  Skraalen, 
for  saa  var  den  sikkert  bleven  opdaget.  Den  vandrede  om 
i  tavs  Nyden  og  glædede  sig  ved  at  se  op  igjennem  de 
grønne  Blade. 

Paa  een  Gang  stod  den  stille  og  gav  sig  til  at  under- 
søge en  Busk  med  den  største  Interesse.  Det  var  en 
Kamelia,  men  Jakobs  botaniske  Kundskaber  vare  ikke  mere 
solide  end,  at  den  antog  det  for  en  Nøddebusk.  Hvad  der 
især  forledede  den  til  denne  Fejltagelse,  var  Træets  mange 
uaabnede  Knopper,  som  saa  vel  ved  deres  Form  som  ved 
det  hvidlige  Skjær  bibragte  Jakob  den  Forestilling,  at  det 
var  Nødder.  Den  nappede  en  af  Knopperne  af  og  gav  sig 
til  at  hakke  i  den,  men  spyttede  øjeblikkeligt  Mundfulden 
ud  igjen,  da  den  mærkede  den  ramme,  bittre  Smag.  — 
Den  var  ikke  moden  !»  sagde  den  ræsonnerende  til  sig 
selv  og  tog  fat  paa  en  ny  Knop.  Det  viste  sig  imidlertid, 
at  saavel  denne  som  alle  de  paafølgende,  som  den  prøvede, 
havde  samme  Fejl  som  den  første. 

Skuffet  og  fortrydelig  vendte  den  Træet  Ryggen,  da 
der  ikke  var  flere  Knopper  tilbage,  og  begav  sig  kort  efter 
ad  samme  Vej,  den  var  kommen  ad,  tilbage  til  sit  Bur  for 
at  faa   den   bittre  Smag  af  Munden  ved  Hjælp  af  en  Bid 


opblødt  Franskbrod.  Og  saa  anstrengt  var  Jakob,  at  den 
kort  efter  slumrede  sødeligt  ind  paa  sin  Pind. 

Papegøjens  Forseelse  affødte  dog  ingen  ubehagelige 
Pølger   for   den.     Sonne   opdagede   nemlig  strax,    da    han 

om  Eftermiddagen  som  sædvanlig  syslede  med  sine  Blom- 
ster, at  alle  Knopperne  vare  faldne  af  Kameliaen,  og  grun- 
dede forgjæves  paa,  hvad  det  kunde  være  for  en  pludselig 
Sygdom,  ligesom  han  forgjæves  raadspurgte  sin  Ven,  den 
lille  Stuegartner  .  Han  blev  vel  ogsaa  senere  opmærksom 
paa,  at  Døren  til  Jakobs  Bur  stod  aaben;  men  det  faldt 
ham  ikke  et  Øjeblik  ind  at  sætte  disse  to  Ting  i  Forbin- 
delse med  hinanden,  eftersom  han  var  ganske  uvidende 
om  Jakobs  Evne  til  at  lukke  op  for  sig  selv  og  dens  Ten- 
dens til  at  foretage  sig  Exkursioner  paa  egen  Haand. 

Sonne  fik  dog  en  Mistanke,  da  Jakob  næste  Gang  havde 
taget  sig  selv  Udgangstilladelse.  Dette  kom  ikke  af,  at 
Papegøjen  paa  sin  Udflugt  afstedkom  nogen  større  Ulykke, 
tvertimod,  det  eneste  Uheld,  den  havde,  var,  at  den  under 
et  kort  Ophold  paa  Kommoden  kom  til  at  feje  nogle  Pa- 
pirer ned  mellem  denne  og  Væggen,  hvor  de  maatte  anses 
for  at  være  særdeles  vel  bevarede  til  næste  Hovedrengjøring. 

Disse  Papirer  havde  i  og  for  sig  ingen  Betydning  for 
Sonne,  og  de  laa  egentlig  kun  paa  Kommoden,  fordi  han 
ikke  vidste,  hvor  han  ellers  skulde  gjøre  af  dem.  Aldrig 
saasnart  savnede  han  dem  imidlertid,  før  de  pludselig  i 
hans  Øjne  fik  en  aldeles  utrolig  Vigtighed,  saa  det  blev 
ganske  nødvendigt  at  skaffe  dem  tilstede  strax  paa  Mi- 
nutten. 

Jomfru  Westphal  blev  kaldt  ind  og  udspurgt.  —  Alt, 
hvad  hun  kunde  sige,  var,  at  Papirerne  havde  «lagt»  paa 
deres  sædvanlige  Plads  om  Morgenen.  —  Jamen  nu  var 
de  der  ikke  længere,  bevidnede  Manufakturhandleren.  — 
Ja,  det  kunde  Jomfruen  ikke  forklare  sig,  for  der  havde 
ikke  været  nogen  levende  Moderssjæl  i  Stuen  siden.  — 
Sonne  formodede  ikke,  at  Jomfru  Westphal  troede,  saadan 
nogle  Papirer  kunde  flyve  bort  af  sig  selv.  —  Husholder- 
sken vilde  ikke  antage,  at  Hr.  Sonne  dermed  mente  at 
ville  beskylde  hende  for  at  have  taget  dem.  —  Aldeles 
ikke,  men  de  maatte  findes.  —  Ganske  rigtigt,  de  maatte 
findes. 

Saa  begyndte  den  pertentlige  Manufakturhandler  og 
hans  pertentlige  Husholderske  at  lege  en  lille  privat  Tampen 
brænder  ,  søgte  paa  Gulvet,  paa  Møbler,  under  Møbler  og 
ved  Siden  af  Møbler,  ledte  i  Kroge  og  gjennemrodede  Papirs- 
kurven, Kulkassen  og  Brændekassen;  men  Alt  uden  Resultat. 
Efter  en  god  Times  Forløb  gav  de  fortabt,  Sonne  med  en 
bitter  Bemærkning  om  Fruentimmers  mageløse  Ordenssans, 
og  Jomfru  Westphal  med  den  trøsterige  Udtalelse,  at  Pa- 
pirerne saamænd  nok  blev  fundne,  naar  man  kom,  hvor 
de  var. 

Det  er  mærkværdigt,  nu  er  Døren  igjen  sprungen  op,» 
sagde  Sonne  til  sig  selv,  da  han  noget  efter  kom  hen  til 
Jakobs  Bur.  Men  det  er  dog  et  Spørgsmaal,  om  det  var 
faldet  ham  ind,  at  Papegøjen  kunde  have  været  ude  i  Stuen; 
hvis  Jakob  ikke  havde  været  saa  dum  med  en  kraftig  Skrigen 
at  protestere  imod,  at  Døren  atter  blev  lukket  i  og  laaset  af. 

Det  skulde  vel  aldrig  være  Dig,  der  har  været  paa 

Spil?     brummede  Sonne  med  et  inkvisitorisk  Blik  paa  Fug 
len.       Ja  ja,  det  skal  vi  nok  faa  sat  en  Pind  for. 

Han  udforte  denne  Trudsel  meget  bogstavelig  ved  at 
skjære  en  solid  Fyrrepind  og  sætte  ned  ved  Siden  af  Staal- 
pinden, der  fandtes  iforvejen. 

Jakob  betragtede  sin  Herres  Foretagende  med  Interesse 
og  syntes  at  have  en  Pølelse  af  det  Mistillidsvotum,  der 
laa  i  Fyrrepinden.  Allerede  næste  Morgen  klatrede  den 
hen  til  Døren,  saae  paa  Pinden  forst  med  det  hojre  og  saa 
med  det  venstre  Øje,  og  gav  sig  saa  til  at  prøve  paa  at 
rokke  ved  den.  Den  hev  og  rev  i  Pinden,  ruskede  og 
vrikkede,  saa  man  skulde  tro,  dens  eget  Hovede  maatte 
gaa  af  Led;  men  Mistillidsvotumet  blev  siddende  urokke 
ligt,  alt  hvad  Jakob  opnaaede  var  engang  imellem  at  faa 
en  Splint  i  Næbet,  som  foranledigede  den  til  med  sin  Klo 
at  stange  Tænder  paa  en  meget  menneskelig  Maade. 

Som  alle  Fanger,  der  arbejde  paa  at  bryde  ud,  var 
Jakob  imidlertid  i  Besiddelse  af  en  grænselos  Taalmodig- 
hed.  Hver  Formiddag  anvendte  den  flere  Timer  paa  at 
losne  Pinden,  og  denne  gavnlige  Motion  fortsatte  den  med 
i  hele  tre  Uger  itræk.  Omsider  hostede  den  da  og 
Frugten  af  sine  Anstrengelser;  thi  en  skjon  Dag,  da  den 
ruskede  rigtigt  eftertrykkeligt  i  Pinden,  røg  denne  uden 
mindste  Varsel  op  og  ud  af  Bøjlerne  med  en  saadan  Plud- 
selighed, at  Jakob  gik  bagover  og  drattede  ned  paa  Gulvet 
i  Buret,  hvor  den  laa  og  kiggede  op,  som  spurgte  den: 
Hvordan  i  al  Verden  gik  det  til? 

Da  den  havde  sundet  sig  tilstrækkeligt,  klavrede  den 
atter  op,  tik  i  en  Fart  den  sædvanlige  Staalpind  trukken 
op  og  aahnede  Doren. 

Paa  Grund  af  den  overordentlige  Møje,  det  havde  kostet 
den  at  opnaa  Friheden,  smagte  denne  Jakob  ualmindeligt  godt, 
og  den  blev  hel  ellevild  af  Glæde.  Den  nøjedes  ikke  med 
at  tridse  adstadigt  om  paa  Gulvet  og  klattre  op  ad  Møblerne, 
den  gjorde  endog  Forsøg  paa  at  tage  sjg  en  Flyvetur. 

Hvad  enten  det  nu  kom  af,  at  den  var  kommen  ud 
af  Øvelsen,  hvad  eller  det  maatte  tilskrives,  at  den  aldrig 
havde  haft  nogen  Færdighed  i  denne  Idræt,  vist  er  det,  dens 
Forsøg  i  Flyvning  vare  afgjort  uheldige.  Den  svirrede  rundt 
i  Luften  paa  en  klodset,  fjollet  Maade,  slog  Kuldbøtter, 
uden  at  det  var  dens  Hensigt,  og  baskede  hele  Tiden  løs 
med  Vingerne,  som  om  den  slog  sig  selv  paa  Laarene  af 
lutter  Munterhed.  Den  dunkede  sit  Hovede  mod  Loftet 
saa  ofte,  at  den  blev  ganske  tummelumsk,  fløj  lige  mod 
Spejlet  med  en  saadan  Kraft,  at  enhver  anden  Skabning 
vilde  have  faaet'et  styrtende  Næseblod,  og  gjorde  derpaa 
Attentat  paa  at  kvæle  sig  selv  ved  at  rende  Hovedet  igjen- 
nem  de  hvide  Gardiner. 

Tilsidst  drak  den  saadan  en  Skalle  med  Loftet,  at  den 
halvt  bevidstløs  tumlede  ned  paa  Kommoden,  hvor  den 
aldeles  bogstaveligt  gav  Lampen  en  Vinge,  saa  den  lille 
lette  Petroleumslampe  først  tog  sig  en  Svingom  paa  Kom- 
moden og  derefter  styrtede  ned  paa  Gulvet,  saa  Kuppel, 
Glas  og  Beholder  sprang  i  tusinde  Stykker. 

Det  Spektakkel,    dette   afstedkom,    var   saa   stærkt,    at 

Jakob   kom   sm    meget   til   Besindelse,   at  den  skyndsomst 

flygtede  ind  i  sit  Bur  igjen.    Her  sad  den  og  rystede 
hele  Kroppen  af  Skræk,  da  Jomfru  Westphal  i  den  hojeste 
Kxaltation    indfandt   sig   for   at   se,    hvad    den   skrækkelige 
Larm  betød. 

Hun  oversaae  strax  Ulykken  i  hele  dens  Omfang, 
Hænderne  sammen  med  et  lydeligt    Herrejemini!     og  sank 
om  paa  en  Stol.     Men  hun  kom  hurtigt  paa  Benene  igjen 
og  trippede  saa  rask,  hun  kunde,  ned  ad  Trapperne  og  ind 
i  Butikken  for  at  hente  sin  Herre  op. 

\Wi\l\   er   der  saa    paafærde?     spurgte  Sonne,   da   de 
Begge   kort  efter  stod  i  Dagligstuen,   for  Jomfru  Westphal 
havde    ikke    havt  Vejr   nok  til   at  forklare   ham   Malhøren. 
Hvad  er  det,  jeg  skal  se  paa? 

«Men  Gud,  kan  De  ikke  se  det  .  .  .  Deres  Lampe  er 
exkluderet,»  svarede  Husholdersken  ærgerlig  over,  at  Sonne 
saae  sig  om  i  Værelset,  ned  i  Gulvet  og  op  i  Loftet,  kort 
sagt  alle  andre  Steder,  end  hvor  han  skulde  se. 

Exkluderet?  ....  Hvad  skal  det  sige: 

Sprunget  i  Luften    med    et  Knald,    saadan    De    veed 
ligesom  en  Granat. 

<Naa — aa,  exploderet! 

Ja,    det  er  jo  det,   jeg  siger!  ....  Vil  Herren  bare 
se,  der  ligger  den  i  tusinde  Stumper  og  Stykker. 

Men  hvordan  er  det  dog  gaaet  til?  ....  Hvorfor  har 
De  ogsaa  havt  den  tændt  ved  højlys  Dag 

Tændt?    Den  har  rigtignok  aldeles  ikke  vaaren  tændt! 

Hvordan    Pokker  tror   De   saa,    den    kan   explodere? 

Aa  Gud,  saadan  Noget  gjør  det  Petroleum  af  sig  selv 
for  et  godt  Ord,  uden  at  Nogen  kan  sige,  hvordan  det 
gaar  til. 

Aa,  Visvas! 

De  maa  ikke  sige  Visvas  eller  andre  Ukvemsord  til 
mig,  Hr.  Sonne,  for  vel  er  jeg  kun  en  fattig  Stakkel,  siden 
min  Fader  døde  fra  sin  Jern-  og  Kludekræmmerkjælder  i 
Landemærket  og  hverken  efterlod  os  til  at  sidde  og  ligge 
paa,  men  kun  et  lille  Parti  gamle  Ben,  som  ikke  var  Noget 
værd,  men  jeg  vil  gjøre  min  Saligheds  Ed  paa,  at  Lampen 
ikke  var  mere  tændt,  end  som  aldrig  det,  og  at  her  ikke  har 
været  et  eneste  Menneske  herinde,  og  saa  staar  jeg  ude  i 
Kykkenet  med  den  dejlige  Tallerken  Grønkaal,  jeg  igaar 
fik  af  Fruen  paa  første  Sal,  paa  Skorstenen,  og  saa  hører 
jeg  paa  engang  et  Knald  som  af  en  Kanon  og  saa  et  Ra- 
balder som  af  Noget,  der  dratter  i  Gulvet,  og  saa  lod  jeg 
jo  Grønkaal  være  Grønkaal  og  styrter  herind  og  finder  den 
gode  Lampe  liggende  der,  som  De  ser,  uden  saa  meget  som 
en  hel  Stump  tilbage,  og  hvordan  vil  jeg  bare  spørge  skulde 
det  vel  være  gaaet  til,  naar  det  ikke  var  ved  en  Explosi- 
sition  ?» 

Sonne,  som  kjendte  Jomfru  Westphals  Stemning,  naar 
hun  saaledes  begyndte  at  tale  fem  Minutter  i  Træk  uden 
Punktummer,  fandt  det  raadeligst  ikke  at  svare  og  ind- 
skrænkede sig  til  at  give  hende  Ordre  til  at  feje  Glas- 
skaarene  op  og  fjerne  dem  og  Levningerne  af  Lampen. 

Efter  i  nogen  Tid  eftertænksomt  at  have  betragtet  Stedet 
for  Ulykken,  uden  at  Skaarene  eller  den  store  Plet  gav  ham 

nogen    Forklaring   om   Tildragelsen,    fandt    han    pa 

hen  til  Jakobs  Bur.    Jo,  ganske  rigtigt,  -    Døren  stod  aaben! 

«Naa,  saaledes!  var  det  eneste  Manufakturhandleren 
sagde.  Saa  forsvandt  han  i  Gallop  ned  ad  Trappen,  lob 
over  Gaden  til  den  nærmestboende  Isenkræmmer  og  vendte 
strax  efter  tilbage  med  en  lille  Yale-Hængelaas,  som  han 
egenhændigt  anbragte  for  Buret.  Han  drejede  Noglen  to 
Gange  om  i  Laasen  og  begav  sig  atter  ned  i  sin  Forret- 
ning, hvor  han  strax  satte  sig  til  at  forfatte  et  længere 
lokkende  Avertissement  om  en  særdeles  underholdende 
Papegoje,  der  paa  Grund  af  forskjellige  Omstændigheder 
var  at  faa  tilkjøbs  paa  meget  gunstige  Betingelser. 

Men  Jakob  var  fra  nu  af  spærret  inde  til  evige  Tider. 

Der  meldte  sig  mærkværdigvis  ingen  Liebhavere  til 
den  sjeldne  Fugl;  Sonne  var  nodt  til  at  beholde  den  og 
ærgrede  sig  bare  over  de  Penge,  han  til  ingen  Nytte  havde 
givet  ud  til  Avertissementet. 

Den  lille  Kræmmer  glemte  imidertid  hurtigt  sin  Vrede, 
og  da  han  folte  sig  saa  temmelig  sikkret  mod  flere  Ulykker 
fra  Jakobs  Side,  begyndte  hans  Aversion  mod  Dyret  lidt 
efter  lidt  at  tabe  sig,  og  han  hengav  sig  til  stille  Nydelse 
af  Jakobs  komiske  Indfald.  Og  der  var  især  et  af  disse, 
som  hævede  Papegojen  meget  i  sin  Herres  Øjne. 

Det  hændte  sig  en  Nat,  at  der  opkom  Ildlos  i  Stedet 
ligeoverfor,  hvor  Sonne  boede.  Selve  Ilden  var  ikke  saa 
overdreven  heftig,  men  den  Støj,  som  Brandtolkene  afsted- 
kom med  Forberedelserne  til  Slukningen,  var  dog  Stærk 
nok  til  at  vække  Sonne,  som  kastede  det  nødvendigste  Toj 


og  en  Slobrok    om  sig  og  gik  ind  i  Dagligstuen  for  at  se 
paa  Situationen. 

Hans  Indtræden  vakte  Jakob,  som  efter  en  omstændelig 
Plirren  fik  Øjnene  op  og  forbavset  stirrede  paa  sin  Herre, 
formodentlig  i  den  Tro,  at  denne  maatte  gaa  i  Søvne  for 
at  møde  op  der  midt  i  Nattens  Mulm  og  Mørke.  Den 
rystede  sig  utilpas,  men  forholdt  sig  tavs  for  at  iagttage, 
hvad  videre  han  agtede  at  foretage  sig. 

Sonne  var  strax  gaaet  hen  til  et  Vindue  og  stod  her 
og  saae  ned  paa  Gaden  og  opad  Huset  ligeoverfor. 

I  det  Samme  gik  Døren  til  Korridoren  op,  og  Jomfru 
Westphal  viste  sig  i  den  med  et  tændt  Lys  i  Haanden. 
Hun  var  iført  et  skinnende  hvidt  Klædebon  af  en  noget 
luftig  Art,  idet  hun  kun  bar  et  langt  slunkent  Skjørt,  en 
folderig  Nattrøje  og  en  Natkappe  af  overnaturlig  Størrelse 
med  en  uhyggeligt  bævrende,  omfangsrig  Strimmel. 

«Men  Gud,   De  her,    Hr.  Sonne?»   hviskede   hun  med 
jomfruelig  Blufærdighed  og  holdt  Nattrøjen  sammen  i  Halsen. 
Aa,  jeg  er  saa  angst!     Hvad  er  her  paafærde?» 

«Aa,  der  er  Ildløs  ligeoverfor  ...  Ja,  det  har  Ingen- 
ting at  betyde,  det  er  vist  allerede  forbi. » 

Sonne  havde  i  sin  Butik  altfor  megen  Omgang  med 
Dameunderbeklædningssager,  til  at  han  et  Øjeblik  skulde 
lægge  Mærke  til,  end  sige  tage  Forargelse  af  Husholder- 
skens Kostume.  Anderledes  forholdt  det  sig  med  Jakob. 
Den  var  vel  ikke  egentlig,  hvad  man  kan  kalde  for  over- 
troisk, og  den  havde  maaske  ikke  engang  nogensinde  hørt 
Tale  om  Spøgelser;  men  da  den  fik  Øje  paa  Jomfru  West- 


phiil,  som  i  den  hvide  Dragt  saae  en  halv  Gang  saa  høj 
ud,   som  hun  var,   blev   den   siddende   som   lamslaaet 

gloede  vildt  paa  dette  Syn,  der  ogsaa   nok  med  en  vis 
kunde  siges  at  hore  ind   under  Begrebet  det  Skrækkelige. 
Da  Skikkelsen  lydløst  glidende  nærmede  sig  det  Vindue, 

hvorved  Jakob  havde  sin  Plads,  blev  denne  mere  og  mere- 
rædselsslagen,  og  da  Jomfruen  var  helt  nær,  styrtede  Jakob 
ned  af  Pinden  og  blev  liggende  paa  Bunden  af  Buret, 
baskende  med  Vingerne  som  i  Krampetrækninger  og  skri- 
gende af  fuld  Hals:  Hvad  Satan  er  det?  Hvad  Satan  er 
det? 

Sonne,  som  baade  fandt  Jakobs  Forskrækkelse  ret  for- 
klarlig og  syntes,  den  havde  været  overordentlig  heldig  i 
Valget  af  at  give  sin  Overraskelse  Udtryk,  stak  i  at  le, 
men  standsede  noget  pludselig,  da  hans  Husholderske  sendte 
ham  et  alt  andet  end  blidt  Øjekast. 

Ja,  De  maa  undskylde,  jeg  kom  til  at  le,     sagde  han 
spagfærdigt,     men  det  klædte  Jakob  saa   pudsigt  ...    i 
resten  indrommer  jeg,  at  det  er  meget  upassende,  men  jeg 
har  heller  aldrig  kjendt  Mage  til  Udtryk,    som  min  Onkel 
har  lært  den  Papegoje! 

Jakob    havde  sikkert  faaet  Lov  til   at  spise  Naadsens 
brod  for  Resten  af  sit  Liv  hos  Sonne,    hvis   der    ikke    var 
indtruffet   en   lille  Hændelse,    som    i   og   tor   sig  var  ir 
mindre  betydende  end  alle  de  andre   Ulykker,    Papegøjen 
havde  afstedkommet,    men    som   gik   den  pertentlige  Manu- 
fakturhandler adskilligt  mere  til   Hjertet. 

Sonne  skulde  en  Aften  have  siddet  i  Kontoret  og  gjort 


-4 

sit  Regnskab  op;  men  da  Ilden  i  Kakkelovnen  var  gaaet 
ud,  blev  der  ham  for  koldt,  og  han  tog  Kassebogen  under 
Armen  og  gik  op  i  Dagligstuen  med  den. 

Jakob  blev  meget  glad  over  at  faa  Selskab,  udbrod  i 
sit  sædvanlige  -Goddag!  Goddag!  Goddag!  Goddag!«  og 
nikkede  venskabeligt  med  hele  Kroppen  ad  sin  Herre. 

Goddag,  Jakob!-  sagde  Sonne  og  satte  sig  til  at  regne. 
Der  indtraadte  en  længere  Pavse,  i  hvilken  Jakob  med 
Hovedet  paa  skraa  sad  og  skelede  hen  paa  sin  Herre  for 
at  komme  paa  det  Rene  med,  hvad  det  var,  han  foretog 
sig.  Den  var  ualmindeligt  oplagt  til  at  konversere  den 
Aften  og  lod  af  og  til  et  Skrig  høre  for  at  opmuntre  Herren, 
men  denne  var  allerede  altfor  vant  til  dens  Skraalen  til 
at  lægge  Mærke  dertil.  Engang  imellem  mumlede  Sonne 
halvhøjt  smaa  Regnestykker,  som  72  og  17  er  89 »  eller 
13  fra  46  det  er  jj»  eller  lignende,  og  Jakob  var  øje- 
blikkelig parat  med  at  sige  Alt,  hvad  den  kunde:  «Goddag! 
.  .  .  Sikken  en  Jøde!  .  .  .  Hvad  Satan  er  det?»  men  nogen 
ordentlig  Konversation  kom  der  ikke  ud  deraf. 

Den  lille  Kræmmer  fik  ikke  ret  længe  Ro  til  at  blive 
ved  sit  Regnskab;  thi  da  der  vel  var  gaaet  et  Kvarterstid, 
kom  en  Ven  af  ham  og  hentede  ham  med  hjem  til  sig  til 
et  Slag  Trekort. 

Jakob  blev  yderst  fornærmet,  da  den  saae  sin  Herre 
gaa  sin  Vej  og  tilbragte  en  længere  Stund  med  at  rokke 
frem  og  tilbage  paa  sin  Pind,  som  om  den  var  ude  i  den 
stærkeste  Søgang,  hvilket  var  et  umiskjendeligt  Kjendetegn 
paa,  at  den  var  rasende  opbragt.      Omsider   slog   den    sig 

dog  tiltaals,  og  hævnede  sig  paa  sin  Herre  ved  at  stoppe 
sig  selv  med  saa  meget  af  det  opblodte  Franskbrod,  som 
den  kunde  overkomme;  men  den  var  dog  endnu  saa  irri- 
teret og  rystede  af  og  til  saa  stærkt  paa  Hovedet  ad  Men- 
neskenes Falskhed,  at  Franskbmdsstumper  fløj  til  alle  Sider. 

Da  Sonne  næste  Morgen  vilde  tage  sin  Kassebog,  ven- 
tede der  ham  en  mindre  behagelig  Overraskelse.  I  Skyn- 
dingen den  foregaaende  Aften  havde  han  nemlig  glemt  at 
lukke  Bogen,  og  da  den  laa  paa  Skrivebordet  i  Nærheden 
af,  hvor  Jakobs  Bur  stod,  havde  den  faaet  sin  rigelige  Part 
af  det  opblodte  Franskbrod,  saa  det  opslaaede  Blad  nær- 
mest lignede  Gulvet  i  en  Balsal,  hvor  der  mellem  Dansene 
er  stænket  Vand.  Selvfolgelig  var  Skriften  flydt  ud. 
det  blev  nødvendigt  at  skrive  begge  Sider  om. 

Manufakturhandleren  blev  opbragt  over  et  saadant  Gris- 
seri  i  hans  ellers  saa  exemplariske  Boger.  Han  tik  forst 
en  Mistanke  om,  at  Jomfru  Westphal  havde  benyttet  hans 
Fraværelse  til  at  stænke  Toj  i  Dagligstuen  og  havde  givet 
Kassebogen  en  Overhaling  med;  men  da  han  ved  nærmere 
Eftersyn  opdagede  nogle  torrede  Franskbrodskruminer  i  Bo- 
gen, gik  det  snart  op  for  ham,  hvem  Forbryderen  var. 

<Nej,  nu  skal  Du  minsæl  ud  af  Huset,  og  det  endnu 
idag!  -  raabte  han,  idet  han  truede  med  knyttet  Haand 
ad  Jakob  og  sendte  den  et  hævngjerrigt  Øjekast. 

Med  et  Klask  smækkede  han  Kassebogen  sammen 
gik  ned  i  sin  Forretning.    Efter  en  Times  Spekulation  havde 
han  fundet  ud   af,    hvorledes   han   skulde  blive  Jakob  kvit. 


og    strax    efter    kunde  han  ses  at   begive   sig  hen  til  Poul 
Fechtels  Stiftelse  i  Møntergade. 

Da  han  senere  paa  Dagen  kom   op  til  Frokost,  sagde 
han    til  Jomfru  Westphal:    « Vil  De  tage  Jakob   og  bringe 
hen  til  Madam  Andersen  i  Poul  Fechtels  Stiftelse!« 
Men  Gud,  vil  Herren  skille  sig  ved  den?» 
Ja!    Jeg  har  sat  den  i  Pleje  hos  min  Onkels  tidligere 
Husholderske,  Madam  Andersen. » 

I  et  Vindue  i  den  omtalte  Stiftelse  har  Jakob  nu  i 
længere  Tid  thronet,  til  Selskab  saavel  for  den  gamle  Ma- 
damme som  for  Nabolagets  Gadeungdom,  der  mangen 
Gang  har  givet  sit  Bifald  tilkjende,  naar  Papegøjen  fra  det 
aabne  Vindue  har  givet  et  eller  flere  af  sine  Bonmots  til- 
bedste. 

Men  hver  Gang  Sonne  passerer  Møntergade,  nikker  han 
bekjendt  til  Jakob,  hvem  han  synes  at  have  faaet  endel 
tilovers  for,  nu  da  han  selv  er  fri  for  den. 


TILLØBENDE  HUND. 


Fuldmægtig  Sollegaard  var  en  ældre,  velmeriteret  Peber- 
svend; han  havde  aldrig  været  gift,  rimeligvis  havde 
han  ikke  et  Øjeblik  for  Alvor  tænkt  paa  at  indtræde  i  den 
hellige  Ægtestand,  og  dog  var  han  paa  en  Maade  for  nylig 
bleven  Enkemand,  thi  hans  Livs  tro  Ledsagerinde,  den  kloge 
og  vagtsomme  Diana,  havde  forladt  det  jordiske  Hundeliv 
efter  længere  Tids  Sygeleje  paa  Landbohojskolen. 

Som  alle  Enkemænd  var  Sollegaard  i  de  forste  1 1 
efter  Dodsfaldet  ganske  utrøstelig  og  oplost  af  Sorg.  Naar 
han  træt  og  mødig  kom  fra  Kontoret,  bod  ingen  ham  Vel 
kommen  med  lydelig  Gjøen  og  vanvittig  Snurren  rundt  for 
hans  Fødder,  saa  han  næppe  kunde  komme  frem;  Værel- 
serne forekom  ham  øde  og  triste;  hvor  gjerne  havde  han 
ikke  nu  hørt  den  taktfaste  Banken  i  Gulvet  med  Poten, 
som  Diana  ledsagede  en  vis,  hyppig  Del  af  sit  Toilette 
med,  og  som  han  i  sin  tidligere  Daarskab  ofte  havde  for- 
bandet den  for;  og  mere  end  een  Gang  om  Dagen  kastede 
han  et  bedrovet,  melankolsk  Blik  hen  til  den  udpolstrede. 
runde  Kurv,  som   endnu  stod  paa  sin  Plads  i  Kakkelovns- 

krogen;  thi  han  følte  kun  altfor  godt,  hvor  umuligt  det 
vilde  være  for  ham  at  finde  en,  der  blot  tilnærmelsesvis 
kunde  erstatte  ham  den  Afdøde,  og  med  et  dybt  Hjertesuk 
gjorde  han  sig  selv  det  Løfte,  at  han  aldrig  —  aldrig!  — 
mere  vilde  holde  Hund. 

En  Eftermiddag,  som  han  bedst  sad  og  delikaterede 
sig  med  saadanne  bedrøvelige  Tanker,  syntes  han  med  Eet 
at  høre  en  Kradsen  paa  Døren  til  Gangen,  aldeles  som 
det  i  gamle  Dage  havde  kunnet  være  Diana.  Han  spidsede 
Øren,  men  Alt  var  stille;  med  et  smertefuldt  Smil  rystede 
han  paa  Hovedet  ad  sin  livlige  Fantasis  Gjøglespil,  —  da 
hørte  han  paany  en  svag,  ligesom  undskyldende  Kradsen. 
Denne  Gang  var  han  sikker  paa,  at  han  ikke  tog  Fejl,  og 
gik  hen  og  aabnede  Døren. 

En  kjøn,  hvid  Puddel,  fint  klippet  og  renvasket,  stod 
udenfor;  den  saae  op  paa  ham  med  et  hastigt,  tillidsfuldt 
Blik,  og  saa  trippede  den  ind  ad  Døren. 

«Hvad  er  Du  for  En?»  spurgte  Fuldmægtigen,  ganske 
glad  over  Visitten,  og  bukkede  sig  ned  for  at  klappe  den 
lille  Gjæst,  der  slikkede  hans  Haand  med  en  taknemlig 
Logren  med  Halen  og  derpaa  nysgjerrigt  gik  rundt  i  Stuen 
og  snusede  til  Alting. 

For  at  se,  hvad  den  vilde  tage  sig  for,  satte  Søllegaard 
sig  tilrette  i  sin  Lænestol  og  slog  Benene  over  hinanden, 
saa  det  øverste  kom  til  at  stikke  ud  i  Luften.  —  «Kom 
her  og  lad  mig  se  rigtig  paa  Dig!»  kaldte  han  ad  den. 
-<Naa,  komse  da!»  —  Pudlen  lystrede  øjeblikkeligt,  nærmede 
sig  ham  og  satte,   da   den   fik  Øje  paa  det  udstrakte  Ben, 


elegant  over  det.  Aha.    Du    har    nok    lært    at   springe, 

hvad?     Det  var  godt!  >  —   Det  var,   som   om  Hunden  I 
stod   Anerkjendelsen,   thi   den   sprang  strax   tilba  N  >lle- 

gaard  vilde  boje  sig  ned  for  at  klappe  sin  lille  Ven,  men 
tik  hurtigt  Hovedet  til  sig,  da  Hunden  igjen  satte  over 
Benet,  og  det  lod  til  at  falde  Dyret  vanskeligt  at  holde  op, 
da  den  forst  var  begyndt,  den  blev  ved  at  springe  frem 
tilbage  over  Benet  en  Snes  Gange  under  en  munter  Gjøen. 
—  <Det  var  da  en  besynderlig  Hund!  mumlede  Sollegaard 
og  tog  Benet  til  sig.      Det  kan  nok  være,  den  er  let  tilbenv 

Da  Pudlen  ikke  havde  mere  at  springe  over,  lob  den 
hen  til  den  modsatte  Væg  og  hoppede  op  paa  en  Stol. 
hvorfra  den  med  Tungen  ud  af  Halsen  stirrede  m< 
gemytligt  paa  Fuldmægtigen.  —  Vil  Du  se,  Du  kommer 
ned  med  Dig!^  raabte  denne.  «Vi  bruger  ikke  her  at  have 
Hundene  oppe  paa  Stolene.  Hunden  slikkede  sig  om 
Munden,  logrede  med  Halen  og  rystede  paa  Hovedet,  som 
om  den  nægtede  at  gaa  ned.  Da  en  anden  Opfordring  fra 
Fuldmægtigen  heller  ikke  frugtede,  gik  han  hen.  tog  den  i 
Nakken  og  jagede  den  ned.  I  strakt  Karriere  kilede  Hunden 
en  fem — sex  Gange  rundt  om  Bordet  midt  paa  Gulvel 
sprang  derpaa  igjen  op  paa  den  samme  Stol,  hvor  den  stod 
og  saae  umaadeligt  triumferende  ud.  Dette  gjentog  sig  tiere 
Gange;  saasnart  Fuldmægtigen  puffede  den  ned,  toer  den 
gjoende  om  Bordet,  og  endte  saa  igjen  paa  Stolen. 
Jeg  har  dog  aldrig  i  mine  l  i  vf ød  te  Dage  set  Mage  til 
tosset  Hund!  brummede  Sollegaard,  skjøndt  han  ikke  kunde 
lade  være  at  more  ml:  o\c\-  den.      Du  er  en  rigtig  Spilop- 


mager!  Var  Du  min  Hund,  skulde  Du  hedde  Spilop.»  — 
For  at  gjøre  den  begribeligt,  at  dens  rette  Plads  var  i 
Kurven,  tog  Sollegaard  denne  op  og  viste  Hunden  den. 
Dette  syntes  strax  at  skulle  virke,  thi  Spilop  sprang  ned 
paa  Gulvet,  hvor  den  stillede  sig  paa  Bagbenene  og  snuste 
lidt  til  Kurven;  men  efter  en  kort  Undersøgelse,  satte  den 
pludselig  op  i  Kurven,  saa  Fuldmægtigen  sikkert  havde  tabt 
den,  hvis  Spilop  ikke  strax  efter  var  sprungen  ned  paa  den 
anden  Side  af  Kurven,  og  nu  blev  Spilop  ved  med  disse 
Evolutioner,  op  i  Kurven  fra  den  ene  Side  og  ned  paa 
den  anden,  til  Søllegaard  ærgerligt  satte  Kurven  tilbage  paa 
sin  Plads,  idet  han  udtalte  som  sin  private  Mening,  at 
Hunden  var  gal. 

Paa  dette  Tidspunkt  var  Øllegaards  Husholderske,  den 
ærbare  og  agtværdige  Madam  Mortensen,  begyndt  at  dække 
Aftensbord  i  Stuen  ved  Siden  af,  uden  at  hverken  Fuld- 
mægtigen eller  Hunden  havde  observeret  det.  Paa  een 
Gang  blev  imidlertid  Førstnævnte  opmærksom  paa,  at  Spilop 
stirrede  spændt  og  skjælvende  over  hele  Kroppen  ind  i 
Spisestuen.  Fuldmægtigen  vendte  sig  om  for  at  se,  hvad 
det  var,  der  tiltrak  sig  Hundens  Opmærksomhed,  og  op- 
dagede Madam  Mortensen,  der  just  holdt  Dugen  op  for  sig 
for  at  se,  hvilken  Side  af  den  der  skulde  opad;  han  vilde 
netop  præsentere  sin  Husholderske  for  sin  nye  Bekjendt, 
da  Spilop  med  Eet  med  Anspændelsen  af  alle  sine  Kræfter 
tog  Tilløb  og  med  et  Kraftspring  satte  over  Dugen  og 
Husholdersken,  hvilken  Sidste  gav  et  højt  Hvin  fra  sig  og 
udbad   sig   en   Forklaring   af  Fuldmægtigen   om,   hvad   det 


.skulde  betyde,  at  han  kylede  Sofapuden  efter  hende;  thi 
hun  var  endnu  ikke  paa  det  Rene  med,  hvad  det  var,  der 
var  kommet  farende  gjennem  Luften  over  hendes  I  luvede. 
Hun  blev  ikke  blidere  stemt,  da  hun  saae  og  hørte,  at  det 
var  den  levende  Hund,  men  spurgte  Sollegaard,  om  han 
havde  anskaffet  sig  det  væmmelige  Dyr  til  at  kyse  Livet 
af  Folk.  Han  forklarede  hende  med  mange  Undskyldninger, 
at  det  var  en  vildfremmed  Hund,  som  han  slet  ikke  kjendte 
og  som  var  kommen  tillobende.  —  Jamen,  hvor  kan  det 
saa  falde  Dem  ind  at  pudse  Hunden  paa  mig?  —  Det 
har  jeg  virkelig  heller  ikke  gjort!  Jeg  veed  i  det  Hele 
ikke,  hvad  der  fejler  det  Dyr;  jeg  kan  ikke  begribe  Andet 
end,  at  den  maa  lide  af  Springorm,  saadan  som  den  farer 
om;  jeg  troede  forresten,  det  var  Noget,  som  kun  Heste 
havde,  men  nu  ser  jeg  da,  at  der  ogsaa  er  Hunde,  der 
kan  lide  deraf.  >  —  Madam  Mortensen  stillede  sig  noget 
skeptisk  overfor  denne  Diagnose,  men  hun  tik  kort  efter 
Syn  for  Sagen;  thi  da  Fuldmægtigen  kort  efter  bukkede 
sig  ned  for  at  tage  Flasken  med  den  bittre  Snaps  ud  af 
Buffeten,  satte  Spilop  med  et  Sæt  op  paa  Ryggen  af  ham 
og  blev  staaende  der  nok  saa  fornojet.  Nu  var  det  Sølle- 
gaards  Tur  at  skrige  op.  -  -  -Du  gode  Gud,  jeg  har  dog 
aldrig  truffet  noget  lignende,  raabte  han  og  rystede  Hunden 
af  sig.      <Jeg  tror,  det  Dyr  har  en  Springfjeder  i  sig' 

Under  Aftensmaaltidet  opforte  Spilop  sig  særdeles  an- 
stændigt og  belevent,  ja  den  var  endogsaa  saa  dannet,  at 
den  hele  Tiden  sad  paa  Bagbenene,  skjondt  Sollegaard  tiere 
Gange  betydede  den,   at  den  ikke  behøvede  at  ulejlige  sig 


saa  meget,  for  den  fik  ikke  en  Smule  mere  af  den  Grund. 
Det  syntes  imidlertid  ogsaa,  som  om  denne  sidste  An- 
strængelse  tog  den  tiloversblevne  Rest  af  Kræfter  fra  den, 
idetmindste  drattede  den  umiddelbart  efter  Spisningen  om 
paa  Gulvet  paa  samme  Plet,  hvor  den  havde  siddet,  og 
slumrede  øjeblikkeligt  ind;  men  endda  isovne  kunde  den 
ikke  forholde  sig  rolig,  af  og  til  gav  den  smaa,  kramp- 
agtige Spjæt  med  Benene,  som  satte  den  over  indbildte 
Stole  eller  op  paa  illusoriske  Menneskerygge,  og  den  led- 
sagede disse  ufornødne  Anstrængelser  med  nogle  korte,  iltre 
Bjæf,  der  lød  saa  aparte  undertrykte,  som  om  det  var 
Forsøg  paa  Bugtaleri. 

Det  havde  oprindeligt  været  Søllegaards  Mening  at  lukke 
Hunden  ud,  saasnart  den  havde  faaet  lidt  Mad;  men  da 
han  saae,  hvor  trygt  den  sov,  nænnede  han  det  ikke. 
Spilops  diskrete  Snorken  og  bjæffende  Akkompagnement 
til  dens  Drømmebilleder  vakte  behagelige  Erindringer  hos 
Fuldmægtigen,  som  fandt  sine  Værelser  saa  hyggelige,  at 
han  ikke  efter  Sædvane  gik  hen  paa  Kaféen,  men  blev 
hjemme  og  røg  sig  en  Pibe,  og  det  var  først,  da  han 
skulde  i  Seng,  at  han  tænkte  paa  Nødvendigheden  af  at 
lukke  sin  Gjæst  ud.  Han  fløjtede  ad  Spilop,  der  foer  op 
som  en  Soldat  ved  Signalet  til  Udrykning  og  øjeblikkeligt 
stillede  ved  hans  Side;  den  fulgte  ham  ogsaa  villigt  ned  i 
Gadedøren,  hvor  han  til  Afsked  klappede  dens  Hoved, 
hvad  der  var  et  fuldt  saa  oprigtigt  ment  «Tak  for  i  Aften !» 
som  det  sædvanlige  Haandtryk,  hvormed  Værten  i  Gade- 
døren skilles  fra  sine  Gjæster.    Saa  aabnede  han  Gadedøren 

og  sagde:  Naa,  gaa  nu!  — Spilop,  som  indtil  da  vistnok 
havde  svævet  i  den  Vildfarelse,  at  der  var  Tale  om  en  fælles 
Aftenpromenade,  forstod  forst  nu  Situationen  og  antydede 
ved  at  gaa  baglænds  bort  fra  Doren  paa  det  Klareste  sin 
Utilbojelighed  til  at  gaa  ud  alene.  —  -Herut!  Vil  Du  se, 
Du  kradser  af  med  Dig! »  sagde  Søllegaard  og  pegede  kom- 
manderende paa  den  aabne  Dør.  —  Spilop  nærmede  sig 
halvt  skurende  henad  Gulvet,  men  istedetfor  at  liste  ud  af 
Døren,  strøg  den  sig  op  ad  hans  Ben  og  krøb  sammen  for 
hans  Fødder,  idet  den  søgte  at  gjøre  sig  saa  lille,  den 
kunde.  —  -Herut!  Herut,  siger  jeg!  >  gjentog  Søllegaard; 
men  det  var,  som  Hunden  kunde  mærke,  at  det  slet  ikke 
var  saa  alvorligt  ment,  med  de  mest  indsmigrende  Krum- 
ninger og  Fagter  spurgte  den  saa  tydeligt,  den  formaaede 
paa  sit  Sprog,  om  det  virkelig  var  hans  Alvor  at  jage  den 
ud  paa  den  mørke  Gade.  -  Naa  ja,  det  er  maaske  ogsaa 
Synd,»  svarede  Fuldmægtigen,  som  om  Spørgsmaalet  var 
rettet  direkte  til  ham  af  et  talende  Væsen.  Skal  Du  have 
Lov  til  at  blive  hos  mig  i  Nat?  —  Dette  Tilbud  forstod 
Spilop  selvfølgelig  ikke;  men  desto  bedre  forstod  den,  hvad 
det  vilde  sige,  da  Fuldmægtigen  igjen  lukkede  Gadedøren 
i  og  begav  sig  opad  Trappen;  og  den  udtrykte  sin  Tak- 
nemlighed paa  den  utvetydigste  Maade  ved  at  valse  rundt 
i  Gangen,  springe  opad  Fuldmægtigen  og  fare  op  paa  den 
første  Repos,  hvor  den  ventede,  til  han  nærmede  sig,  for 
saa  at  tumle  ned  og  snurre  rundt  om  ham.  En  halv  Timestid 
senere  snorkede  Søllegaard  og  Spilop  omkap,  den  første  i  sin 

Seng  og  den  anden  i  Dianas  Kurv,  der  var  flyttet  ind  i 
Sovekammeret. 

Sollegaard  gik  hver  Morgen  en  Tur,  før  han  mødte 
paa  Kontoret,  og  da  det  den  følgende  Morgen  strax  efter 
hans  Opvaagnen  stod  klart  for  ham,  at  det  var  hans  Pligt 
at  se  efter  i  Bladene,  om  Spilop  ikke  var  efterlyst,  besluttede 
han  at  tage  sin  Gjæst  med,  hvad  der  passede  ham  saa  meget 
bedre,  som  hans  første  og  ikke  uvigtige  Beskjæftigelse  paa 
Kontoret  var  at  gjennempløje  Morgenberlingeren  fra  Ende 
til  anden.  Men  der  var  faa  Ting,  han  fortrød  saaledes 
som  denne  Beslutning. 

Turen  gik  hver  Dag,  Sommer  og  Vinter,  Foraar  og 
Høst,  ufravigeligt  den  samme  Vej;  udad  Langelinie,  over 
Kalkbrænderiet,  ad  Blegdamsvejen  og  indad  Nørrebro,  og 
Fuldmægtigen  styrede  samme  Kurs  denne  Morgen  med 
Spilop,  som  vel  tilmode  —  man  kunde  næsten  fristes  til 
at  sige:  grinende  over  hele  Ansigtet  —  sprang  omkring 
den  adstadige  Pebersvend,  der  paa  sin  Side  var  nok  saa 
tilfreds  med  Følgeskabet. 

Allerede  paa  Kongens  Nytorv  begyndte  imidlertid  Sølle- 
gaards  Protegé  at  volde  ham  Kvaler.  Spilop  kunde  naturlig- 
vis umuligt  modstaa  den  Fristelse,  der  laa  i  den  indhegnede 
Plads  om  « Hesten »;  i  et  Spring  var  den  over  Rækværket 
og  inde  paa  det  fredede  Territorium.  Hvor  klog  Spilop 
saa  ogsaa  var,  observerede  Søllegaard  dog  strax,  at  Bota- 
nik ikke  hørte  til  de  Videnskaber,  den  havde  synderlig 
Respekt  for,  saaledes  trampede  den  om  imellem  de  skjønne 
Blomster  og  Planter.    Han  fløjtede  ad  den;  men  det  skulde 

han  nu  helst  ikke  have  gjort,  thi  han  opnaaede  derved  kun 
at  henlede  to  Havekarles  Opmærksomhed  paa  den  D 
to  flittige  Medborgere,  som  havde  staaet  et  Kvarterstid  med 
deres  Hager  stottede  paa  Riverne  og  snakket  hinanden  lige 
ind  i  Ansigtet  i  den  Tro,  at  de  havde  umaadeligt  travlt, 
fik  nu  Øje  paa  Forbryderen  og  stolprede  afsted  efter  Spilop 
under  Eder  og  Forbandelser.  Denne  fandt  sig  ikke  beføjet 
til  at  modtage  noget  af  de  gjorte  Tilbud  om  at  faa  sin 
Hjernekasse  maset  til  Vælling  eller  sin  Mave  sprættet  op 
og  Tarmene  hængte  til  Torring  paa  Rækværket  og  satte 
derfor  i  Karriere  rundt  om  Hesten  ,  akkurat  ligesom  den 
var  lobet  rundt  om  Bordet  hjemme  hos  Søllegaard  om 
Aftenen.  Den  livlige  Jagtscene,  under  hvilken  Karlene 
traadte  nok  saa  mange  Planter  ned,  som  en  Snes  Hunde 
af  Spilops  Storrelse  kunde  have  gjort  i  en  fjorten  Dags  Tid. 
fortsattes  i  en  fem  Minutter  og  endte  naturligvis  med,  at 
Spilop,  da  den  betrængtes  af  en  Karl  fra  hver  Side,  med 
et  hojst  elegant  Spring  foer  ud  over  Rækværket  og  trium- 
ferende lob  hen  til  Sollegaard,  hvem  Karlene  gav  forskjellige 
gode  Raad  med  Hensyn  til  at  dressere  sin  forbandede  Køter 
af  en  Hund. 

Turen  ad  Bredgade  gik  nu  nogenlunde  godt  for 
da  det  jo  ikke  er  værd  at  tale  om  slige  Smaating,  som  at 
Spilop  istedetfor  at  gaa  udenom  satte  over  forskjellige  Af- 
visere og  Barnevogne,  som  spærrede  den  Vejen,  ligesom 
det,  da  der  ingen  Skade  skete,  er  overflødigt  at  gjøre  Op- 
hævelser over,  at  den  engang  gjorde  et  storartet  Kæmpe- 
luftspring   over   to  Mand,    der   bar   en   Jernstang    med    en 

kostbar  Glaslysekrone  imellem  sig,  skjondt  disse  af  Forbavselse 
nær  havde  kastet  den  skrøbelige  Byrde  i  Brostenene.  Ved 
Begyndelsen  af  Esplanaden  mødte  de  to  Morgenturister  et 
Kompagni  Soldater,  som  kom  fra  Kastellet  og  svingede  om 
ad  Toldbodvejen;  i  Spidsen  for  Soldaterne  gik  en  aller- 
kjæreste  lille  Løjtenant,  der  rimeligvis  for  at  bidrage  til  at 
give  sig  et  rigtigt  martialsk  Udseende  sparkede  lidt  vel  rige- 
ligt ud  med  sine  Ben.  Saasnart  Spilop  opdagede  disse 
iøjnefaldende  Benbevægelser,  løb  den  hen  til  Løjtnanten 
og  begyndte  at  sno  sig  ind  og  ud  mellem  hans  Ben,  saa- 
ledes  at  den,  hvergang  han  satte  en  Fod  til  Jorden,  svippede 
ind  paa  den  ene  og  ud  paa  den  anden  Side.  Løjtnanten 
havde  sit  Blik  —  og  sin  Næse  —  rettet  altfor  højt  mod 
Sky,  til  strax  at  blive  opmærksom  herpaa;  men  da  Spilop 
engang  var  saa  uheldig  at  være  for  tidlig  paafærde,  kom 
Løjtnanten  til  at  træde  paa  den  og  tumlede  paa  en  højst 
ureglementeret  Maade  en  3 — 4  Skridt  frem  fægtende  med 
Arme  og  Ben  i  Luften,  omtrent  som  de  arabiske  Akrobater 
gjør  i  deres  saakaldte  Beduinspring.  Rasende  saae  han  sig 
om,  thi  sandt  at  sige  røbede  Mandskabet  ikke  i  sine  Miner 
en  tilstrækkelig  stor  Medfølelse  med  Malhøren,  og  Spilop 
vilde  ganske  sikkert  have  ladet  sit  unge  Liv  her  for  Løjt- 
nantens drabelige  Sabelhug,  hvis  den  ikke  havde  været  saa 
let  tilbens. 

Da  den  vrede  Høvidsmand  var  ude  af  Sigte,  kaldte 
Søllegaard  Hunden  hen  til  sig  og  holdt  en  længere  Straffe- 
prædiken for  den;  og  det  intelligente  Dyr  forstod  øjensynligt 
hvert  Ord,   thi   den  vandrede  lige  i  Hælene  paa  Fuldmæg- 

tigen  mod  et  brodefuldt  bøjet  Hoved  <»^  en  angerbetyngei 
sænket  Hale,  til  de  havde  naaet  Enden  af  Langelinie.  Hei 
fik  Spilop  med  Eet  Øje  paa  en  Plankestump,    der  drc 

Vandet  et  Stykke  fra  Land,  og  den  dristede  sig  derfor  til 
meget  ærbødigt  at  gaa  foran  sin  midlertidige  Herre  og  med  et 
Blik  op  til  ham  sporge,  om  den  ikke  skulde  apportere  det 
Stykke  Træ.  Sollegaard  misforstod  ganske  Tilbuddet 
bukkede  sig  ned  for  at  klappe  den,  idet  han  forsikkrede,  at 
han  ikke  mere  var  vred;  men  han  blev  meget  betuttet,  da 
han  saae,  hvilken  Virkning  hans  Venlighed  havde,  thi  saa- 
snart  han  horte  op  at  klappe  den,  toer  Spilop  ned  ad  Skræn 
ten  og  styrtede  sig  paa  Hovedet  i  Vandet.  Uheldigvis  indtraf 
der  det  paa  dette  Sted  yderst  sjeldne  Tilfælde,  at  der  viste 
sig  en  Politibetjent,  som  blev  kjendeligt  oplivet  over,  at  der 
passerede  Noget  paa  hans  trivielle  Post,  og  spurgte  Solle- 
gaard,  om  han  ikke  vidste,  at  det  var  forbudt  at  lade  Hunde 
gaa  i  Vandet  fra  Langelinie.  Fuldmægtigen  forklarede  Em- 
bedsmanden, at  det  ikke  var  hans  Hund,  og  tilbod  Betjenten 
Spilop,  da  han  dels  begyndte  at  blive  kjed  af  dens  Fadæser 
og  dels  vilde  gjøre  sig  gode  Venner  med  Rettens  Haand 
hæver,  som  han  mente  nok  kunde  faa  en  Ducor  for  Til- 
bageleveringen af  Hunden  til  dens  Ejermand.  Der  paafulgte 
nu  en  Gjentagelse  af  den  vilde  Jagt  fra  Kongens  Nytorv; 
snart  var  Spilop  nede  paa  Kjorebanen  og  snart  oppe  paa 
Spaserestien,  og  saa  gjorde  den  en  lille  Afstikker  ned  til 
Stenene  ved  Vandet;  hele  Tiden  fulgte  Betjenten  efter,  op 
og  ned  ad  Skraaningen,  lobende  paa  Stien  eller  balancerende 
paa  Stenene,  men  Kampen  var  højst  ulige,  da  Spilop  havde 

sin  Force  i  en  strygende  Galop,  medens  Betjenten  mere 
var  anlagt  for  det  tunge  Travløb.  Tilsidst  gik  da  ogsaa 
denne  Sidste  ud  af  Lobet,  da  der  havde  samlet  sig  en  tal- 
rig Tilskuerkreds,  der  tirrede  Betjenten  ved  Spørgsmaal, 
om  han  var  i  Familie  med  Opvarter  og  Hurtigløber  Ander- 
sen, og  lignende  Vittigheder;  og  medens  Betjenten  var 
beskjæftiget  med  at  fiske  sin  Chakot  op,  der  var  falden  i 
Vandet  under  hans  sidste  Besøg  paa  Stenene,  listede  Sølle- 
gaard  sig  væk  i  den  Tro,  at  han  kunde  slippe  fri  baade 
for  Betjenten  og  Spilop. 

Det  lykkedes  ham  ogsaa  at  narre  den  Første;  men 
ude  ved  Kalkbrænderiet  blev  han  indhentet  af  Hunden, 
som  ikke  gjorde  ham  Gjensynet  behageligere  ved  at  springe 
op  ad  ham  og  anbringe  diverse  Aftryk  af  sine  snavsede 
Poter  rundt  om  paa  hans  Frakke  og  Benklæder.  Imid- 
lertid gik  det  en  Stund  godt  med  det  farlige  Følgeskab, 
vel  nærmest  af  den  Grund,  at  der  ingen  Lejlighed  til  at 
gjøre  Ulykker  tilbød  sig  for  Spilop;  men  Søllegaards  Kvaler 
skulde  dog  endnu  ikke  være  endte. 

Som  alle  Andre  havde  Fuldmægtigen  sine  Svagheder, 
og  en  af  de  mindst  heldige  af  disse  var  hans  afgjorte  Ulyst 
til  at  give  Penge  ud;  med  andre  Ord:  han  holdt  —  som 
det  populært  hedder  —  nok  af  Gemytlighed,  men  ikke, 
naar  det  kostede  Noget.  Det  var  derfor  først,  da  Hundens 
Spilopper  kom  i  Kollision  med  denne  hans  svage  Side,  at 
han  tabte  Taalmodigheden;  og  dermed  gik  det  saaledes  til. 

Søllegaard  havde  med  den  største  Sindsro  set  paa, 
hvorledes   Spilop    ved    Trianglen    med    mere    Besvær   end 

Elegance  var  kravlet  opad  en  Glarmesterstige  og  nær  havde 
kyset  Livet  af  den  unge  Mand,  der  stod  paa  det  mest  op- 
hojede  Stade  af  Stigen  og  svingede  rundt  med  sine  Arme, 
som  var  det  et  Par  Mollevinger  i  Storm,  forat  polere  Manu- 
fakturhandlerens Ruder,  samt  hvorlunde  samme  Yngling  af  en 
ubegrundet  Frygt  for  de  Lægge,  han  endnu  ikke  havde  faaet, 
havde  sparket  bagud,  saa  Spilop  trimlede  ned  med  stigende 
Hastighed  i  en  Hvirvel  af  Kuldbotter,  forgjæves  søgende  at 
faa  Fodfæste  paa  et  af  Trinene.  Han  havde  med  lige 
stor  Sindsro,  skjondt  med  ulige  mere  Forbavselse  betragtet 
Hunden,  da  den  et  Sted  paa  Fælledvejen  rejste  sig  paa 
Bagbenene  og  geskæftigt  vimsende  gav  sig  til  med  For- 
benene at  puffe  til  en  Tonde,  der  var  bleven  trillet 
ned  fra  en  Vogn  og  langsomt  tumlede  et  Stykke  henad 
Gaden.  Men  paa  Nørrebrogade  arriverede  der  Noget,  der 
som  sagt  bragte  Taalmodighedens  Bæger  til  at  flyde  over. 
En  af  disse  sjeldne,  beskedne  Kunstmalere,  som  ikke 
anse  det  for  under  deres  Værdighed  egenhændigt  at  bære 
deres  Kunstværker  om  og  faldbyde  dem  paa  Gader  og 
Stræder,  stod  netop  ved  Hjørnet  af  Sortedamsgade  og  holdt 
et  særdeles  landligt  Landskabsbillede  op  for  at  præsentere 
det  for  en  beundrende  Gaardmandsfamilie,  da  Søllegaard 
kom  forbi  med  Spilop.  Hunden  opfattede  Gaardmandens 
beundrende  Bifaldsraab  som  en  Opfordring  til  sig  til  at 
vise  sig,  og  da  det  stod  den  klart,  at  det  var  Maleriet,  det 
gjaldt,  sprang  den  uden  Tillob  elegant  og  sikkert  lige  lgjen- 
nem  Kunstværket,  der  sprængtes  med  et  lydeligt  Knald,  saa 
det  saae  ud,  som  det  smilende  Landskab  var  blevet  hærget 

af  et  voldsomt  Jordskjælv.  Det  er  vanskeligt  at  sige,  hvem 
der  blev  mest  forfærdet;  om  Kunstneren,  der  med  Eet  saae 
Frugten  af  idetmindste  et  Par  Timers  møjsommelige  Ar- 
bejde tilintetgjort,  eller  om  den  trivelige  Bondekone,  som 
uden  Varsel  fik  en  Puddelhund  i  Hovedet,  eller  endelig 
om  Fuldmægtigen,  der  stod  som  fastnaglet  til  Stedet  ved 
Synet  af  denne  Ødelæggelsens  Vederstyggelighed.  Vist  er 
det  imidlertid,  at  den  Sidste  begik  den  Dumhed  at  røbe  det 
intime  Forhold,  han  stod  i  til  Misdæderen,  ved  at  udbryde: 
«Nej,  den  Hund  bringer  mig  fra  Forstanden  med  alle  de 
Ulykker,  den  gjør!    Det  er  en  ren  Ulykkesfugl,  den  Hund! 

Før  Søllegaard  saae  sig  om,  følte  han  sig  greben  i 
Skulderen  af  den  krænkede  Maler,  der  rent  fysisk  taget 
var  en  meget  stor  Kunstner,  hvorfor  ogsaa  hans  Paastand 
om  Erstatning  havde  en  vis  —  saa  at  sige  korporlig  — 
Vægt.  Forgjæves  forsikkrede  Fuldmægtigen  om  sin  fuld- 
stændige Uskyldighed.  —  Gudbevares,  Kunstneren  vilde 
gjerne  tro,  at  Herren  ikke  havde  befalet  sin  Hund  at  springe 
igjennem  Maleriet,  men  Herren  maatte  naturligvis  alligevel 
betale  den  Skade,  hans  Hund  havde  voldt.  Fuldmægtigen 
betonede,  at  det  slet  ikke  var  hans  Hund,  —  nej,  natur- 
ligvis, det  kunde  Kunstneren  nok  begribe,  men  han  vilde 
alligevel  høfligst  anmode  Herren  om  at  gjøre  Følgeskab  til 
Politistationen.  Fuldmægtigen  bad  Kunstneren  ikke  raabe 
slet  saa  højt,  han  var  ikke  døv,  han  kunde  godt  høre,  — 
Kunstneren  raabte  med  Stentorstemme,  at  han  ogsaa  nok 
skulde  faa  at  føle,  hvis  han  ikke  var  saa  behagelig  at  rykke 
ud  med  de  femogtyve  Kroner.  Fuldmægtigen  paastod  skum- 

mende   af   Raseri,   at   det   var   Optrækkeri,  Kunstneren 

gjorde  opmærksom  paa,  at  der  var  Udsigt  til  Sundet  i 
Baggrunden  af  Kunstværket,  og  at  Rammen  fulgte  med  i 
Betalingen.  Der  var  imidlertid  samlet  et  storartet  Oplob 
om  dem,  og  den  Politibetjent,  der  nu  havde  været  Brug 
for,  stod  efter  al  Sandsynlighed  nok  saa  roligt  omme  i 
Ravnsborggade  og  fik  sig  en  Passiar  med  Droschkekusken. 
For  at  slippe  for  videre  Skandale  tilbod  Sollegaard  en  Er- 
statning af  ti  Kroner  foruden  at  frafalde  Besiddelsen  af 
Rammen ;  dybt  krænket  over  en  saadan  Betaling  for  et 
saadant  Mesterværk  rystede  Kunstneren  Fuldmægtigen,  som 
om  han  vilde  ryste  denne  ud  af  Overfrakken,  men  efter 
nogen  Parlamenteren  gik  Maleren  dog  ind  paa  at  tage  mod 
femten  Kroner,  og  saasnart  han  havde  Pengene  i  Haanden, 
opgav  han  den  krænkede  Toneart  og  tilbod  forekommende 
flere  Stykker  til  samme  Pris. 

Det  Første,  Sollegaard  gjorde,  da  han  ankom  til  Kon- 
toret med  Spilop,  var  at  gribe  Morgenberlingeren  og  for- 
dybe sig  i  Læsningen  af  Efterlysninger,  og  efter  et  Par 
Minutters  Studeren  fandt  han  mellem  et  Avertissement  om 
et  tabt  Nogleknippe  og  et  andet  om  en  bortkommen  Bi- 
kubebog en  Annonce  om,  at  en  Puddelhund,  lydende  Navnet 
Zero,  var  bortløben,  og  at  Ejeren  lovede  en  god  Ducor 
for  Hundens  Tilsynekomst  paa  et  nærmere  opgivet  Sted  i 
Colbjørnsensgade.  Det  forvirrede  hans  Begreber  noget,  at 
Hunden  skulde  hedde  Zero  og  ikke  Spilop;  men  da  han  kom 
i  Tanker  om,  at  dette  dog  maaske  kunde  have  sin  Rigtighed, 
provede  han  ved  med  halv  Stemme  at  kalde    Zero'    uden 

at  se  hen  til  Hunden.  Resultatet  maatte  anses  for  til- 
strækkeligt overbevisende,  thi  i  næste  Sekund  fløj  Pudlen 
op  paa  Pulten  foran  ham,  hvor  den  tog  sig  en  lille  Svingom 
mellem  Boger,  Blækhus  og  Aktstykker. 

Sollegaard  satte  strax  Hatten  paa  Hovedet  og  begav 
sig  ud  i  Colbjørnsensgade  paa  det  opgivne  Sted.  Han 
blev  modtagen  af  en  ældre,  ikke  synderlig  renlig  Opvart- 
ningskone,  der  saae  ud  til  lige  at  være  kommen  ud  af 
Sengen.  —  Naa,  der  er  den  jo!  Gudskelov  for  det!»  ud- 
brod hun  ved  Synet  af  Zero  og  tilføjede  til  Opmuntring 
for  denne:   «Du  kan  tro,  der  er  til  Dig  i  en  god  Mening! » 

—  De  maa  ikke  slaa  den,  Madam?  >  sagde  Søllegaard 
blød  om  Hjertet.  —  <Jeg?  Nej  Gud,  det  kunde  ikke  falde 
mig  ind,  det  er  jo  slets  ikke  min  Hund.»  —  «Hvis  er  det 
da?»  —  «Det  er  rigtignok  ham,  Hundemandens. »  —  «Hunde- 
manden?  —  Ja,  ham,  der  viser  de  dresserede  Hunde 
frem  paa  Tivoli. >  —  «Aa,  det  er  en  Akrobathund  ?  Saa 
forstaar  jeg  alle  dens  Hokuspokus! »  —  <Ja,  det  er  den 
bedste,  han  har.  Og  saa  bad  han  mig  tage  imod  den, 
fordi  han  ikke  selv  kan  et  Ord  Dansk,  og  saa  skulde  jeg 
spørge,   om  De  vilde  tage   imod   en  Ducør  af  ti  Kroner?» 

—  Ti  Kroner?  Og  jeg  har  selv  givet  femten  ud!  — 
Hvorledes  Erstatningsspørgsmaalet  blev  ordnet,  melder  Hi- 
storien ikke  Noget  om;  men  det  blev  dog  nok  ordnet  i 
Mindelighed.  Zero  optraadte  idetmindste  atter  endnu  samme 
Aften  paa  Tivoli. 


«* 

Asta  Soderup  horer  ind  under  Kategorien:  en  af  vore 
unge,  mest  lovende  Malerinder.  Saaledes  tituleres 
hun,  hvergang  hun  nævnes  af  Pressen  —  vel  at  mærke 
af  den  Del  af  Pressen,  der  i  kunstnerisk  Opfattelse  staar 
paa  samme  Parti  som  hun,  for  den  anden  Del  existe- 
rer  der  ingen  Kunstnerinde  af  det  Navn.  Selve  Beteg- 
nelsen er  forøvrigt  Sandhed  med  Modifikation.  Frk.  Sode- 
rup er  ikke  ung  længere,  dertil  har  hun  levet  i  en  altfor 
lang  Aarrække,  idet  hun  forst  begyndte  paa  Lofterne  for 
beundrende  Tanter  og  Kusiner,  saa  de  respektive  Familie- 
vægge snart  straalede  af  mærkelige  Kopier  af  de  mest  for- 
skjellige  Mesterværker,  og  derpaa  lovede  videre  for  det 
store  Publikum,  der  dog  sandt  at  sige  ikke  var  saa  over- 
vættes talrigt,  da  det  udelukkende  rekrutteredes  fra  hendes 
private  Omgangskreds.  I  Forstningen  indskrænkede  hun 
sin  originale  Virksomhed  til  at  male  Blomster  med  et  spar- 
somt Tilbehor  af  Vaser,  Skaale  eller  andre  skrøbelige  Hus 
holdningsgjenstande,  men  med  et  rigeligt  Styrtebad  at  Dug* 
draaber,  over  hvilke  sidstes  Naturtroskab  hendes  Beundrere 

stedse  geraadede  i  Extase,  men  lidt  efter  lidt  tog  hun  Mod 
til  sig  og  vovede  sig  i  Lag  med  større  Opgaver.  Hun  gav 
sig  til  at  studere  Mennesker,  aabenbarede  sit  sande  Kunstner- 
naturel ved  kun  at  finde  Landalmuen  interessant  og  udøde- 
liggjorde et  helt  Galleri  af  alderstegne,  rynkede  Indsidder- 
sker, som  sad  og  spandt  ved  de  rødmalede  Bornholmere,  og 
affældige,  tandløse  Aftægtsmænd,  som  med  foldede  Hænder 
fromt  fandt  sig  i  den  sørgelige  Lod  at  blive  portrætterede. 
For  at  finde  Modeller  til  denne  Samling  slog  Frk. 
Soderup  sig  hver  Sommer  ned  i  en  eller  anden  af  Konge 
rigets  Landsbyer,  og  for  at  Samtiden  ikke  skulde  svæve  i 
ængstelig  Uvished  om,  hvor  den  udmærkede  Kunstnerinde 
til  enhver  Tid  befandt  sig,  gav  de  samvittighedsfulde  Ny- 
hedsblade hvert  Foraar  med  smaat  Tryk  den  værdifulde 
Oplysning,  at  den  unge  Frk.  Asta  Soderup,  en  af  vore  mest 
lovende  Malerinder,  agtede  i  den  kommende  Sommer  at 
tage  Ophold  i  den  eller  den  Landsby  eller  det  eller  det 
Fiskerleje.  Ifjor  gik  Meddelelsen  ud  paa,  at  denne  Gang 
var  Gersløse  den  lykkelige  By,  som  vilde  blive  beæret  med 
Frøkenens  Nærværelse,  og  i  Begyndelsen  af  Juni  ankom 
Asta  da  ogsaa  til  nævnte  Sted.  Efter  en  Dags  Ophold  i 
den  lille  Kro,  der  tydeligt  nok  ikke  engang  var  beregnet 
paa  saa  kort  et  Ophold,  fik  hun  saa  lejet  sig  en  Stue  hos 
Landsbyens  Skrædder,  Enevold  Hansen,  hvis  Hus  havde 
den  i  hendes  Øjne  store  Fordel  at  ligge  meget  nær  ved 
Fattighuset,  hvorfra  hun  haabede  at  kunne  indrullere  ad- 
skillige Typer  i  sit  Portrætgalleri.  Hun  havde  stor  Rutine 
i  at  indrette  sig  efter  sin  egen  Smag  paa  fremmede  Steder, 

og  hun  tog  strax  fai  paa  Omkalfatringen  af  den  tai  >tue. 

Gyldenlakken  og  Hanekammen  i  de  lave  Vinduer  maatte 
vige  for  mere  dannede  Blomster,  som  hun  plagede  ud  af 
Gartneren  paa  den  nærmeste  Herregaard :  Psalmebogen,  de 
tre  Kolportage-Romaner,  den  nyttige  Raadgiver  for  Hver- 
mand og  nogle  meget  medtagne  Almanakker  og  Børnebøger 
gav  Plads  paa  den  lille  Hængehylde  for  hendes  mere  mo- 
derne Bibliothek;  det  grimme  hæklede  Stykke  med  Vasen 
med  Tojblomsterne,  de  to  Glas-Lysestager  og  Syæsken 
med  de  mange  smaa  Sneglehuse  og  Krebseojne,  som  smyk- 
kede Kommoden  og  gav  Værelset  noget  Pigekammeragtigt 
ved  sig,  blev  uden  Naade  og  Barmhjertighed  fejet  ud;  og 
endelig  fjernedes  alle  Vægprydelserne,  der  bestod  af  to,  i 
Glas  og  Ramme  indfattede  Modejournaler  fra  1878  og  79, 
Skrædderens  to  forste  Virkeaar,  og  nogle  stærkt  kolorerede 
bibelske  Smaabilleder,  der  maatte  nojes  med  pressede  gyldne 
Papirsrammer.  Som  Erstatning  ophængte  hun  rundtom  i 
fantastisk  Uorden  nogle  Stumper  og  Strimler  af  mangestribet 
Tøj,  om  hvis  Anvendelse  Skrædderen  og  Kone  udtalte  sig 
i  allehaande  Gisninger,  ligefra  Hovedpynt  til  Underskjørt, 
et  Par  kolorerede  Buketter  af  Siv  og  Moskedonner  med  vel- 
motiverede, kinesiske  25  Øres  Vifter  i  og  en  Samling  paa 
begyndte  Studier  og  Skitser,  hvilke  af  Skrædderfolkene  an- 
vendtes som  et  herligt  Beroligelsesmiddel  for  Børnene,  idet 
disse  i  Frokenens  Fraværelse  fik  Lov  til  at  gaa  ind  og  se 
Billeder  og  timevis  med  Fingren  i  Munden  kunde  grunde 
paa,  om  det  var  en  Solnedgang  eller  en  Ildløs  eller  maaske 
et  F'ad  Rødgrød,  de  stod  og  saae  paa. 

Allerede  Dagen  efter  sin  Ankomst  vakte  Frk.  Soderup 
almindelig  Opmærksomhed,  da  hun  med  lange  Skridt  og 
nogle  meget  mandhaftige  Hovlebevægelser  med  Armene 
gjennemstrejfede  Landsbyen  paa  Kryds  og  tvers.  Der  var 
aldrig  der  paa  Egnen  set  noget  saa  dristigt,  forsorent  eller 
rent  ud  sagt  vildt  Kostume  som  hendes  stærkt  opkiltrede 
Kjole,  det  tætsluttende  Yersey  Liv  med  de  snævre  Ærmer, 
der  syntes  at  forlænge  hendes  pibestilkede  Arme  og  gjorde 
dem  dobbelt  saa  kantede  og  ugratiøse,  som  de  vare  ifor- 
vejen,  og  den  kirsebærrøde  Baskerhue,  der  lidt  vel  rask 
sad  paa  tre  af  de  halvlange,  krøllede  Haar  og  stak  sin  Dusk 
i  Vejret  paa  en  udfordrende  Maade.  Da  hun  betragtede 
alle  de  Gerløsefolk,  hun  mødte,  med  et  skarpt  prøvende, 
stikkende  Blik  for  at  se,  om  hun  kunde  bruge  dem  til  sit 
omtalte  Portræt-Panoptikon,  gjorde  hun  saa  at  sige  ikke 
noget  ublandet  gunstigt  Indtryk  paa  Befolkningen,  der,  som 
Bønder  i  Almindelighed,  var  mistænksom  af  sig  og  ikke 
holdt  af  at  blive  iagttaget.  Man  begyndte  at  hviske  om, 
at  det  saae  ud  til  at  være  et  samfundsfarligt  Kvindfolk,  og 
efter  en  meget  kort  Betænkningstid  dømte  Skolelæreren, 
der  for  nylig  havde  været  i  Kjøbenhavn  og  set  en  Udstil- 
ling af  en  russisk  Malers  Værker,  og  som  derfor  antoges 
i  en  særlig  Grad  at  være  inde  i  alle  russiske  P'orhold, 
hende  til  at  høre  til  Nihilisternes  Parti,  og  alle  de  brave 
Gersløse  Mænd  og  Kvinder  akviescerede  ved  denne  Kendelse. 
Dette  maa  dog  ikke  forstaaes,  som  om  de  gode  Folk  troede, 
at  den  fremmede  Frøken  altid  gik  om  med  en  Dynamit- 
bombe   eller  Torpedo  i  Lommen;    men    de  vare   dog   saa 


forsigtige  at  sørge  for  at  komme  i  Dækstilling  inde  i  Gaarde 

eller  bag  Stakke,  naar  hun  viste  sig  et  Stykke  nede  ad  Vejen. 
En  Følge  heraf  var  ganske  naturligt,  at  hendes  Tilværelse 
i  Gersløse  blev  temmelig  fattig  paa  Omgang,  og  skjøndt  hun 

vel  ansaae  landlig  Ensomhed  for  noget  særdeles  idyllisk 
Noget,  begyndte  den  dog  snart  at  trætte  hende.  Hun  saae 
sig  derfor  om  efter  et  Surrogat  for  den  savnede  menneske- 
lige Omgang  og  var  hurtigt  saa  heldigt  at  finde  et  saadant. 
En  Dag  sad  Kunstnerinden  og  arbejdede  i  Smedens 
Have,  hvis  man  kan  kalde  den  lille  Stump  Jord  saa,  der 
var  afstribet  i  saa  tætte  Kartoffelrader  som  muligt  og  ellers 
kun  var  bevoxet  med  tre-fire  forkuede,  gamle  Frugttræer, 
paa  hvilke  Grenene  svajede  stærkt  ud  til  Siderne  omtrent 
helt  nede  ved  Jorden  og  gav  Træerne  et  hjulbenet  Ud- 
seende, og  med  to  Bikuber,  som  sad  paa  Skred  paa  Sta- 
derne og  lignede  et  Par  højst  letsindige  Straahatte.  Asta 
sad  paa  sin  lille  vippevorne  Feltstol  i  Skygge  af  den  om- 
fangsrige Malerparasol,  der  hvælvede  sig  over  hende  som 
en  Kæmpe-Champignon,  medens  den  aabne  Malerkasse  laa 
paa  Jorden  ved  hendes  Fodder.  Hun  sled  iøvrigt  i  det, 
men  hun  havde  ogsaa  faaet  fat  i  et  højst  interessant, 
efter  hendes  Formening  ganske  nyt  Motiv:  bag  det  falde- 
færdige, vinde  og  skjæve  Udhus  med  det  tæt  overskyggende 
Straatag,  der  sad  saa  langt  nede.  at  det  saae  ud.  som  det 
faldt  Bygningen  ned  i  Panden,  stod  Smedens  halvgamle 
Kone  ved  Skurebænken  ifærd  med  at  skure  og  polere 
diverse  Kjedler  og  Kasseroller.  Ganske  vist  havde  <\cn 
stakkels  Smedekone  ikke  i  hele  sit  Liv  ejet  halvt  saa  mange 

Kobber-  og  Messingsager,  men  havde  maattet  laane  hos 
Naboer  og  Gjenboer,  og  ganske  vist  havde  der  været  ad- 
skillig Rimelighed  for,  om  den  gode  Kone  var  begyndt  med 
at  skure  sit  eget  Ansigt  og  polere  sine  egne  Arme;  men 
ellers  kunde  der  Intet  indvendes  mod  Sujettet. 

Modellen  havde  i  et  Par  stive  Timer  staaet  ubevægelig 
med  en  Høvisk  og  skuret  løs  paa  selvsamme  Plet  af  en 
Kasserolle  uden  at  røre  Haanden  af  Stedet,  og  det  var 
derfor  ikke  til  at  undres  over,  om  hun  var  bleven  træt. 
Med  Eet  begyndte  det  da  ogsaa  at  give  nogle  korte,  kramp- 
agtige Ryk  i  hendes  Arme  og  Ben  og  hele  Krop. 

Aa  nej,  De  maa  endelig  staa  stille! »  udbrød  Asta 
ærgerligt.  «Jeg  er  strax  færdig  —  blot  et  Par  Minutter, 
saa  skal  De  slippe  for  idag.» 

Smedekonen  parerede  Ordre,  rettede  sig  og  antog  en 
lige  saa  naturlig  Holdning  som  en  Rekrut,  der  tiltales  af 
en  General  eller  et  andet,  i  hans  Øjne  overjordisk  Væsen. 
Stilstanden  varede  imidlertid  ikke  ret  længe,  et  halvt  Minut 
efter  fløj  den  højre  Haand  ivejret  med  et  uvilkaarligt 
Spjæt. 

Herregud,  hvad  gaar  der  af  Dem?»  raabte  Asta  hid- 
sigere. «Det  er  jo  umuligt  at  male  efter  Dem,  saadan  De 
staar  der  og  fægter  i  Luften. » 

Konen  rettede  sig  og  gik  næsten  bagover  af  Ivrighed 
for  at  holde  sig  rank,  og  saa  begyndte  hun  at  fremstamme 
en  Undskyldning  med  halvaaben  Mund,  idet  hun  ikke  vilde 
forstyrre  det  naturlige,  skjønne  Udtryk  i  sit  Ansigt:  «Ja, 
det  er  ikke  min  Skyld,  Frøken,  det  er  Klaus  .  .  .  .» 


Klaus?    Hvem  er  det? 

De  maa  undskylde,   det  er  af  en  Fejltagelse,   han  er 

kommen  herhen. 

Frk.  Soderup  saae  sig  om  til  alle  Sider  uden  at  kunne 
faa  Øje  paa  en  Moderssjæl  og  spurgte  derfor  atter:  Jamen 
hvem  er  Klaus? 

Istedetfor  Svar  Misede  den  duftende  Skurevisk  forbi 
Øret  paa  Frokenen  og  faldt  ned  ved  hendes  Side.  Hun 
rog  op  med  et  Sæt,  væltede  Feltstolen  og  havde  nær  gjort 
det  Samme  ved  Staffeliet  og  det  paabegyndte  Mesterværk, 
men  heldigvis  fik  hun  fat  i  det  i  sidste  Øjeblik  og  udbad 
sig  derpaa  en  Forklaring  over,  hvad  det  skulde  sige,  at 
hendes  Model  gav  sig  til  at  bombardere  med  Skureviske. 

Det  er  jo  ham,  Klaus,  den  forbandede  Tyveknægt  .  .  . 
vores  Jenses  Allike,  >  oplyste  Smedekonen  og  begav  sig  paa 
Jagt  efter  den  omtalte  Klaus  i  Kartoflerne.  Han  har  nuppet 
Noget  i  Deres  Farvelade  .  .  .  Vil  Du  se,  Du  kommer  hit 
med  det,  din  Gavtyv! 

Asta  saae  i  den  Retning,  i  hvilken  Konen  stolprede 
afsted,  og  opdagede  ganske  rigtigt  Forbryderen  hoppende 
nok  saa  gemytligt  afsted  med  en  af  hendes  Tuber  i  Næbet. 
Ulykken  var  jo  ikke  stor,  og  Asta  tilgav  saa  meget  snarere 
Tyveriet,  som  hun  fik  sig  en  hjertelig  Latter  over  For- 
følgelsesscenen. Alliken  dansede  nemlig  kvikt  afsted.  ikke 
rigtigt  gratiøst  forresten,  for  da  den  var  stækket  paa  den 
ene  Vinge,  kom  den  altid  skjævt  ned  paa  Jorden,  naar 
den  havde  vovet  sig  for  højt  op,  og  trimlede  et  Stykke  af- 
sted  som   en   beruset  Mand.    inden  den  tik  Fodfæste;    men 

alligevel  satte  den  dog  betydeligt  lettere  over  Kartoffel- 
buskene  end  den  efterfølgende  Smedekone,  der  skrævede 
over  Forhindringerne,  som  om  de  vare  flere  Alen  høje,  og 
ikke  havde  stort  Begreb  om,  hvor  hun  faldt  ned.  Tilsidst 
lykkedes  det  hende  dog  ved  at  kaste  sit  Forklæde  over 
Klaus  at  indfange  ham  og  faa  Tyvekosterne  fra  ham. 

Aa  ja,  Frøkenen  kan  tro,  det  er  en  slem  Hoppegeje, 
det  Dyr,-  begyndte  hun  forpustet.  <De  aner  ikke  Alt, 
hvad  den  har  slaaet  itu  for  os,  og  alle  de  Ulykker,  den 
har  gjort  os.  Det  er  ogsaa  skrækkeligt,  man  skal  plages 
med  saadan  noget  Skab;  men  det  ender  da  ogsaa  nok  en 
skjøn  Dag  med,  at  jeg  vrider  Halsen  om  paa  Bæstet,  skjøndt 
baade  vor  Fa'er  og  Drengen  siger,  det  vilde  være  Synd.» 

«Nu  skal  jeg  sige  Dem  Noget,  Madam!  De  kan  jo 
overlade  den  til  mig,  saalænge  jeg  er  her,  saa  er  De  da 
fri  for  den  i  den  Tid.> 

« Jøsses,  jamen  vil  Frøkenen  ogsaa  have  den?» 

«Ja,  det  vil  sige,  De  faar  den  tilbage,  naar  jeg  rejser. 
Men  imedens  vil  den  dog  altid  være  ligesom  til  lidt  Sel- 
skab for  mig.» 

Ja,  det  er  en  vis  Vej,  og  jeg  siger  Tak  til,  gjør  jeg!» 

Resultatet  af  Forhandlingerne  blev  kort  at  fortælle,  at 
Klaus  skiftede  Tjeneste,  og  en  Timestid  senere  blev  bragt 
hjem  til  Frøkenen  af  Smedens  Jens,  som  blev  fuldstændigt 
trøstet  i  sin  store  Sorg  ved  Hjælp  af  en  25  Øre. 

Klaus  var  ikke  noget  udpræget  skjønt  Exemplar  af  sin 
Slægt.  P'or  det  Første  saae  han  som  alle  sine  Kolleger 
irriterende  vigtig  og  indbildsk  ud,  —  naar  den  gik,  vippede 


Hovedet    formeligt    paa    den   af   lutter  Selvbevidsthed 
men  dernæst  havde  den  den  personlige  Skavank  altid 
se  ubeskriveligt  snavset  ud,  som  havde  den  just  brugt  sine 
egne  Vinger  som  Fjervinger  til   at  støve  Smedeværkstedet 

af  med,   og  dertil  var   den   allerede   i   en  tidlig  Alder  be- 
gyndt at  blive  skaldet,    ikke  saa  meget  i  Hovedet  som  paa 
Brystet,    hvor   der    præsenterede  sig  en    Række   større 
mindre  Medailloner  af  Skaldethed,   som   gav  et  Indblik   til 
det  nogne  Bryst,  der  ledte  Astas  Tanke  hen  paa  det  Fug 
vildt  i  Vildthandlervinduerne,  som  kaldes  friskplukket,  men 
stedse  antages  at  befinde  sig  paa  det  allersidste  Stadium  af 
Holdbarhed.    Klaus'  Udseende  skadede  den  imidlertid  ikke 
i   dens   nye   Ejerindes   Omdomme,    tvertimod!     Thi    og 
det  talte  til  Bevis  for  Frk.  Soderups  sande  Kunstnernaturel, 
at   hun   fandt  Alt  kjønt,    hvad   almindelige  Mennesker  med 
et   mildt  Udtryk   fandt   nederdrægtigt  grimt.     Dog  skal  det 
indrommes,   at  det   var   kuriøst   at   se  den   lille   Fyr  spån 
kulere    omkring    med    afmaalte,    sikre  Skridt,    som   om   den 
gik  i  Embedsforretninger,    og  seende  sig  hastigt  om,   snart 
til  den  ene  og  snart  til  den  anden  Side,   som  for  at  over- 
bevise   sig   om,    at    Ingen    lo    af   den;    den   syntes   kun   at 
mangle   et    Par   Briller   paa   Næbet   og    en   Rulle  Papirer 
under   Vingen    for    at    afgive    en    ypperlig   Parodi   paa   en 
Stivstikker  af  en  fuldblods  Stok-Bureaukrat. 

Skrædderfamilien  var  sandt  at  sige  ikke  synderligt  glad 
over  den  nye  Logerende,  der  var  kommen  tilhuse.  Fyren 
var  dem  bekjendt  som  en  slem  Urostifter;  dens  noget  med- 
tagne   Dragt    stodte    Husfaderens    fagmæssige   Sans    for    en 

elegant,  proper  Paaklædning,  og  dens  hæse  Skrig  mindede 
Husmoderen  paa  en  ubehagelig  Maade  om  Børnenes  uge- 
nerte Opstod,  —  hun  vidste  jo  ikke,  den  gode  Kone,  at 
Klaus  horte  til  Sangfuglene. 

Et  Par  Dage  efter  var  det  en  tæt  Skylregn,  som  lige 
fra  den  tidlige  Morgen  spærrede  Asta  Soderup  inde  i  den 
lille  Landsbystue.  Hun  hengav  sig  til  det  store  Udvalg  af 
Fornojelser,  man  er  henvist  til  under  saadanne  Omstændig- 
heder: gabede,  læste  lidt,  og  gabede  saa  igjen.  Bogen  var 
gleden  fra  hende,  og  hun  havde  en  god  Stund  siddet  i  en 
om  Hypnotisme  mindende  Tilstand,  lyttet  til  Regnens  sivende 
Lyd  og  seet  udover  den  pjaskvaade  Gaard,  hvor  de  smaa, 
toppede  Sten  glinsede  som  Vandblærer,  og  ind  i  Haven, 
hvor  Vandet  sprøjtede  op  mod  Kaalstokkens  Hængekrøller 
og  i  stride  Strømme  drev  ned  fra  Piletræet  og  det  som 
Lysthus  sig  bredende  Hyldetræ  og  nede  mod  Lavningen 
stod  højt  i  Renderne  mellem  Kartoffelbedene,  medens  den 
smalle  Gang  midt  opad  Haven  skinnede  med  en  slimet 
Glans,  som  var  den  et  Spor,  en  Kæmpesnegl  havde  efter- 
ladt sig. 

Pludselig  blev  Stilheden  afbrudt  ved  Trampen  og 
Skrigen  og  Skraalen  ude  i  Kjøkkenet,  og  saa  hørte  man  et 
helt  Kompagni  komme  buldrende  paa  Træsko  gjennem 
Forstuen.  Asta  sprang  op,  ilede  til  Vinduet  og  bibragte 
sin  Pande  et  dygtigt  Knubs  mod  den  lave  Ramme,  saadan 
skyndte  hun  sig  for  at  komme  til  at  se  ud. 

Det  var  hele  Familien  Hansen,  som  kom  tumlende  ud, 
først  Madammen   med  opfæstet  Forklæde  og  Sløven   løftet 

i  Haanden,  saa  tre — fire  Poder,  som  af  lutter  Iver  kom 
til  at  sidde  fast  i  Dnren,  og  saa  Skrædderen,  Svenden  og 
Drengen,  Alle  paa  udtraadte  Slæber,  humpende  lidt  stiv- 
benede afsted,  i  saadan  en  Fart  vare  de  komne  ned  af  Bordet. 
Og  ankomne  i  Gaarden  gav  hele  den  Hansenske  Husstand 
sig  til  at  opfore  en  Fortvivlelsens  Runddans  under  cim- 
briske  Hyl  og  hottentotske  Armbevægelser. 

Med  sin  bedste  Villie  kunde  Asta  ikke  opdage  nogen- 
somhelst  Grund  til  denne  mærkelige  Opforsel  og  ilede 
derfor  ud  og  tilraabte  dem  fra  Forstuedøren:  Men  Gud, 
hvad  er  der  dog?^> 

«Aa,  det  er  Deres  forbistrede  Rakkerpukkel  af  Klaus! 
skreg  Skrædderkonen  uden  at  stanse  sin  Jagt. 

<Har  den  gjort  noget  Galt: 

Om    den    har?     Aa    nej!     Den    har   bare   stjaalet    en 
Sølvske. 

Som  var  af  Nysølv,     oplyste  Skrædderdrengen. 
Hold  Mund,  Dreng!    Der  er  Ingen,  der  taler  til  Dig! 
raåbte  hans  Principal  og  langede  ud  efter  ham. 

Nu  fik  Asta  endelig  Øje  paa  Klaus,  som  strakte  ud. 
det  bedste  den  kunde,  halvt  hoppende  og  halvt  flyvende, 
svippede  rundt  om  Bronden,  smuttede  ind  under  en  Balle 
hist- og  satte  over  en  Kurv  her.  Der  er  dog  ingen  Tvivl 
om,  at  dens  Forfølgere  vare  den  for  mange  til  ikke  hurtigt 
at  faa  fat  i  den,  men  saa  echapperede  Forbryderen  plud- 
selig op  paa  en  Trillebør,  som  stod  lænet  op  mod  Væggen 
af  et  Udhus.  I  samlet  Trop  styrtede  Alle  hen  mod  Trille- 
børen, og  af  Rædsel  over  at  se  Fjendens  hele  Styrke  under 

Eet  tik  Klaus  sig  svunget  op  paa  Udhusets  Tag.  Skrædde- 
ren tik  i  en  Fart  en  Stige  sat  til;  men  inden  han  naaede 
op  ad  denne,  befandt  Dyret  sig  allerede  paa  Hovedhusets 
Straatag  og  ilede  i  Stormskridt  op  mod  Rygningen  af  det. 
Den  ankom  snart  hertil,  og  saa  stærk  var  dens  Følelse  af 
Tryghed  paa  sit  ophøjede  Stade,  at  den  gav  sig  til  at  gjøre 
Kunster  for  de  forsamlede  Tilskuere  og  spaserede  frem 
og  tilbage  her  som  en  Akrobat  paa  en  Ascensionsline,  idet 
den  holdt  den  stjaalne  Theske  i  Næbet  som  en  Balan- 
cerstang. 

Den  Hansenske  Familie  var  falden  til  Ro,  og  i  Mangel 
af  anden  Beskjæftigelse  gav  man  sig  til  at  skjændes  om, 
hvem  der  havde  den  egentlige  Skyld  i  Ulykken. 

Det  ligner  heller  ikke  Noget,  Mutter»,  begyndte  Hus- 
faderen, «at  lade  de  fine  Theskeer  ligge  og  flyde  i  Kykkenet.» 

«Var  det  maaske  ikke  Dig,  der  skulde  have  Kaffe  til 
Ole  Jensen,  der  var  inde  at  hente  sin  Kavaj?» 

<Jamen  Du  kunde  da  idetmindste  holde  Døren  til 
Gaarden  lukket. » 

Hvem  Andre  end  Du  lod  den  staa  aaben,  da  Du 
havde  været  ovre  i  Skuret  efter  Vognstigen  til  Ole  Jensens 
Koner  ....  Nej,  Du  skulde  hellere  takke  mig!  For  det 
er  ikke  mere  end  en  halv  Timestid  siden,  at  den  var  inde 
i  Kykkenet,  og  dengang  havde  den  ogsaa  fat  i  en  Ske,  men 
da  fik  jeg  dog  jaget  ham  væk,  den  Tyverad! 

Asta  søgte  at  give  Samtalen  en  gemytligere  Vending 
ved   at  bemærke:    «Det  er  klart,  at  Klaus  ikke  maa  være 


rigtig  rask,   naar  den  saadan  tager  en  Theske  hver  halve 
Time 

Familien  grundede  et  Øjeblik  paa,  hvad  hendes  Mening 
vel  kunde  være,  men  kom  overraskende  hurtigt  til  det  Re 
sultat,  at  det  var  noget  Vaas.  Man  gav  m^  paany  til  at 
stille  de  mest  baade  truende  og  lokkende  Opfordringer  til 
Klaus  om  at  komme  med  Skeen,  og  heller  ikke  her  hjalp 
det  paa  Stemningen,  at  Asta  raabte  med  i  Kor  med  et 
<  Denne  Vej  med  Sølvtøjet! 

Mændene  gav  sig  til  at  drøfte,  paa  hvilken  Maade 
de  nemmest  skulde  komme  op  paa  Taget,  men  saa  fik 
Skrædderdrengen  en  genial  Ide.  Med  Eet  fløj  en  af  hans 
Slæber  op  mod  Klaus,  strax  fulgte  en  af  Svendens  efter, 
og  saa  kom  Mesters  egen.  Det  blev  et  helt  Tøffelregnvejr. 
Alliken  flyttede  sig  fra  Sted  til  Sted.  men  tilsidst  blev  det 
den  for  broget,  og  den  tiltraadte  et  Tilbagetog  over  Udhu; 
lavere  Tag,  hvorfra  den  lod  sig  dumpe  ned  i  Gaarden.  1 
samme  Øjeblik  begyndte  den  vilde  Jagt  igjen.  Klaus  søgte 
et  'Tilflugtsted  under  Hjulbøren,  og  dreven  ud  herfra  flag- 
rede den  med  stort  Besvær  op  paa  Trærammen  om  Brønden. 
Et  Rædselsskrig,  saa  intensivt  og  vanvittigt,  som  endnu  ikke 
før  var  hørt,  rejste  sig  fra  samtlige  Forfølgere.  For  første 
Gang  blev  Klaus  forskrækket,  for  første  Gang  syntes  den 
ikke  længere,  at  det  var  Løjer,  og  i  sin  Befippelse  gav  den 
slip  paa  Skeen,  som  klingrende  stødte  mod  Brøndens  Kant 
sten  og  derpaa  med  et  Plump  forsvandt  i  Dybet. 

At    beskrive   Enevold    Hansens   og    Families   Skræk 
Sorg  er  baade  ugjørligt  og  overflødigt.    Man  glemte  i  Øje 

blikkets  Smerte  rent  Klaus,  som  galopperede  ud  i  Haven 
for  under  en  Busk  at  filosofere  over,  hvad  det  var,  der 
egentlig  var  sket.  Men  Sorgen  blev  hurtigt  stillet,  da  Asta 
Soderup  tilbod  at  erstatte  den  tabte  Ske,  og  alle  skumle 
Hævnplaner  mod  Klaus  forsvandt  med  det  Samme. 

Efter  denne  Tildragelse  gik  der  saagodtsom  ikke  en 
Dag,  uden  at  dette  mauvais  sujet  af  en  Allike  jo  beredte 
Beboerne  af  det  beskedne  Skrædderhus  en  eller  anden 
Overraskelse  i  Form  af  Tyverier.  Een  Gang  var  det  Mutters 
Sax,  som  var  forsvunden,  en  anden  Gang  var  Fatters  Finger- 
bol ikke  til  at  finde;  een  Gang  saae  man  Klaus  flyve  afsted 
med  lille  Christians  Tintrompet  i  Næbet  —  uden  dog  at 
blæse  paa  den,  forstaar  sig  — ,  en  anden  Gang  forsvandt 
samme  Misdæder  i  en  Grøft  ude  paa  Marken  med  den 
gamle  Svends  Næsebriller,  osv.,  osv.  Alt,  hvad  der  skin- 
nede, havde  en  uimodstaaelig  Tiltrækningskraft  paa  den, 
og  saaledes  maa  det  forklares,  at  den  var  bleven  den  Masse- 
tyv, den  var;  thi  den  havde  hverken  Fornøjelse  eller  For- 
del deraf,  forsaavidt  Fuglene  da  ikke  skulde  besidde  et  for 
Ornithologerne  hidtil  ukjendt  Assistentshus.  Hvor  alle  disse 
forskjellige  Gjenstande  egentlig  blev  af,   er  aldrig  opklaret. 

Vel  fandt  Naboer  og  Gjenboer  af  og  til  en  Messing- 
knap i  Suppekjedlen  eller  Theske  i  Spyttebakken,  men  sligt 
var  arriveret  før  Klaus'  Ankomst  der  til  Nabolaget  og  vakte 
derfor  ingen  Opsigt.  Der  turde  tillige  ogsaa  være  en  vis 
Sandsynlighed  for,  at  Klaus  som  alle  Till  Uglspiler  fik 
Skyld  for  Mere,  end  hvad  der  strengt  taget  kunde  tilreg- 
nes ham. 

Den,  hvem  alle  disse  Tyverier  mest  gik  ud  over,  var 
mærkværdigt  nok  ikke  de  Bestjaalne,  men  derimod  Frk. 
Asta  Soderup.  Der  blev  stedse  gjort  Erstatningssøgsmaal 
gjældende  mod  hende,  og  skjondt  det  jo  ikke  var  store  Sager, 
det  drejede  sig  om,  fordyredes  hendes  Sommerophold  dog 
endel  derved.  Hun  havde  allerede  flere  Gange  bestemt 
til  at  sende  Klaus  tilbage,  hvor  han  kom  fra;  men  inden 
denne  Beslutning  blev  realiseret,  kom  hun  til  at  more  sii; 
over  en  eller  anden  Bagatel,  som  Klaus  havde  hittet  paa, 
og  saa  blev  Forvisningen  hvergang  forelobigt  udsat. 

Det  hændte  saaledes  engang,  at  Kunstnerinden  kom 
hjem  hen  ad  Aften.  Gjennem  det  aabentstaaende  Vindue 
kunde  hun  se  ind  i  Værkstedet,  der  stod  tomt,  da  Folkene 
for  Øjeblikket  holdt  Nadver,  og  her  opdagede  hun  Klaus 
ivrigt  beskjæftiget  med  Noget  paa  Skrædderbordet.  Hun 
listede  sig  ubemærket  hen  for  at  se,  hvad  det  var.  Fyren 
havde  for. 

Klaus  stod  oppe  paa  Mesters  store  Sypude  og  gloede 
højst  forbavset,  med  Hovedet  snart  paa  den  ene  og  snart 
paa  den  anden  Side  paa  den  Masse  af  Knappenaalshoveder. 
som  viste  sig  der.  Forst  sogte  den  at  prikke  dem  ned  i 
Puden  ved  meget  arrigt  at  banke  løs  paa  dem.  idet  den 
brugte  sit  Næb  som  et  Slags  Brolæggerjomfru.  Men  da 
den  opdagede,  at  dette  ikke  gik,  prøvede  den  at  hale  dem 
op,  idet  den  satte  imod  med  Fodderne  og  blev  usædvanligt 
højskuldret  af  Anstrengelse.  Og  den  hev  endnu  stærkere. 
da  Naalen  begyndte  at  komme  tilsyne,  medens  Øjnene  stod 
ganske  stive  i  Hovedet  paa  den  ved  Synet  af  dette  Fæno- 

men;  den  troede  øjensynligt,  at  denne  skinnende  Staaltraad, 
eller  hvad  det  nu  var  for  Noget,  aldrig  vilde  faa  Ende,  og 
var  derfor  hvergang  ved  at  gaa  bagover,  naar  Naalen  slap 
Puden.  Den  lagde  nok  saa  pænt  Naalene,  efterhaanden 
som  den  tog  dem  op,  i  Bunke  ved  Siden  af  Puden,  stirrede 
saa  eftertænksomt  paa  Bunken  og  satte  saa  midt  op  i  den, 
hvor  den  med  Fødderne  fejede  alle  Naalene  ud  af  Vinduet. 
Da  der  ikke  var  flere  skinnende  Sager  at  opdage  i  Værk- 
stedet, forlod  den  dette,  slaaende  stolt  med  Nakken  i  Be- 
vidstheden om  en  glimrende  udført  Bedrift. 

Man  vil  forstaa,  at  det  ikke  var  den  ringeste  Del  af 
Astas  Fornøjelse  kort  efter  fra  sit  Skjul  at  være  Vidne 
til  alle  de  Gisninger,  Folkene  fortabte  sig  i,  om  hvor  i 
al  Verden  —  de  brugte  nu  forresten  en  anden  Stedsbeteg- 
nelse  —  Knappenaalene  vare  blevne  af. 

Men  man  skal  aldrig  være  skadefro,  Sligt  bærer  stedse 
sin  Straf  i  sig  selv. 

En  Eftermiddag  senere  hen  i  Ugen,  da  hun  efter  sluttet 
Arbejde  kom  hjem,  fandt  hun  Klaus  staaende  paa  den  dingle- 
vorne  Hængehylde,  hvorpaa  hendes  Bibliothek  befandt  sig. 
Hun  fandt  den  saa  pudsig,  som  den  stod  der,  med  Næbet 
lige  paa  Bogryggen  som  en  nærsynet  Bogorm  forat  studere 
Titlerne  paa  de  forskjellige  Bøger  og  se,  hvilken  den  skulde 
vælge.  Men  hun  indsaae  strax,  at  Klaus  ingen  literær  Allike 
var,  for  den  saae  med  lige  Velvillie  tilvenstre  som  tilhøjre. 
Pludselig  gav  hun  sig  til  at  klappe  meget  stærkt  i  Hænderne, 
paa  ingen  Maade  dog  for  at  tilkjendegive  Klaus  sit  Bifald, 
men   simpelthen   kun  for  at  skræmme   Fuglen   bort.     Hun 

havde  nemlig  opdaget,    hvori   Fyrens   Interesse  for   Lit« 
turen    bestod:    Klaus   havde   pillet   alle   de   forgyldte  Titler 
af  hendes  Bøger.     Et  saadant  Misbrug  af  den  nyere  Lite- 

ratur  vilde  hun  aldrig  have  tilladt,  selv  om  hendes  Ejendele 
ikke  havde  været  indbundne  i  Pragtbind,  og  hun  toer  til 
forat  tage  Misdæderen  ved  Vingebenet;  men  Klaus  var 
hurtigere  end  hun  og  forlod  skyndsomst  Scenen,  under 
høje  Skrig  protesterende  mod  Forfølgelsen,  og  hermed  bar 
den  sig  ad  akkurat,  som  et  Menneske  vilde  have  gjort,  der 
er  grebet  i  ulovlig  Hugst  paa  Andres  literære  Enemærker. 

Havde  Asta  med  det  Samme  faaet  fat  paa  Fuglen, 
havde  sikkert  dens  Dage  været  talte,  lalfald  de  Dage, 
den  var  kommen  til  at  tilbringe  hos  hende;  men  atter 
denne  Gang  lykkedes  det  Klaus  at  formilde  de  vrede  Guder, 
før  Hjemsendelsen  fandt  Sted. 

Klaus  var  sporløst  forsvunden  efter  sin  Flugt.  Efter- 
middagen gik,  og  Aftenen  med,  men  Delinkventen  viste  sig 
ikke.  Og  Asta  sov  ind  med  et  fromt  Haab  om,  at  den 
maaske  havde  funden  en  lykkelig  Død  ved  en  ulykkelig 
Hændelse. 

Næste  Morgen  kom  den  imidlertid  for  en  Dag.  Det 
var  den  unge  Student  ovre  fra  Præstegaarden,  der  bragte 
den  i  en  lille  Spaankurv,  hvorfra  Klaus  kiggede  nysgjerrigt 
op  med  sit  lille  blanke  Øje,  der  skinnede  som  Glashovedet 
paa  en  Naal. 

Studenten  spurgte,  om  det  var  Frk.  Soderup. 

Jo,  det  var  hende. 

Og  det  var  nok  hendes  Allike. 

Det  var  det  ogsaa. 


Om  han  maatte  præsentere  sig  selv?  Han  var  Student 
Rugaard,  Son  af  Byens  Præst. 

Glædede  hende  overordentligt  at  gjore  hans  Bekjendt- 
skab. 

Ra-Ra-Ra,  Ra,  Ra,  Ra!>  skreg  Alliken  i  Kurven  og 
fik  for  sin  Indblanden  i  Konversationen  et  Smæk  af  Stu- 
dentens Hue. 

Om  Hr.  Rugaard  ikke  vilde  tage  Plads? 

Tak!     Hvis  han  ikke  forstyrrede? 

Paa  ingen  Maade. 
Ra-Ra  .  .  .  .»  Resten  af  Klaus'  Bemærkning  blev  kvalt 
ved,  at  Studenten  greb  den  om  Næbet. 

Ja,  for  han  troede,  det  var  paa  denne  Tid,  Frøkenen 
begyndte  at  arbejde,  og  han  vilde  saa  nødig  genere. 

Gud,  det  hastede  aldeles  ikke,  og  generede  naturlig- 
vis ikke. 

« Ra-Ra-Ra,  Ra,  Ra,  Ra!»  —  det  lød  som  en  hæs, 
spottende  Latter. 

Ja,  han  vilde  saa  gjerne  nyde  den  Lykke  nogle  Øje- 
blikke at  være  sammen  med  en  saa  berømt  Kunstnerinde, 
han    havde  allerede  i  flere  Aar  beundret  hendes  Malerier. 

Nu  smigrede  han  vist? 

Paa  ingen  Maade. 
Ra-Ra-Ra,    Ra,    Ra,    Ra!»    grinte    Klaus   højere    end 
nogensinde. 

Asta  foreslog  Hr.  Rugaard  at  sætte  Alliken  i  Frihed, 
det  var  saadant  et  ækelt  generende  Dyr. 

Klaus  hoppede  afsted,  og  Studenten  og  Kunstnerinden 
talte  uden  Forstyrrelse  videre  om  alle  disse  interessante 
Ting,  hvorom  to  Mennesker  kunne  tale,  som  aldrig  have  set 
hinanden  for  og  folgeligt  ikke  kjende  det  Mindste  til  hin- 
anden. 

Da  det  for  en  Visit  normerede  Kvarter  var  gaaet, 
rejste  Studenten  sig  for  at  tage  Afsked.  For  han  gik,  spurgte 
Asta  let  henkastet,  men  dog  ikke  uden  en  vis  Ængstelse  i 
Stemmen,  om  Klaus  havde  været  til  megen  Ulejlighed  i 
Præstegaarden. 

«Nej,  tvertimod!»  svarede  Rugaard.  Den  var  os  end- 
ogsaa  til  stor  Fornojelse.» 

<  Hvorledes  det?»  spurgte  Asta,  som  mindst  havde  ventet 
det  Svar. 

Og  saa  fortalte  Studenten  folgende  Begivenhed,  som 
var  passeret  Aftenen  forud 

I  Skumringen  var  en  ældre  Husmandskone,  Ane  Hjul- 
mands Kone,  kommen  ind  til  Præsten  og  havde  uden 
mange  Indledninger  eller  Omsvob  anmodet  ham  om  at  be- 
rette hende,  da  hun  skulde  do.  —  Præsten  gjorde  store 
Øjne  og  spurgte,  hvor  hun  havde  faaet  de  sorgelige  Tanker 
fra.  —  «Jo,  ded  var  da  vis  nok,  ded!-  lod  det  oplysende 
Svar.  —  Om  hun  da  var  syg?  —  Nej,  hun  var  Gudskelov 
saa  grumme  vel.  —  Men  hvor  var  den  sære  Ide  da  falden 
hende  ind?  —  Jo,  for  hun  havde  set  et  Varsel.  —  Et 
Varsel?!  Hilleden!  Hvor  og  hvornaar?  —  Nu,  nyssens,  da 
hun  kom  gaaende  der  sonden  for  Hr.  Pastorens  Have.  — 
Ej,  ej!    Og  hvordan  havde  det  set  ud:  —  Det  havde  været 

af  Skikkelse  som  en  Ravn  og  var  kommet  farende  bagfra 
lige  ned  i  Hovedet  paa  hende  og  havde  sledet  og  revet  i 
hendes  Gyldenstyks  Hue,  saa  det  var  en  Gru.  Og  en 
Ravn  betød  Dod,  det  vidste  hun  for  vist  fra  sin  Mormoer. 
—  Præsten  begyndte  med  at  more  sig  over  hendes  Daar- 
skab,  men  endte  med  at  ærgre  sig,  da  Ane  Hjulmands  blev 
ved  Sit,  hvad  han  saa  sagde.  Da  hun  var  gaaet,  gav  han 
sig  til  at  gruble  over,  hvad  det  kunde  have  været,  som 
hun  havde  antaget  for  et  Varsel.  Da  Hs.  Velærværdighed 
ikke  kunde  finde  ud  heraf,  begyndte  han  paa  en  Artikel 
om  Overtro  i  vore  Dage  blandt  Bønderne,  som  han  vilde 
tilstille  sit  Livorgan  i  Hovedstaden;  men  han  stoppede 
noget  pludselig  op  og  kastede  Begyndelsen  i  Papirkurven, 
da  hans  tolvaarige  Sønneke  i  det  Samme  indbragte  Klaus, 
som  han  havde  fanget  i  det  søndre  Hegn. 

Klaus  fik  altsaa  Lov  til  fremdeles  at  blive  hos  Asta, 
og  tilbage  staar  kun  at  fortælle,  hvorlunde  han  forskjertsede 
denne  Lykke. 

Kunstnerinden  arbejdede  endnu  hver  Formiddag  i  Haven 
ved  Smedien  paa  den  skurende  Smedekone,  og  Klaus  fulgte 
gjerne  med  til  sit  gamle  Hjem,  for  den  var  nu  ikke  saa 
fintfølende,  at  den  kunde  mærke,  der  Ingen  var,  som  skjøttede 
om  dens  Visit.  Den  Formiddag,  Ulykken  skete,  var  der 
som  sædvanlig  en  Pavse  i  Arbejdet,  en  af  disse  Pavser, 
som  ere  almindeligt  bekjendte  under  Titlen  « Modellen  holder 
Hvil»,  —  Smedekonen  holdt  nu  forresten  Hvil  ved  at 
kanøfle  et  Par  af  sine  Unger,  men  det  vedkommer  ikke 
Sagen.     Asta    havde  et  Øjeblik  forladt  Haven   og  var,    da 

hun  paa  det  Nærmeste  var  færdig  med  den  skurende 
Smedekone,  gaaet  ud  paa  Landevejen  for  at  spejde  etter, 
om  der  ikke  skulde  tilbyde  sig  et  eller  andet  Motiv. 

Klaus  var  saaledes  for  en  Stund  kommen  i  Enebesid 
delse  af  Haven,  og  den  benyttede  Lejligheden  til  at  under- 
kaste sin  Herskerindes  Kunstværk  en  kritisk  Værdsættelse. 
Den  gav  sig  ikke  ud  for  at  være  Kunstkjender,  den  forstod 
sig  vel  paa  Kunst,  som  Folk  gjør  flest,  og  folgeligt  vidste 
den  aldrig,  hvad  den  skulde  synes  om  et  Kunstværk,  tor 
den  af  Kritiken  havde  faaet  at  vide,  om  den  skulde  beundre 
eller  kaste  Vrag  paa  det.  Den  var  derfor  sandt  at  sige 
ikke  ubetydeligt  i  Vildrede  med,  hvad  den  skulde  sige  om 
den  unge  lovende  Kunstnerindes  sidste  Værk.  Den  saae 
paa  det  fra  hojre,  og  den  saae  paa  det  fra  venstre;  saa 
hoppede  den  op  paa  Feltstolen  for  bedre  at  kunne  tage 
det  i  Øjesyn,  virrede  vrippent  med  Hovedet,  kloede  sig 
betænkeligt  bag  Øret  med  Kloen  og  blinkede  frygteligt  kritisk 
ved  pludselig  at  lade  sit  lille  blanke  Øje  forsvinde  bag  en 
blaa  bleg  Hudlap,  som  den  smækkede  for,  ligesom  en  Bil- 
lettør smækker  Klappen  for  Billethullet  i.  Havde  den  turdet 
udtale  sin  Mening,  vilde  den  have  tilstaaet,  at  den  oprigtig 
talt  ikke  formaaede  at  afvinde  en  graa,  snavset  Bondekone 
ved  en  graa,  snavset  Skurebænk  opad  en  graa,  snavset  Ud- 
husvæg allermindste  Interesse.  Men  med  Eet  viste  der  sig 
et  Frydens  Glimt  i  dens  Øje,  thi  den  havde  opdaget  en 
skrigende  gul  Klat  midt  i  alt  det  triste  Graa.  og  det  var 
Noget,  Alliken  forstod  sig  paa.    Det  var,  som  man  maaske 

vil  kunne  forstaa,  en  blankt  poleret  Messingkjedel,  som 
Asta  just  havde  malet  færdig  den  Dag. 

Klaus  vilde,  sin  Natur  tro,  snappe  denne  skinnende 
Klat  og  flagrede  i  den  Anledning  op  mod  Maleriet,  men 
drattede  øjeblikkeligt  ned  igjen  og  saae  med  megen  For- 
bavselse nede  fra  Jorden  den  gule  Plet  deroppe  endnu. 
Atter  hoppede  den  derfor  op  paa  Feltstolen  og  gjorde  et 
nyt  Angreb.  Denne  Gang  medførte  det  det  forunderlige 
Resultat,  at  Klaus'  Næb  gik  durch  gjennem  Lærredet. 
Efter  denne  Opdagelse  satte  den  sig  ganske  roligt  paa 
Staffeliet  og  huggede  løs,  saalænge  der  var  noget  af  Messing- 
kjedlen  tilbage,  og  efter  nogen  Tids  Bearbejdelse  fremkom 
der  et  ret  anseligt  Hul.  Som  alle  Alliker  led  Klaus  i  høj 
Grad  af  Nysgjerrighed,  og  den  kunde  selvfølgeligt  ikke  af- 
holde sig  fra  at  kigge  efter,  hvad  der  var  bagved  Maleriet. 
Det  gik  nemt  nok  at  faa  Hovedet  gjennem  Hullet,  men  da 
den  vilde  trække  det  tilbage,  stemmede  Kanterne  af  det 
ituhugne  Lærred  imod,  og  det  var  umuligt  for  den  arme 
Fyr  at  faa  Hovedet  hverken  frem  eller  tilbage.  Den  sprællede 
imidlertid  under  stærke  Skrig  saa  voldsomt  for  at  komme 
løs,  at  det  tilsidst  lykkedes  den  at  trække  Maleriet  med  sig 
i  et  Fald  ned  paa  Jorden,  og  her  tumlede  den  og  det 
rundt  i  en  vild  Hvirveldans,  Klaus  baskende  med  Vingerne 
og  faaende  Fodfæste  snart  med  den  ene  snart  med  den 
anden  Fod,  men  stadigt  med  Hovedet  stikkende  i  Hullet  og 
raabende  Gevalt  af  al  Magt. 

Dens  høje  Skrig  hidkaldte  baade  Asta  og  Smedekonen, 
og  hvad  der  videre  passerede,  kan  Enhver  let  sige  sig  selv. 

Men  Klaus  tik  Afsked  fra  Astas  Tjeneste  i  højeste  Unaade, 

skjøndt  dens  attenterede  Rov  af  Messingkjedlen  vel  nok  kunde 
opfattes  som  en  Kompliment  til  Astas  Malekunst. 

«Nu  skal  De  have  Tak  for  Laan  af  det  Bæst!  ^agde 
Asta  til  Smedekonen,  —  hun  var  saa  vred,  at  hun  virkelig 
sagde  Bæst. 

«Ja,    jeg   tænkte    nok,    jeg  fik   ham   igjen   for  Tiden, 
sukkede  Konen.       Han  er  aldrig  til  Andet  end  Ulykke! 


GRIMS  OG  MORTEN. 


Kjært  Barn  har  mange  Navne,  og  Fru  Kjeldstrups  Kai 
var  et  særdeles  elsket  Barn.  Dens  oprindelige  Daabs- 
navn  var  vel  egentlig  Grims  ,  et  Navn,  hvis  Afledning 
strax  ved  Synet  af  den  stod  enhver  upartisk  Tilskuer  klar 
uden  den  fjerneste  Forklaring.  Den  udmærkede  sig  nemlig 
ikke  ved  sin  Skjonhed,  men  tiltrak  sig  alligevel  almindelig 
Opmærksomhed  ved  sit  aparte  Udseende.  Den  var  ikke 
som  de  fleste  af  dens  Standsfæller  enten  tigret  eller  plettet, 
eller  stribet  eller  spættet,  dens  Pels  var  ligefrem  klattet, 
og  det  paa  den  ordinæreste  Maade  af  Verden;  her  havde 
den  en  graa  og  der  en  gul,  hist  en  sort  og  her  en  hvid 
Klat,  og  alle  vare  de  af  de  særeste  Formationer  og  anbragte 
paa  de  Steder,  hvor  man  mindst  ventede  dem;  dens  For- 
poter mindede  om  et  Par  gamle  Slavebenklæder  med  et 
gult  og  et  graat  Ben,  medens  Bagpoterne  mere  henledte 
Tanken  paa  spættede  Rejsetæpper,  og  saa  tik  den  et  under- 
ligt, skjævhovedet  Udseende  ved,  at  dens  ene  Øje  laa  som 
en  Oase  i  en  skinnende  hvid  Ørken,  medens  det  andet 
forsvandt   i   en   stor,   sort  Blækklat.     Hele  Dyret   saae  kort 

sagt  ud,  som  om  det  lige  havde  væltet  sig  rundt  paa  en 
velbesat  Palet,  og  dens  Skind  vilde  sikkert  have  tiltalt  selv 
en  nok  saa  farvegrisk  nymodens  Forfatter.  Foruden  ved 
sit  betegnende  Dobenavn  kaldtes  den  tillige  for  «Mirre», 
Knurre  ,  Pirs>\  «Musse»  og  andre  lignende  vellydende, 
paa  staaende  Fod  improviserede  Kjælenavne;  men  det 
mærkeligste  af  alle  dens  nomina  propria  var  dog  nok,  at 
den  ogsaa  hed  <Doré»,  hvilket  hædersnavn  den  engang  havde 
erholdt,  da  Fruen  en  Dag  fandt,  at  den  paa  det  mest 
Slaaende  lignede  en  allerkjæreste  Kat  paa  en  af  Dorés  Teg- 
ninger. Det  stod  maaske  i  Forbindelse  hermed,  at  Fruen 
ikke  saa  sjældent,  naar  hun  var  fortabt  i  Beskuelsen  af  sin 
Yndling,  paastod,  at  den  ikke  var  nogen  Kat,  men  en  for- 
tryllet Prinsesse,  der  en  skjøn  Dag  vilde  overraske  Verden 
ved  at  afkaste  Dyrehammen  og  fremstaa  som  de.n  vidunder- 
ligste Kvinde,  der  var  set,  dejlig  nok  til  i  Fremtiden  at 
umuliggjøre  enhver  Skjønhedskonkurrence. 

Grims  befandt  sig  ikke  længere  i  Ungdommens  fejreste 
Vaar;  Fru  Kjeldstrup  var  allerede  kommen  i  Besiddelse  af 
den,  da  hun  endnu  ikke  var  mere  end  Thora  Sørensen,  og 
det  laa  en  fem — sex  Aar  tilbage  i  Tiden.  I  det  Hus  paa 
Vesterbro,  hvor  hendes  fædrene  Arne  havde  staaet,  boede 
der  nemlig  i  Kjælderen  foruden  et  Par  gamle,  agtværdige, 
af  klamt  Vasketøj  lugtende  Rullefolk,  et  større  Antal  Rotte- 
familier, som  nok  saa  ugenert,  uden  Spor  af  Berettigelse 
eller  Lejekontrakt  havde  indlogeret  sig  i  de  forskjellige 
Etagers  Viktualie-  og  Brændselskjældere.  Saavel  Værten 
som   Beboerne   havde    haabet,    at   det  Spektakkel,   Maskin- 

rullen  voldte,  skulde  forjage  Rotterne,   Og  derfor  fandt  de 

sig  uden  at  kny  i  denne  underjordiske  Torden,  der  Da§ 
lang  lod  op  til  dem  med  en  Lyd,  som  om  det  rumlede  i 
Jordens  Mave.  De  ukaldede  Gjæster  i  Kjælderen  syntes 
imidlertid  ikke  at  være  nervose  af  sig,  idetmindste  viste 
de  sig  ikke  tilsinds  at  flytte  tiltrods  for,  at  Kjælderfolkene 
nok  saa  gladeligt  og  med  saa  stort  Hurlumhej  som  muligt 
lod  Rullen  gaa. 

En  Dag  kom  Rullemanden  hjem  med  en  Sæk  paa 
Nakken  og  meddelte  sin  Kone,  at  her  havde  han  faaet 
Noget  til  at  fordrive  Plageaanderne  med.  Den  brave  Ma- 
damme, der  heraf  sluttede,  at  Sækken  indeholdt  mindst  en 
Snes  Pund  Rottekrudt,  blev  saa  angst  og  bange  for  paa 
Stedet  at  blive  sprængt  i  Luften  i  Stumper  og  Stykker  og 
blive  expederet  ud  af  sin  rare  Kjælderlejlighed  med  et  Ben 
op  gjennem  Vinduet  til  Gaarden  og  en  Arm  ud  gjennem 
Doren  til  Gaden,  at  hun  uden  mindste  Respekt  klaskede 
Etatsraadens  Stok  i  Gulvet  —  det  vil  sige,  den  Stok  af 
Efatsraadens  Rulletoj,  som  hun  just  bar  i  Favnen.  Hun 
blev  yderligere  betuttet,  da  hendes  Mand  for  at  overbevise 
hende  om  Fejltagelsen  saa  at  sige  slog  Katten  af  SækKén, 
og  en  forvildet,  tummelumsk  Misse  gav  sig  til  at  fare  om 
i  Værelset,  forsvinde  i  Klædekurve  for  strax  efter  at  sætte 
afsted  over  Borde  og  Stole  og  ende  med  uden  mindste  Re- 
spekt for  sine  egne  Sideben  at  daske  sig  selv  løs  mod 
Væggen   i  Haab  om   paa   denne  Maade  at  finde  en  Ldvej. 

Den  importerede  Kat  fandt  sig  hurtigt  hjemme,  thi 
Kjælderen  afgav  et  herligt  Jagtrevier  for  den,  og  fra  nu  af 

afløstes  den  daglige,  snurrende  Summen  fra  Rullen  af  natlige, 
omme,  hjerteskjærende  Katte-serenader  eller  -jeremiader. 
Et  halvt  Aarstid  efter  nedkom  den  elskede  Rottefordriverske 
med  fem  velskabte,  pibende  Killinger,  og  nogle  Dage  derpaa 
var  hele  Ungdommen  fra  Huset  og  et  Par  Naboejendomme 
forsamlet  i  Gaarden  for  at  være  Vidne  til,  hvorledes  Rulle- 
manden, den  grumme  Bøddel,  vilde  undlive  de  fire  døds- 
dømte Kattebørn  ved  at  drukne  dem  i  den  overskaarne, 
blaamalede  Petroleumstønde,  der  gjorde  Tjeneste  som 
Vandkar. 

Tilfældigvis  fik  Thora  Sørensen  fra  Spisestuevinduet 
Øje  paa  den  forestaaende  Exekution,  hendes  unge  Hjerte 
blev  blødgjort  ved  Synet  af  de  smaa  blinde  Stakler,  der 
endnu  kravlede  rundt  i  Rullemandens  Forklæde  og  nok  saa 
meget  lignede  Krabber  som  Kattekillinger,  og  i  en  meget 
indtrængende  Tone  bad  hun  ham  holde  inde  med  sin 
skammelige  Niddingsdaad.  Hun  ilede  ned  til  Retterstedet, 
erklærede  sig  rede  til  at  adoptere  en  af  de  yndige  Skabninger, 
som  uskyldigen  skulde  lade  deres  unge  Liv,  og  med  saa 
stor  Varme  talte  hun  disses  Sag,  at  Resultatet  blev,  at 
samtidigt  med,  at  hun  bar  den  ene  af  dem  op  til  sig, 
begav  tre  af  de  tilstedeværende  Børn  sig  hjem,  hver  slæbende 
paa  sin  lille  klynkende  Killing,  for  at  glæde  deres  respek- 
tive Forældre  med  denne  Tilvæxt  til  Familiemenageriet. 

Paa  denne  Maade  blev  Grims  altsaa  optagen  i  den 
Sørensenske  Familie. 

Den  voxede  hurtigt  op,  havde  sine  gode  Dage  og  drak 
sig  saa  tykmavet  i   strengt  kontrolleret  Sødmælk,   at  dens 

Figur  fik  en  vis  Lighed   med  en  oppustet  Gummiballon. 

Samtidigt  med  at  den  i  bogstavelig  Forstand  havde  t 
Øjnene  op,  syntes  den  ogsaa  at  have  faaet  dem  op  for,  at 
dens  nye  Ejerinde  var  en  mild  og  naadig  Herskerinde,  og 
den  sluttede  sig  saa  tro  og  hengiven  til  hende,  som  et 
Dyr  kan  slutte  sig  til  et  Menneske,  hvilket  gav  Froken 
Thora  Anledning  til  at  udtale  sin  faste  Overbevisning  om, 
at  Grims  var  saa  klog,  at  den  vidste,  det  var  hende,  den 
skyldte  sit  Liv.  Som  Folge  af  den  forædlende  Opdragelse, 
den  modtog,  blev  den  snart  til  et  Pragtexemplar  af  en 
Stuekat,  den  viste  ingen  Tilbojelighed  til  at  gaa  paa  Rottejagt 
iKjælderen,  ligge  paa  Lur  bag  Tonder  og  Kasser  i  Gaarden 
efter  tilfældigt  Bytte  eller  klatre  om  paa  Taget  og  ; 
Spurve  i  Tagrenden.  Dens  Legetoj  var  ikke  Rotter  og 
Mus,  men  Boldte  og  Smaavindsler,  og  naar  den  en  enkelt 
Gang  kom  ned  i  den  fugtige,  solede  Gaard,  kunde  man 
se  den  ryste  Snavset  af  sine  Poter  med  samme  Bevægelse, 
som  et  Menneske  har,  der  har  brændt  sine  Fingre  paa  en 
Kakkelovn. 

Dens  Tilværelse  kunde  ikke  med  nogensomhelst  Spor 
af  Ret  kaldes  anstrengende  eller  blot  umagelig.  Naar 
den  ikke  laa  i  Ejerindens  Skjod  —  hvad  den  ubetinget 
helst  gjorde  — ,  havde  den  Plads  i  Vinduet  ved  Frøkenens 
Sybord,  hvor  der  stedse  stod  opredt  et  blodt  Leje  i  en 
kasseret,  udstoppet  Sykurv,  og  her  udhvilede  Grims 
ovenpaa  sine  Anstrengelser,  idet  den  meget  passende  med 
de  lokale  Forhold  rullede  sig  sammen  som  et  kuglerundt 
Nogle   Garn.      Forresten    besorgede   den   alle   sine   daglige 

Gjerninger  sammesteds;  her  gjorde  den  Toilette,  vaskede 
sig  om  Snude  og  Pote  med  en  gratiøst  rundet  Pote  og 
vixede  sin  flotte,  soignerede  Knebelsbart;  her  kunde  den 
med  kvindelig  Taalmodighed  sidde  flere  Timer  itræk  og 
spinde;  herfra  kunde  den  saa  bekvemt  holde  Udkig  med, 
hvad  der  foregik  paa  Gaden  —  for  Prinsessen  var  nysgjerrig 
som  en  ganske  almindelig  Evadatter  — ,  og  naar  den  fik 
Øje  paa  en  rigtig  glubsk  udseende  Hund  eller  hørte  en 
arrig  Gjøen,  kunde  det  jo  hænde,  den  maatte  paa  Benene, 
krumme  Ryg  og  rejse  Børster  paa  j-Ialen,  saa  denne  blev 
dobbelt  saa  tyk  som  ellers  og  fik  en  skuffende  Lighed  med 
Thoras  Lampepudser;  og  herfra  havde  den  saa  dejligt  nær 
til  Legetøjet,  idet  den  kun  behøvede  at  lange  den  ene 
Pote  ned  i  Frøkenens  Syæske  og  bruge  Kløerne  som  Fiske- 
krog, saa  var  der  altid  Bid  af  en  Dukke  Silke,  en  Stump 
Tøj,  et  Garnvindsel  eller  lignende,  og  det  var  den  størst 
mulige  Gunstbevisning,  at  den  fik  Lov  hertil,  —  Sligt 
skulde  blot  en  af  Thoras  Brødre  have  prøvet  paa,  saa 
havde  der  vanket  over  Fingrene. 

Ikke  sjældent  forlagde  Frøkenen  og  Missen  Scenen 
for  deres  Lege  til  Gulvet.  Saa  kastede  Thora  sig  ned,  saa 
lang  hun  var,  og  laa  og  boltrede  sig,  medens  Grims  kravlede 
omkring  paa  hende  eller  gjorde  de  forunderligste  Spring 
omkring  i  Luften,  snoende,  drejende  og  vendende  sig,  men 
altid  faldende  elegant  ned  paa  Benene,  saa  Thora  med 
Sorg  beklagede,  at  Balletten  havde  tabt  ubeskriveligt  ved, 
at  Grims  var  bleven  til  en  Kat  og  ikke  Danserinde.  Natur- 
ligvis gik  disse  Lege,   især  i  Begyndelsen  ikke  af,  uden  at 

Thora  blev  mærket  med  adskillige  Rifter  og  Flænger,  saa 
al  hendes  Allabasthænder  og  -arme  fik  Udseende  al 
have  faaet  et  fint,  rodstribet  Overtræk  over  sig;  men  ved 
Hjælp  af  diverse  smaa  Tjat  lærte  Grims  snart  at  gjemme 
sine  Klør  i  de  for  dem  bestemte  Futteraler,  thi  den  var 
lige  saa  fin  paa  det  som  Prinsessen  i  Kinesiens  Land,  der 
jo  ogsaa  ifølge  Sangen  bar  sine  Negle  i  Futteraler.  For- 
øvrigt var  Grims  ikke  sjældent  i  Forlegenhed  med,  hvor- 
ledes den  skulde  opfatte  disse  Smaadask,  da  de  som  oftest 
efterfulgtes  af  nogle  særdeles  ømme  Kjæletegn,  hvorefter 
den  blev  hædret  —  for  ikke  at  sige  skamrost  —  med  de 
mest  smigrende  Udtalelser  om,  at  den  var  en  sød,  rar, 
yndig  Missemoer,  som  ikke  kunde  gjore  for,  at  den  rev, 
for  det  var  nu  dens  Natur,  og  den  havde  ikke  Forstand 
nok  til  at  trække  de  smaa,  skarpe  —  i  Tiltale  til  Grims 
udtaltes  «k»  jevnligt  som  t  —  Klør  til  sig,  og  derfor 
var  dens  egen  Mo'er  heller  ikke  vred  paa  den. 

Da  Grims  var  bleven  henved  et  Aar  gammel,  tik  den 
ganske  uventet  en  Medbejler  til  sin  Herskerindes  Gunst, 
idet  Fuldmægtig  Kjeldstrup,  hvis  Besøg  hos  Familien  i 
den  sidste  Tid  vare  blevne  for  hyppige  til  at  kunne  til- 
skrives Sørensen  senior*  s  gode  Traktement  eller  Sørensen 
juniors  værdifulde  Venskab,  lagde  sin  Haand,  sit  Hjerte 
og  sin  just  ikke  overvældende  Fuldmægtiggage  for  Thoras 
smaa  Fødder.  Uden  at  gjore  sig  kostbar  ved  koket  at 
forlange  en  længere  Betænkningstid,  tog  den  unge  Dame 
disse  Sager  op,  da  hun  formodentlig  fandt,  det  var  Synd, 
de    skulde    ligge    der;    de    behørige    atten    Karats    Ringe 

udvexledes ,  de  Forlovedes  Visitkort  spredtes  Byen  over, 
den  første  Søndag  spaserede  det  unge  Par  Arm  i  Arm  ad 
Ruten  og  ud  ad  Langelinie,  —  kortsagt,  der  skete  ikke 
Andet,  end  hvad  saavel  hans  Venner  som  hendes  Veninder 
erklærede  slet  ikke  at  blive  en  Smule  overraskede  over, 
da  de  længe  havde  ventet  det. 

Grims  var  ikke  dummere,  end  at  den  lige  fra  For- 
lovelsens allerførste  Sukkerbrødsdage  mærkede,  at  denne 
paatrængende  Fyr  af  en  Fuldmægtig,  hvem  Ingen  havde 
havt  Bud  efter,  var  en  farlig  Rival.  Det  hændte  saaledes 
virkeligt  undertiden,  at  Thora  gav  sig  adskilligt  mere  af 
med  ham  end  med  den,  saa  den  godt  kunde  faa  Lov  til 
en  hel  Eftermiddag  at  skjøtte  sig  selv  og  lege  med  sig  selv. 
Og  atter  her  viste  der  sig  noget  Menneskeligt  i  dens  Ka- 
rakter, idet  den  istedetfor  at  gjøre  dette  Sidste  blev  krænket 
og  mente  at  hævne  sig  paa  de  Andre  paa  det  Føleligste 
ved  at  sidde  og  kjede  sig.  Og  naar  det  saa  engang  imellem 
arriverede,  at  Kjeldstrup  indtog  dens  tidligere  Plads  paa 
Frøkenens  Skjød  —  hvad  der  jo  kunde  passere  — ,  saa 
sænkede  Grims  skamfuld  sine  Øjne  og  var  sikkert  bleven 
rød  i  Hovedet,  hvis  der  havde  været  Plads  til  flere  Farver 
der,  medens  den  gav  sig  til  at  filosofere  over  det  unaturlige 
Forhold  mellem  Mand  og  Kvinde,  som  kaldes  Forlovelse. 

Det  er  ikke  Stedet  her  at  gjøre  Rede  for,  hvilke  for- 
træffelige og  hvilke  mindre  heldige  Egenskaber  Kjeldstrup 
som  Menneske  var  i  Besiddelse  af,  her  skal  det  kun  for- 
tælles, at  han  idetmindste  ligeoverfor  Grims  viste  et  ikke 
ubetydeligt  Hang  til   Drilleri.     Det  morede  ham  at   puste 

den  i  Ørerne  blot  for  at  se  den  fare  om  og  gjøre  F 
paa  at  ryste  Hovedet  af  sig;  kunde  han  komme  til  det. 
forfriskede  han  den  med  smaa  Styrtebade  for  at  have  den 
Fornojelse  at  se  den  kile  afsted  med  Benene  strittende  ud 
og  Halen  stivt  udstrakt  efter  sig,  saa  det  saae  ud,  som  den 
havde  fem  Ben;  naar  Grims  sad  i  sin  sodeste  Søvn  med 
Øjnene  saa  tæt  tillukkede,  at  de  lignede  et  Par  Tankestreger, 
fandt  han  paa  pludselig  at  give  sig  til  at  gjo  som  den  mest 
uvorne  Kjoter,  saa  Grims  af  Rædsel  var  ved  at  dratte  ned 
fra  Vindueskarmen;  havde  Grims  taget  Plads  paa  en  Ror 
stol,  kildrede  han  den  under  Poterne,  til  den  gav  sig  til  at 
danse  Reel  paa  Stedet  og  spjætte  ud  med  Benene  trods 
nogen  engelsk  Matros  i  denne  benbrækkende  Nationaldans. 
o.  s.  fr.  Selvfølgeligt  drev  han  som  oftest  disse  herlige 
Løjer,  naar  Thora  ikke  var  tilstede,  thi  hun  havde  tiere 
Gange  holdt  moralsk-psykologiske  Forelæsninger  for  ham 
om,  at  Drillesyge  var  Tegn  paa  en  slet  og  lav  Karakter, 
og  havde  sluttet  med  advarende  at  henvise  ham  til  Beret- 
ningen i  Den  store  Bastian  om,  hvorlunde  det  gik  den 
slemme  Frederik,  der  -Katten  tidt  i  Halen  drog  .  For- 
maningerne havde  imidlertid  ikke  frugtet,  Fuldmægtigen 
vedblev  med  sine  Smaaplagerier  mod  stakkels  Grims,  og 
det  syntes  ovenikjobet  snarere  at  forhøje  hans  Nydelse,  at 
disse  onde  Gjerninger  skulde  drives  i  Hemmelighed. 

Da  Fuldmægtig  Kjeldstrups  Overordnede  i  Ministeriet 
glædede  sig  ved  udmærket  gode  Konstitutioner,  havde  han 
ikke  synderligt  storre  Udsigter  til  at  komme  højere  tilvejrs. 
end  Manden  paa  Frelserens  Taarn  har;  de  Forlovede  havde 

derfor  Intet  at  vente  efter,  og  da  der  var  forløbet  et  halvt 
Aars  Tid,  giftede  de  sig  da  ogsaa. 

Thora  var  moderløs  og  førte  altsaa  ingen  Moder  med 
ind  i  Ægteskabet,  men  i  Erstatning  for  den  manglende 
Svigermoder  fik  Fuldmægtigen  Grims.  Den  unge  Kone  tog 
selv  et  overordentligt  Hensyn  til  Prinsessen  i  alle  Hen- 
seender og  forlangte  af  sin  Mand,  at  han  skulde  gjøre  ligedan, 
og  disse  Fordringer  steg,  da  Grims,  der  havde  fulgt  sin 
Ejerindes  Exempel  og  indgaaet  en  intim  Forbindelse  med 
en  bedaarende  skjøn,  sort  Hankat  fra  Nabolavet,  blev  Moder 
til  en  større  Skare  Killinger  af  alle  Regnbuens  Farver.  I 
Stedet,  hvor  de  Nygifte  boede,  fandtes  der  ingen  med- 
lidende ung  Pige,  der  ilede  til  og  talte  Killingernes  Sag, 
da  de  smaa  Stakler  førtes  i  Døden,  og  Kjeldstrups  vare 
derfor  selv  tvungne  til  at  beholde  den  ene  lille  Søn,  som 
af  Hensyn  til  Moderen  fik  Lov  til  at  blive  ilive.  Da  Thora 
til  Forsyning  for  Grims  havde  opbrugt  alle  optænkelige 
Kattenavne,  blev  Sønnen  døbt  Morten,  da  det  var  Meningen, 
at  den  skulde  gjøre  Tjeneste  som  Gaardkat,  og  Kjeldstrup 
med  Bestemthed  paastod,  at  Gaardskarle  havde  en  vis 
Forkjærlighed  for  at  hedde  Morten. 

Det  blev  nu  imidlertid  aldrig  til  Noget  med  denne 
Mortens  Ansættelse  i  Gaarden,  thi  i  Førstningen  var  det 
jo  nødvendigt  at  lade  Moderen  beholde  den  oppe  hos  sig, 
og  derefter  fik  den  Tilladelsen  til  at  blive  i  Stuerne  for- 
længet, fordi  det  morede  Thora  at  se  Grims  lege  med  den 
og  behandle  den  ganske,  som  den  før  havde  behandlet  et 
Garnnøgle.    Da  saa  Tiden  kom,  da  Monsieur  Morten  skulde 

sættes  ned  i  Gaarden,   viste  den  en  afgjort  Utilbøjelighed 

til  at  opholde  sig  dernede,  men  listede  sig  op  udenfor 
Entré-  og  Kjøkkendøren  og  sad  der  paa  Trappen,  mjavende 
paa  det  Ynkeligste  og  Indstændigste  om  at  blive  lukket  ind 
i  de  varme,  lune  Stuer,  og  hittede  den  ikke  selv  paa  det, 
hændte  det  jævnligt,  at  Grims  i  højstegen  Person  steg  ned 
og  hentede  sit  Barn,  med  hvilket  den  saa  lidt  efter  præsen- 
terede sig  ikke  ved  Haanden,  men  i  den  moderlige  Mund. 
Mortens  Besøg  i  Lejligheden  blev  hyppigere  og  hyppigere 
og  mere  og  mere  langvarige,  og  tilsidst  blev  den  næsten 
lige  saa  hjemme  der  som  Grims.  Men  Thora  kunde  ikke 
rigtigt  lide  den,  hun  var  ligesom  jaloux  paa  den,  fordi 
Grims  gav  sig  saa  meget  af  med  den,  og  Morten  blev  derfor 
snart  til  et  Slags  Askepot  i  det  unge  Hjem.  Saa  gik  det 
imidlertid  saaledes,  at  Kjeldstrup,  der  aldrig  forhen  havde 
havt  Noget  tilovers  for  nogen  Kat,  fattede  Godhed  for  den, 
da  han  saae  den  Uret,  der  blev  gjort  den,  og  lidt  efter 
lidt  avancerede  den  op  til  at  blive  hans  Yndling. 

•  Det  unge  Ægtepar  blev  ikke  velsignet  med  Børn.  og 
derfor  kom  de  to  Katte  efterhaanden  til  at  indtage  Børnenes 
Plads.  De  blev  imidlertid  ikke  behandlede  som  Børn  af  samme 
Kuld,  nej,  de  vare  snarere  at  ligne  ved  to  sammenbragte 
Børn,  og  foruden  at  tilfore  Samlivet  det  fornødne  Kiwien. 
som  Børnesjovet  ellers  afgiver  for  at  betage  altfor  lykkelige 
Ægteskaber  deres  Vammelhed,  bevirkede  Forholdet  - 
danne  smaa  Kævlerier  og  Kontroverser  mellem  Ægtefolkene 
som  sammenbragte  Børn  som  oftest  foraarsage  mellem 
deres  respektive  Forældre  efter  den  anerkjendte  Erfarings 

sætning,    at   enhver   Forfatter   synes    bedst   om   sine    egne 
Værker. 

I  Fuldmægtigens  Værelse  har  Morten  Hæderspladsen 
paa  det  langhaarede  Tæppe  under  Skrivebordet,  men  i 
Dagligstuen  er  Grims  den  Feterede,  og  det  tager  ikke  saa 
lidt  Tid  op  for  Thora  at  jage  Morten  ud  af  Grims'  Kurv, 
thi  Morten  er  ikke  mere  opfyldt  med  sønlig  Respekt  end, 
at  den  ofte  fordriver  Moderen  fra  det  lune  Leje  ved  den 
særdeles  praktiske  Fremgangsmaade,  at  den  lægger  sig  lige 
ovenpaa  Moderen.  Forresten  nærer  Thora  en  hemmelig 
Mistanke  til  sin  Mand  om,  at  han  hjælper  Morten,  naar 
hun  tilfældigvis  ikke  er  i  Stuen  og  kan  haandhæve  Grims' 
Rettigheder.  Ogsaa  med  Hensyn  til  Dyrenes  Fodring  viser 
Manglen  paa  deres  Ligeberettigelse  sig.  Ved  Middagsbordet 
levere  Hr.  og  Fru  Kjeldstrup  jævnligt  smaa  Skærmydsler 
for  at  kapre  Koteletbenene,  Fiskeaffaldet  eller  de  andre 
Levninger  til  deres  specielle  Yndling.  Her  er  Morten  den 
Begunstigede,  da  der  haves  flere  Exempler  paa,  at  Fuld- 
mægtigen har  spist  Kotelet  Nr.  2  blot  for  at  kunne  have 
den  Fornøjelse  at  give  sin  Protegé  Benet,  —  i  Parenthes 
kan  det  bemærkes,  at  siden  Mortens  Optagelse  i  Familien 
ere  Koteletter  uden  Ben  faldne  svært  i  Pris.  Til  Gjengjæld 
har  Grims  ganske  Overtaget  om  Formiddagen,  naar  den 
gaar  med  Fruen  i  Kjøkkenet,  medens  Morten  paa  denne 
Tid  mærkeligt  nok  altid  antages  at  have  Lyst  til  at  komme 
ned  i  Gaarden  og  lege,  thi  saa  bliver  Grims  overfyldt  med 
Kjød  og  Ben,  og  naar  den  næsten  ikke  orker  mere,  bliver 
Resten    saa    at   sige    truet   ned   i   den   ved   de   frygteligste 

Trudsler  om,  at  ellers  skal  den  sode,  rare  Morten  have  det. 
I  det  Hele  viser  Thora  sig  i  dette  Forhold  ubetinget  som 
mere  haardhjertet  end  sin  Mand,  idet  hun  form, i. ir  stand- 
haftigt at  blive  ved  med  at  fodre  Grims  og  modstaa  alle 
Mortens  begjærligt  bedende  Blikke,  medens  Fuldmægtigen 
aldrig,  naar  han  giver  sin  Yndling  en  extra  Affodring,  kan 
bringe  det  over  sit  Hjerte  ikke  at  lade  der  falde  Noget  af 
til  Grims.  Paa  den  anden  Side  byder  saa  simpel  Ret- 
færdighed at  bemærke,  at  Thora  ofte,  naar  hendes  Mand 
er  paa  sit  Kontor,  kan  kjæle  for  og  lege  med  Morten, 
medens  Sligt  aldrig  kan  falde  hende  ind  i  Mandens  Nær- 
værelse, da  hun,  efter  det  Standpunkt,  hvorpaa  hun  har 
stillet  sig  i  dette  Forhold,  vilde  betragte  det  som  en 
taabelig  Svaghed,  om  hun  viste,  at  hun  ogsaa  havde  Noget 
tilovers  for  Morten. 

I  det  Kjeldstrupske  Hus  er  den  ikke  ualmindelige 
Talemaade:  »Det  har  Katten  gjort!  <  ændret  saaledes,  at 
den  for  Mandens  Vedkommende  lyder:  Det  er  naturligvis 
Grims,  der  igjen  har  været  paa  Spil!  -  og  for  Fruens: 
-Det  er  begribeligvis  Mortens  Skyld!«  Man  har  over- 
hovedet i  dette  Forhold  et  ypperligt  Bevis  for  Sandheden 
af  den  gamle  Sætning,  at  en  Sag  kan  ses  fra  to  Sider. 
Naar  der  saaledes  er  kommet  Noget  i  Ulave  i  hans  Værelse, 
kan  man  være  vis  paa,  at  Fuldmægtigen  altid  giver  Grims 
Skylden.  Han  paastaar  f.  Ex.  hos  den  at  have  opdaget  en 
Tendens  til  at  rive  hans  Boger  ned  paa  Gulvet,  hvorimod 
Morten  aldrig  er  falden  paa  en  saadan  uforsvarlig  Omgang 
med    Menneskeaandens    Frembringelser.      Er   der    Et    eller 

Andet  væltet  paa  hans  Skrive-  eller  Tobaksbord,  er  det  stedse 
Grims,  og  aldrig  Morten,  der  har  været  paafærde,  og  lige- 
ledes synes  Grims  at  være  i  Besiddelse  af  en  impertinent 
Nysgjerrighed  efter  at  undersøge  og  rode  op  i  hans  Breve 
og-  Papirer,  Noget  Morten  er  altfor  diskret  til  at  indlade 
sig  paa.  Paa  lignende  Maade  forholder  det  sig  med,  at 
det  f.  Ex.  aldeles  ikke  forstyrrer  ham  i  hans  Arbejde,  naar 
Morten  uventet  og  uopfordret  giver  sig  til  at  slide  og  hale 
i  de  nedhængende  Kvaster  paa  hans  Slobrok,  medens  Grims 
derimod  har  en  højst  generende  Maade  at  gjøre  akkurat 
det  Samme  paa.  Med  den  behørige  Forandring  af  Navnene 
stiller  Sagen  sig  paa  samme  Vis  for  Thora.  Der  er  f.  Ex. 
den  Mærkelighed,  at  Grims  aldeles  ikke  haarer,  naar  den 
kommer  op  i  Sofaen,  medens  Morten  —  efter  hvad  hun 
paastaar  —  sviner  den  saa  frygteligt  til,  at  hun  er  nærved 
at  slide  al  Luven  af  Betrækket,  for  at  det  igjen  kan  blive 
præsentabelt.  Og  ligesaadan  stiller  det  sig  i  andre  Tilfælde: 
naar  Grims  har  rapset  en  Frikadelle  eller  et  Stykke  Rød- 
spætte, anser  Thora  det  for  et  uskyldigt,  gemytligt  Skjælms- 
stykke,  hvorimod  det  samme  Faktum,  naar  det  er  Morten, 
der  har  bedrevet  det,  falder  ind  under  Kategorien :  frækt 
Tyveri,  og  som  saadant  bør  straffes  paa  det  Eftertrykkeligste; 
og  naar  Morten  sølet  kommer  op  fra  Gaarden  og  sætter 
Poter  paa  Gulvet,  er  det  rentudsagt  noget  afskyeligt  Svineri, 
medens  Aftrykkene  af  Grims  Poter  kun  udlægges  som  et 
Tegn  paa,  at  en  Kat  ikke  kan  læse,  da  Grims  ellers  vilde 
være  altfor  dannet  til  ikke  at  efterkomme  Opfordringen 
nede  paa  Trappen:     Behag  at  bruge  Maatten. 


Saaledes   har    det    gaaet,    saalænge    Kjeldstrups    have 
været  gifte,  og  saaledes  vil  det  vedblive  al  gaa,   sa 

Grims  og  Morten  leve.  Man  maa  paa  ingen  Maade  tro, 
at  de  smaa  Uoverensstemmelser,  som  disse  to  Skabninger 
afstedkomme,  have  mindste  forstyrrende  eller  skadelige  Ind- 
flydelse paa  Ægtefællernes  Samliv,  tvertimod!  Grims  og 
Morten  ere  meget  før  at  betragte  som  et  Slags  Lynafledere, 
thi  selv  under  storre,  optrækkende  Uvejr  er  det  hændet,  at 
de  have  trukket  Nedslagene  ned  over  deres  egne,  stakkels 
Hoveder,  saa  Splidagtighedens  Skyer  ere  drevne  Hr.  og 
Fru  Kjeldstrup  forbi,  og  Endrægtighedens  Sol  atter  har 
lyst  over  Hjemmet.  Og  Eet  er  sikkert,  at  det  vil  gjore  et 
stort  Skaar  i  det  lykkelige  Familieliv  derhjemme,  naar 
Grims  eller  Morten  en  Dag  falder  fra. 


^ 


SØREN  PEIRUP  OG  HANS  HEST. 


Lyst  og  smilende,  hyllet  i  florlet  Varmedis,  laa  Land- 
skabet, varmt  som  en  fordanset  Skjonhed,  lad  som  en 
overanstrengt  Baldronning.  Snorlige,  skinnende  hvid  lob 
Landevejen  mellem  de  tætte,  gronne  Hegn,  sommertykt. 
fint  og  blodt  som  Mel  laa  Støvet  paa  den,  og  Vejen  havde 
ikke  karrigt  holdt  paa  sin  Rigdom,  men  strøet  den  ud  til 
alle  Sider,  over  Grøftekanten,  Skjærvebunkerne  og  Afviser- 
bukkene, bredt  sin  graa  Støvekaabe  over  Græs,  Vejbred, 
Lovetand  og  Gaaseurter,  og  givet  Pilehegnet  med  sine 
Guirlander  af  Humleranker  Pudderparyk  paa.  Solen  havde 
ikke  været  af  Post  fjorten  Dage  i  Rad,  men  fyret  i  fra 
den  tidlige  Morgen  til  den  sildige  Aften  og  syntes  at  blive 
mere  rødglødende  for  hver  Dag,  der  gik;  forlængst  havde 
den  torret  alt  Grøftevand  ud,  drukket  alle  smaa  Vandløb 
læns  og  var  nu  begyndt  at  tage  fat  paa  Brøndene.  Græs- 
markerne saae  ud,  som  om  et  gloende  Strygejern  var  gaaet 
henover  dem;  Faarene  derude  stak  Hovederne  sammen  og 
bevægede  deres  Vom  stødvis,  ilfærdigt  og  takfast.  som  var 
der   smaa   Dampmaskiner   indeni   dem,   og  Tyrene   lod   en 

uheldsvarslende,  oppositionel  Brummen  høre,  stampede 
Jorden  op  med  Forbenene  og  forfriskede  sig  med  Styrte- 
bade af  Muld,  Smaasten  og  Græstotter. 

FYemad  Landevejen  arbejdede  sig  tungt  og  sindigt  et 
lille  Enspænder-Kjøretoj,  en  Mestiz  af  en  Gig  og  en  Jagt- 
vogn, hvor  det  stærkt  svejfede  Sæde  af  en  Gig  var  anbragt 
paa  Faddingen  af  en  Jagtvogn.  For  Vognen  travede  ad- 
stadigt en  ældre,  stikkelhaaret,  brun  Hoppe,  hvis  sammen- 
filtrede, hvirvelfulde  Haar  gav  den  Udseende  af  lige  at 
være  kommen  ud  af  Sengen,  hvilket  Indtryk  ikke  formind- 
skedes ved  at  se  paa  dens  fire,  hvide  Sokker,  hvoraf  kun 
een  var  trukken  ordentligt  paa,  medens  de  andre  tre  hang 
den  ned  om  Koderne.  Skjøndt  Intet  var  fjernere  fra  den, 
bibragte  dens  stikkeude  Glasøjne  En  den  Tro,  at  den  lurede 
paa  en  Ondskabsfuldhed,  men  til  Gjengjæld  forlenede  den 
hvide  Blis,  der  skulde  have  siddet  midt  i  Panden,  men 
ved  et  Tilfælde  var  gleden  hen  paaskraa  til  den  ene  Side, 
den  med  noget  skjælmsk  Gemytligt,  som  bragte  Beskueren 
af  det  ædle  Dyr  i  godt  Humør.  For  Øjeblikket  traskede 
den  altsaa  henad  Vejen  med  slatne  Knæ  og  med  Hovedet 
saa  stærkt  ludende,  at  det  undertiden  syntes  at  true  med 
at  falde  af  og  trille  henad  Vejen,  saa  Resten  kunde  se  sig 
om,  hvor  det  blev  af;  med  korte  Mellemrum  rystede  den 
dog  paa  Hovedet,  dels  for  at  tilkjendegive  sin  Mangel  paa 
Ævne  til  at  fatte,  hvor  noget  Menneske  kunde  have  Lyst 
til  at  komme  ud  at  kjøre  i  en  saadan  stegende  Hede,  og 
dels  for  at  holde  Fluer,  Myg  og  Bremser  borte,  hvoraf  en 
tæt  Sværm  opførte  en  livlig  Ballet  om  dens  gamle,  gemytlige 

Hovede  uden  anden  Musik  end  den  Summen  og  Brummen, 

de  selv  leverede.  Men  naar  de  generende  Insekter  bleve 
altfor  nærgaaende,  huggede  den  vildt  om  sig,  op  og  ned. 
tilhøjre  og  -venstre  med  tilbagelagte  Ører  og  var  da  helt 
frygtelig  at  skue,  naar  den  slog  op  med  Bagen,  rejste  den 
lidet  behaarede  Hale,  der  lignede  en  aflægs  Støvekost,  lige 
tilvejrs  og  satte  i  kort  Galop;  men  da  den  hurtigt  opdagede, 
at  disse  anstrengende  Evolutioner  ikke  indbragte  den  Andet 
end  endnu  mere  Hede  i  Kroppen  foruden  endel  Lussinger 
af  de  løstsiddende  Skyklapper,  holdt  den  snart  inde  med 
dem  og  faldt  tilbage  i  sit  gamle,  magelige  Luntetrav. 

«Naa,  Lotte,  nu  gaar  vi  nok  snart  helt  istaar  lod  det 
muntert  oppe  fra  den  Person,  der  sad  paa  Vognen.  Tag 
nu  Benene  med  Dig,  Gamle,  saa  er  vi  snart  i  Tjornelunde 
Kro,  og  der  giver  jeg  Middag,  dejligt  friskskaaret  Hakkelse 
og  en  iskold  Bajer  .  .  .  Nej,  hahaha!  Om  Forladelse,  jeg 
tog  Fejl!  En  iskold  Spand  Brøndvand,  mente  jeg.  Det  er 
mig  selv,  der  skal  have  Bajeren.  Jeg  veed  nok,  Du  er 
totalafholdende  som  en  gammel  Kaffesøster  fra  Frelsens 
Hær.  Naa,  hyp,  alle  mine  Heste!  Lad,  som  Du  var  ved 
Balletten,  og  lad  os  faa  en  rask  Kankan! 

Uden  at  behøve  korporlige  Opmuntringsmidler,  satte 
Hesten  sig  i  hurtigere  Trav,  og  den  Rejsende  gav  sig  til 
at  fløjte  løs  paa  en  flot  Sextur. 

Mageligt  henstrakt  i  Hjørnet  af  Sædet  og  ikke  mere 
optaget  af  sin  Værdighed  som  Kusk,  end  at  han  lod  Tøj- 
lerne hænge  i  slappe  Bugter  som  Allarmlinen  paa  et  Jern- 
banetog og  havde  Pisken  staaende  paa  Bunden  af  Vognen, 

støttende  sig  opad  hans  højre  Arm  og  med  Snærten  daskende 
ud  over  Skulderen,  lod  den  enlige  Passager  sig  skumple 
videre.  Formedelst  den  ulidelige  Varme  havde  han  skubbet 
den  bløde  Klædeshat  bag  ad  Nakken,  og  det  harmonerede 
kun  daarligt  hermed,  at  han  var  iført  en  tæt,  massiv,  graa 
Rejsekappe,  der  var  stærkt  solbrændt  paa  Skuldrene  og  saa 
meget  af  Ryggen,  som  ragede  op  over  Vognsædets  Rand. 
Men  det  var  lige  meget,  hvad  Aarstid  det  var,  og  hvordan 
Vejrliget  var,  saa  var  den  Kappe  paa;  Ingen  havde  nogen- 
sinde set  Søren  Peirup  —  det  var  Mandens  Navn  —  kjøre 
saa  meget  som  en  halv  Fjerdingvej  uden  den. 

Det  vilde  være  dum  Smiger  at  sige,  at  Søren  Peirup 
udmærkede  sig  ved  legemlig  Skjønhed.  Han  var  en  Mand  et 
Stykke  oppe  i  Trediverne,  undersætsig,  tætbygget,  firskaaren, 
med  et  Par  Hjulben,  saa  krumme,  som  om  han  lige  havde 
siddet  overskrævs  paa  en  Tønde  og  ikke  faaet  Tid  til  at 
rette  Benene  ud,  og  med  en  total  Mangel  paa  Hals,  som 
var  der  blevet  givet  hans  Hoved  en  Tryksexten  for  at  faa 
det  til  at  sidde  fast.  Hans  Ansigt  var  bredt  og  fladt,  med 
tykke,  sprukne  Læber,  med  en  lille,  kroget  Næse,  der 
borede  sig  ind  mellem  de  fyldige  Kinder,  og  med  en  stram, 
glat  og  blank  Hud,  der  havde  et  særdeles  udtørret  Ud- 
seende; dertil  vare  de  velnærede  Kinder  af  en  ubeskriveligt 
intensiv  rød  Farve,  der  faldt  noget  i  det  blaa,  som  en 
stærkt  gloende  Pæon,  —  skulde  Udseendet  sammenlignes 
med  Noget,  maatte  det  vel  nærmest  være  med  et  Fad 
Rødgrød  i  Kirsebærtiden.  Alligevel  gjorde  han  paa  ingen 
Maade    noget  frastødende  Indtryk,   thi   foruden   det  aabne, 


tilfredse  Smil  muntrede  et  Par  spillende  Øjne  med  et  lunt 
Blink  i  hvert  og  en  gavtyveagtigt  tilspidset,  lidt  opadbøjet 
Hage  op  i  Ansigtet.  Hans  Organ  var  hæst,  dog  uden  at 
være  ubehageligt;  man  følte  kun  en  vis,  uimodstaaelig 
Trang  til  at  rømme  sig,  naar  man  hørte  ham  tale,  ligesom 
for  at  hjælpe  hans  Tale  paa  Gled. 

Søren  Peirup  var  Handelsrejsende,  det  vil  sige,  han 
horte  ikke  til  de  Matadorer  af  denne  Stand,  der  struttende 
af  stormonstret  Rejsetøj,  overvægtige  Gulduhrkjæder  og  vel- 
plejede Merskumscigarrør  dampe  Landet  igjennem,  flot 
henslængte  i  Kupéhjørnet  med  en  Mine,  som  var  det  et  af 
dem  bestilt  Extratog,  og  tillod  de  godhedsfuldt  de  andre 
Rejsende  at  kjøre  med.  Nej,  Søren  Peirup  hørte  til  en 
lavere  Rangklasse  af  disse  regjerende  Hotelfyrster.  Med 
Lotte  foran  sin  enradede  Befordring  —  som  han  kaldte 
den  af  ham  selv  konstruerede  Vogn  —  og  med  sine  Prøve- 
kasser og  -kister  bagi  samme  kjørte  han  rundt  paa  Landet 
til  Kjøbmandshandlerne  og  Kroerne,  og  vare  hans  Varer 
end  ikke  af  fineste  Sort,  saa  gjorde  han  sikkert  lige  saa 
stor  Omsætning  som  mangen  en  af  sine  prunkende  Kolleger 
Og  ialtfald  i  een  Henseende  var  hans  Stilling  ulige  be- 
hageligere end  de  fleste  Handelsrejsendes:  han  var  \ eiseet. 
hvor  han  kom.  Dette  skyldtes  forst  og  fremmest  hans 
ligelige,  glade  Sind  og  hans  gemytlige  Maade  at  faa  sine 
Kunder  til  at  kjøbe  paa.  men  dernæst  ogsaa,  at  han  trods 
nogen  af  sine  Konkurrenter  var  velforsynet  med  morsomme 
Anekdoter  og  pikante  Historier,  hvilke  Sager  til  alle  Tider 

have  udgjort  en  ikke  saa  ringe,  og  allenfals  meget  væsentlig 
Bestanddel  af  en  Handelsrejsendes  Bagage. 

Havde  Peirup  end  saaledes  Venner  og  Bekjendte  nok 
viden  om  Lande,  saa  vare  disse  Forbindelser  dog  af  en 
temmelig  flygtig  Natur,  idet  han  som  oftest  kun  fik  Tid 
til  at  gjore  Ronden  om  til  dem  Alle  een  å  to  Gange  aar- 
ligt,  og  da  han  var  ugift  og  saa  godt  som  uden  Familie, 
vilde  hans  Liv  have  været  i  høj  Grad  ensomt,  hvis  han 
ikke  havde  sluttet  sig  saaledes  til  det  eneste  Væsen,  han 
dagligt  omgikkes,  nemlig  Lotte,  som  han  havde  gjort.  Han 
havde  nu  ejet  Lotte  i  en  halv  Snes  Aar,  og  den  var  bleven 
hans  bedste  Ven,  han  spændte  den  selv  for  og  fra,  sørgede 
for  den  og  hægede  om  den,  thi  som  Søn  af  en  Gaardskarl 
i  en  stor  Gjæstgivergaard  var  han  særligt  inde  i,  hvorledes 
Heste  skulde  omgaaes.  Om  Morgenen  var  den  Første,  han 
saae  til,  Lotte,  til  hvem  han  altid  medbragte  et  Par  Stykker 
Sukker,  som  han  levnede  fra  sin  egen  Morgendrik,  og  som 
den  selv  opsnusede  i  hans  Frakkelomme,  og  om  Dagen 
gjorde  han  jævnligt  smaa  Afstikkere  over  i  Krostalden  for 
at  paase,  at  Lotte  fik,  hvad  den  skulde  have,  og  ikke  blev 
snydt  af  Staldkarlen,  til  hvilken  Klasse  Medborgere  han 
nærede  en  afgjort  Mistillid.  Naar  han  og  Lotte  færdedes 
paa  de  mennesketomme  Landeveje,  var  den  hans  eneste 
Tilhører  til  hans  lange  Monologer,  thi  for  ikke  at  komme 
ud  af  Øvelsen  løb  Munden  stedse  paa  Peirup.  Han  under- 
rettede den  om  sine  Slagplaner,  fortalte  den,  at  det  gjaldt 
om  at  faa  Kjøbmand  Sørensen  prakket  noget  af  den  nye 
Vognsmørelse  paa  eller  ikke  at  lade  Høker  Hansen  se  den 

ny  Rom,  fordi  han  havde  nok  tilovers  al  den,  han  tik  I 
rige  Gang,    og  lod  den  hore  sig  i,    om  han  kunde  den  ny 
Slagvise,    han   just  havde  lært,   og  naar  Lotte  saa  spidsede 
Øren   paa  Grund   af  den   musikalske  Præstations  Fylde 
prustede,  naar  han  holdt  op,  var  det  ham  lige  saa  godt,  som 
om  et  Menneske  havde  raabt  Bravo. 

Søren  Peirup  havde  vel  den  nævnte  Dag  kjørt  et  Par 
Timers  Tid  i  den  stegende  Solhede,  da  han  omsider  med 
et  befriende  Suk  udbrod:  Naa,  endelig,  der  har  vi  da 
Tjornelunde  Kro!  Tag  nu  Poterne  med  Dig,  Lotte,  og 
lad  os  komme  standsmæssigt  op  for  Kroen!  Du  veed  nok, 
der  maa  sættes  dobbelt  Hestekraft  paa  Ekvipagen,  naar 
man  kommer  i  Nærheden  af  beboede  Steder,  foi»  at  Folk 
skal  tro,  man  hele  Vejen  har  kjort  Væddelob  med  sig  selv. 

Hvad  enten  nu  Lotte  forstod  sin  Herres  Tale,  eller 
det  kun  var  den  kjølige  Krostald,  der  vinkede,  saameget  er 
vist,  at  den  pludselig  strammede  sig  op  og  gav  et  Ryk 
i  Vognen,  saa  Peirup  forst  var  ved  at  ryste  Hatten  af 
Hovedet  bagad  Vognen,  men  saa  ligesom  betænkte  sig  og 
gjorde  et  Kast  forover  med  Hovedet,  der  fik  Hatten  til  at 
ryge  ned  paa  Forlæderet. 

Hurtigt  samlede  imidlertid  Ejermanden  den  op  og  gav 
sig  derpaa  ilag  med  at  samle  sig  selv  op;  under  Kjørselen 
var  han  nemlig  gleden  saa  langt  ned  paa  Sædet,  at  han 
sikkert,  hvis  han  skulde  have  kjort  blot  en  halv  Mil  til. 
vilde  være  forsvunden  under  Forlæderet  og  endt  paa  Bun- 
den. Et  Par  Minutter  efter  svingede  han  ind  Kroens 
Rejsestald,  hvor  Staldkarlen  havde  siddet  og  dvasket  op  ad 

Hakkelsekisten,  bag  hvilken  han  nu  ved  Lyden  af  Vogn- 
rummel  sprang  op  som  en  Trold  af  en  Æske,  og  strax 
derpaa  stillede  Kromanden  i  egen  velnærede  Person,  idet 
han  paa  sine  Kapsko  kom  klaskende  ned  ad  de  to  Stentrin 
foran  Skjænkestuedøren  og  sejgt  skrævende  ud  med  Arme 
og  Ben  skraaede  over  til  Stalden,  der  laa  paa  den  anden 
Side  af  Vejen. 

Peer  Laursen  —  som  han  hed  —  stammede,  men  ikke 
paa  den  almindelige  Maade,  at  den,  han  talte  med,  blandt 
Andet  havde  en  Følelse  af  at  staa  overfor  en  Refraicheur 
og  faa  sit  Ansigt  bestænket,  nej,  han  maatte  snarere  siges 
at  stoppe  op  og  stejle  ved  de  vanskelige  Ord,  tage  en  hel 
Del  smaa  Tilløb  og  saa  med  Eet  springe  Buk  over  det. 
Som  en  betænksom  Mand  begyndte  han  derfor  itide  et 
Stykke  udenfor  Stalden  paa  en  Række  «Go  .  .  .  Go  .  .  . 
Go  .  .  .»'er,  som  alle  endte  med  et  hjerteligt  «Goddag, 
Peirup!*,  da  han  var  vel  i  Nærheden  af  sin  Gjæst,  og  saa 
rakte  han  sin  Haand  frem  paa  den  underlige,  upersonlige 
Maade,  Bønderne  bruge. 

«Det  kan  nok  være,  den  lum  .  .  .  lum  .  .  .  lumrer 
idag!»  fortsatte  Værten.  «Det  er  ikke  rart  Vejr  til  at  .  .  . 
at  ligge  og  dalre  paa  Landevejen. » 

«Nej,  det  har  I  Ret  i,  Peer  Laursen!  Det  er  ogsaa 
første  Gang,  jeg  har  set  Lotte  sky.» 

«Hille  den,  har  hun  vaaren  sky  .  .  .  sky?» 

«Ja,  det  vil  sige,  ikke  sky  som  andre  Heste,  for  Lotte 
er  nu  een  Gang  ikke  nogen  almindelig  Hest;  men  vi  havde 
ikke  kjørt  i  fem  Minutter,  saa  blev  hun  helt  støvsky. » 

U     uh'     vaandede  Peer  Laursen   sig   og   skjød   sin 

toppede  Kaskjet  ned  paa  Næsetippen  for  bedre  at  komme 
til  at  klo  sig  i  Nakken,  medens  Staldkarlen,  som  bukkede 
sig  ned  for  at  spænde  Skaglerne  fra,  vendte  et  bredt  Grin 
op  til  Peirup  og  i  Øjeblikket  vilde  have  svoret  paa,  at 
denne  var  den  morsomste  Mand  paa  Guds  grønne  Jord. 

«Ja,  ja,  I  skal  ikke  ærgre  Jer  for  det,  Peer  Laursen! 
vedblev  Søren  Peirup,  opmuntret  af  Karlens  Bifald.  I 
har  ikke  været  rigtigt  ude  i  Solen,  saa  I  kan  ikke  tale  med 
om  Varmen.  Veed  I,  hvad  der  er  passeret  Chresten  Dag- 
vogn? Jeg  mødte  ham  ude  paa  Chausséen  lidt  ovenfor 
Banken,  hvor  Hestene  holdt  og  trak  Vejret  en  Kjende,  og 
han  fortalte,  at  han  havde  havt  en  dejlig  SælskindskufYert 
staaende  ovenpaa  Vognen,  da  han  kjorte  fra  Kjøbstaden, 
men  undervejs  havde  Solen  brændt  saa  stærkt,  at  den  sved 
alle  Haarene  af  den,  saa  den  var  kommen  til  at  se  ud 
som  en  skoldet  Gris  .  .  .  Hvad?  Vil  I  ikke  tro  det?  Og 
jeg  saae  jo  selv  Kufferten;  der  var  aldrig  et  Haar  at  se 
paa-  den,   den  saae  ud  ganske  som  en  almindelig  Kuffert. 

Nej,  hold  nu  .  .  .  hold  nu  op,  og  lad  os  komme  over 
og  faa  en  Taar  at  drik  .  .  .  drik  .  .  .  drikke!  sagde  Kro- 
værten og  begyndte  at  gaa  [forvejen  ud  af  Stalden;  men 
han  blev  forbavset  staaende,  da  han  ved  lidt  efter  at  vende 
sig  om  opdagede,  at  Lotte  lod  til  at  ville  gjøre  dem  Følge- 
skab, idet  den  nok  saa  sindigt  kom  spaserende  et  Stykke 
bagefter  sin  Herre. 

Jeg  tror  minsæl,  hun  vil  med  over  i  Skjænke  .  .  .  ke  .  .  . 
ke  .  .  .  Skjænkestuen:     udbrød  han  helt  betænkeligt. 

Ja,  er  det  ikke  det,  jeg  siger!  Sikken  en  Forstand 
det  Dyr  har!  Den  kan  huske,  at  jeg  før  henne  paa  Vejen 
bod  den  en  Bajer,  og  da  I  nu  taler  om  at  faa  Noget  at 
drikke,  saa  melder  den  sig  af  sig  selv.» 

Aa,  Fanden  med  den  Lot  . . .  Lotte!  Tag  Dyret,  Hans!» 
Og  sorg  godt  for  den!    Vi  skal  videre  imorgen  tidlig 
Klokken  ni.» 

«Aa  hvad,  javer  det  saadan?  Det  er  tidsnok  Klokken 
ti  .  .  ti  ...  ti! » 

«Nej,  ikke  Klokken  ti,  ti,  ti,  men  Klokken  ni,  ni,  ni!» 

«Men  naar  jeg  nu  giver  Frokost  imorgen,  hvad  .  .  . 
hvad  saa?» 

«Ja,  det  kommer  an  paa,  hvad  I  giver  ...» 

«Det  kan  vi  nu  altid  tale  om  ovre  i  St  .  .  .  St  .  .  .  Stuen, » 
sluttede  Peer  Laursen  af  og  anvendte  en  Række  ærbødige 
S.  T.'er  foran  det  sidste  Ord,  nok  til  Udskrift  paa  en  Snes 
Breve. 

De  to  Mænd  gik  over  i  den  fine  Gjæstestue  og  fik 
sig  et  Glas  01,  men  forøvrigt  skiltes  de  hurtigt  fra  hin- 
anden, da  Peirup  dels  vilde  vaske  noget  af  Støvet  af  sig 
og  dels  skulde  pakke  sine  Prøvekasser  ud,  for  at  Peer 
Laursen  kunde  faa  Herligheden  at  se. 

Kort  efter,  at  den  Handelsrejsende  havde  forladt 
Værelset,  aabnedes  Døren  ud  til  Vejen  langsomt  og  for- 
sigtigt, og  saasnart  der  var  Plads  nok  til,  at  et  Menneske 
kunde  klemme  sig  ind  gjennem  Aabningen,  skubbede  en 
ung  Mand  sig  forlegent,  saa  at  sige  ærbødigt  ind.  Han 
saae   ud   til   at  være   et   Par  Aar  over  Snesen   og  gjorde 

endnu  Indtryk  af  at  være  opløben,  han  var  beskedent  genert, 
kejtet  og  mager,  for  ikke  at  sige  knoklet,  havde  meget  lyst, 
tæt  og  kortstudset  Haar,  der  stod  lige  op  og  ned  som  en 
Bataillon  Soldater,  der  ere  kommanderede  Ret!  —  hvilket 
i  Parenthes  bemærket  bevirkede,  at  den  brave  Yngling  stedse 
syntes  at  være  et  Bytte  for  en  grænselos  Forbavselse  — , 
og  saa  var  hans  Ansigt  usundt  blegt  og  havde  en  ujævn, 
prikket  og  nubret  Hud  med  mange  lysegule  Fregner  og 
smaa  runde  Fordybninger  ligesom  Ar,  —  Skind  paa  Tyk- 
mælk kan  undertiden  have  et  lignende  nubret,  plettet  Ud- 
seende. Det  var  noget  vist  Forsultent  udbredt  over  hele 
Skikkelsen,  og  hans  borgerlige  Stilling  gav  da  i  og  for  sig 
heller  ingen  Grund  til  at  formode,  at  Manden  forspiste  sig; 
han  indtog  nemlig  den  beskedne  Plads  at  være  Hjælpelærer 
hos  Degnen  i  Landsbyen.  Han  var  Paapasseligheden  og 
Fliden  selv  og  delte  sin  Tid  mellem  at  banke  den  første 
Lærdom  ind  i  Bonderbornenes  gulhaarede,  men  ikke  lære- 
nemme Hoveder  og  paa  samme  Maade  anbringe  den  for- 
nødne Seminaristvisdom  i  sit  eget,  lige  saa  lyse  Hovede; 
men  ingen  af  Delene  vilde  ret  lykkes,  de  forbandede  Unger 
benyttede  sig  af  hans  medfødte  Skikkelighed  til  at  gjøre 
Grin  med  ham  i  Timerne,  og  de  ikke  synderligt  mere  vel- 
signede Examinatorer  vare  ikke  langtfra  at  bære  sig  ligedan 
ad  med  ham,  hvergang  han  vovede  sig  ud  paa  Examens 
Glatis,  hvor  han  da  ogsaa  regelmæssigt  faldt  igjennem. 

«Goddag,  Hr.  Laursen!     sagde  han  og  gik  med  lange 
Skridt  og  stift  fremstrakt  Haand  hen  mod  Værten. 

Goddag,- Kristoffer  Andersen!    svarede  denne,  trykkede 

den   rakte  Haand  og  gav  sig  derpaa  til  at  bruge  sin  egen 
som  Viskestykke  til  at  tørre  Krummer  af  Bordet  med. 

De   har   havt  Bud   efter  mig,   hørte  jeg   nu   nyssens, 
da  jeg  kom  hjem  fra  en  liden  Spaseretur. » 

«Naa  ja,  ja  det  ha  ...  ha  ..  .  har  sin  Rigtighed!  Jeg 
vilde  ba  .  .  ba  .  .  .  bare  spurgt,  om  De  havde  Stunder  at  se 
herind  i  Ef  .  .  .  Ef  .  .  .  Eftermiddag  og  tage  et  Slag  Kort 
med,  Pei  .  .  .  Peirup  er  her.» 

Jo,   mange  Tak,   jeg  siger  ikke  Nej,   skjøndt  det  vel 
egentlig  vilde  være  rettest,  at  jeg  anvendte  Tiden  til  Læsnings 

«Aa,  det  has  ...  has  .  .  .  haster  vel  ikke  saa  farligt  .  .  . 
Vil  De  drikke  et  Glas  01?» 

«Tak,   hellere  en  Sodavand,   om  jeg  selv  maa  raade!» 

«Javel,  m  .  .  .  maa  De  det!  Men  iaf  .  .  .  af  .  .  .  aften 
faar  De  ikke  Lov  at  tyre  det  Spr  .  .  .  Spr  ....  Sprøjt !» 

«Nej,  det  kan  jeg  begribe,  Hr.  Peirup  hører  ikke  til 
de  Folk,  der  spytter  i  Glasset, »  sagde  Andersen,  der  talte 
saa  korrekt,  at  det  lød,  som  han  stavede  Ordet  « spydter ». 

«Ja,   Søren  Peirup  er  farlig  gemy  .  .  .  my  .  .  .  my  .  .  .» 

«Ja,  overordentlig  gemytlig, »  indrømmede  den  unge 
Mand,  der  fik  ganske  ondt  i  Halsen  af  at  høre  paa  den 
Andens  Anstrængelser,  og  hjælpsom,  som  han  var,  ikke 
kunde  lade  være  med  at  give  ham  en  Haandsrækning  for 
at  sætte  over  de  svære  Ord. 

«Jeg  har  forresten  en  Høne  at  pluk  .  .  .pluk  .  .  .  plukke 
med  den  gode  Herre. » 

«Saa?    Jeg  troede,  De  var  saa  gode  Venner?» 
Det   er  vi   oss\  .  .  oss  .  .  .  osse!    Men  da  han  var  her 

sidst,  spil  .  .  .  spillede  han  mig  et  slemt  Puds  .  .  .  Puds  .  .  . 
Puds  .  .  .  Puds,  fortsatte  Peer  Laursen  og  syntes  at  nære 
en  saadan  Forkjærlighed  for  det  sidste  Ord,  at  han  ikke 
kunde  rive  sig  los  fra  det,  hvorfor  den  gamle  Honsehund 
henne  ved  Kakkelovnen  ogsaa  fandt  sig  befojet  til  at  rejse 
sig  i  den  Tro,  at  den  blev  opfordret  til  at  pudse  En  eller 
Anden. 

Naturligvis  var  Meningen  med  Kromandens  Udtalelse, 
at  hans  Tilhorer  skulde  spørge,  hvad  det  var  for  et  Puds, 
og  dette  gjorde  den  behagelige,  unge  Mand  da  ogsaa  høf- 
ligst. Peer  Laursen  tog  da  ogsaa  strax  fat  paa  at  fortælle. 
En  ordret  Gjengivelse  af  hans  Historie  med  dens  vidtløftige, 
gymnastiske  Potpourri  af  skadeagtige  Tillob  til  og  hals- 
brækkende Luftspring  over  diverse  Talemaader  vil  sikkert 
være  for  meget  for  Læserens  Taalmodighed,  ja  vel  endog 
for  det  ellers  noksom  bekjendt  saa  ualmindeligt  taalmodige 
Papir,  og  der  skal  derfor  her  kun  leveres  et  kortere  Referat 
af  Historien. 

Da  Soren  Peirup  forrige  Gang  arriverede  til  Tjørne- 
lunde  Kro,  var  han  ikke  ene  paa  sit  lille  Kjøretøj.  Et 
Stykke  Vej  borte  havde  han  modt  en  Bekjendt  af  sig,  en 
Kjobmand  Sandberg  fra  den  nærmeste  K jobstad,  der  var 
spaserende,  og  som  blev  taget  op  paa  Peirups  Vogn,  da 
han  skulde  samme  Vej.  Til  Tak  for  den  fri  Befordring 
udbad  Sandberg,  da  de  nærmede  sig  Tjornelunde,  sig  Til- 
ladelse til  at  traktere  med  et  Par  Glas  Portvin,  og  i  det  Samme 
fik  Søren  Peirup  et  af  sine  lystige  Indfald.  Det  forholdt 
sig  nemlig  saaledes,  at  denne  Sandberg  i  Henseende  til  at 

stamme  mageligt  kunde  tage  det  op  med  Peer  Laursen 
uden  at  frygte  for  at  blive  den  Lille,  og  det  var  dette,  der 
gav  Peirup  Ideen.  Han  lod,  som  han  ikke  vilde  tage  imod 
Sandbergs  Indbydelse,  men  paa  en  saadan  Maade,  at  denne 
kunde  mærke,  der  maatte  være  en  særlig  Grund  til  Af- 
slaget. —  «Er  Po  .  .  .  Po  .  .  .  Portvinen  ikke  god  der  i 
Kroen?  spurgte  Sandberg.  —  «Jo,  i  saa  Henseende  er 
der  ikke  Noget  at  udsætte,  det  er  af  samme  Mærke,  De 
forer, »  svarede  Peirup.  —  « Jamen,  hva  .  .  .  hva  .  .  .  hvad  er 
der  da  ivejen?»  —  «Ja,  se,  det  er  saadan  sin  egen  Sag  .  .  . 
Det  er  ham,  Værten  der,  Peer  Laursen,  han  er  saa  genejen 
til  at  gjøre  Nar  af  Folk.  Ellers  en  flink  Mand  nok,  men 
.  .  .»  —  «Aa,  det  kommer  vi  nok  ud  af!  Jeg  er  ikke  saa 
prik  .  .  .  prik  .  .  .  prikken  paa  det.  Vist  ska  .  .  .  skal  vi  have 
os  et  Bæger! »  —  Herved  blev  det,  og  da  de  to  Rejsende 
lidt  efter  traadte  ind  i  Krostuen,  krævede  Sandberg  ind: 
«Maa  jeg  faa  to  ...  to  ...  to  Glas  Po  .  .  .  Portvin !»  — 
«Skal  det  være  af  den  be  .  .  .  bedste?»  spurgte  Peer  Laursen. 
—  Sandberg  indskrænkede  sig  til  at  nikke  og  tilkaste  Peirup 
et  megetsigende  Blik,  men  denne  lod  som  Intet  og  sagde: 
Drikker  De  et  Glas  med,  Vært?»  —  «Tak!»  sagde  Laursen, 
tilfældigvis  uden  at  stamme,  og  mødte  strax  efter  op  med 
tre  velskjænkede  Glas  Portvin.  —  «Skaa  .  .  .  Skaa  .  .  .  Skaal!» 
sagde  Sandberg,  og  «Skaa  . . .  Skaa  . . .  Skaal!»  sagde  Laursen, 
men  saa  var  det  ogsaa  forbi  med  Kjøbmandens  Taalmodig- 
hed.  Istedetfor  at  føre  sit  Glas  til  Munden  kastede  han 
Indholdet  paa  Gulvet,  saa  det  stænkede  til  alle  Sider,  og 
Laursen    var   ved   at   styrte   om   paa  Stedet,    da   han  saae 

denne  uforklarlige  og  uforsvarlige  Omgang  med  Himlens 
Gaver.  «Hva  .  .  .  hva  .  .  .  hvad  skal  det  sigi ':  udbrod  han 
baade  forbavset  og  forbittret.  —  «Det  skal  si  ...  si  ...  s; 
at  jeg  ikke  drik  .  .  .  drik  .  .  .  drikker  med  en  Mand,  som  gjør 
Nar  af  sine  Gjæs  .  .  .  Gjæs  .  .  .  Gjæster! ■■>  raabte  Sandberg, 
opbragt  til  det  Yderste.  —  <Gjøre  Na  .  .  .  Nar?  Det  er 
sgu  .  .  .  s'gu  .  .  .  s'gu  nok  Dem,  der  gjor  Nar  af  mig!  — 
La  ...  la  ...  lad  være  med  at  stam  .  .  .  stamme!  raabte 
Sandberg  saa  højt,  han  kunde.  —  «Jeg  ka  .  .  .  ka  .  .  .  kan 
sgu  ikke!  skreg  den  lovligt  undskyldte  Vært.  —  Men 
uden  at  ville  hore  paa  nogen  nærmere  Forklaring  smed 
Kjobmanden  en  Krone  paa  Bordet,  foer  som  en  Rasende 
ud  af  Doren  og  forsvandt  med  det  Samme,  medens  Peirup 
i  sidste  Øjeblik  fik  Luft  i  en  befriende  Latter. 

Da  Peer  Laursen  blev  færdig  med  sin  Fortælling,  paa- 
begyndte den  vordende  Skolelærer  en  moralsk  Forelæsning 
om  det  Uværdige  og  Foragtelige  i  at  drive  Spot  med  Folks 
legemlige  Svagheder,  men  blev  snart  afbrudt  af  Værten,  som 
erklærede,  at  han  minsandten  fandt  det  yderst  morsomt  gjort 
af  Soren  Peirup,  og  tilføjede,  at  hans  Mening  med  at  for- 
tælle Andersen  Historien,  kun  havde  været  at  udbede  si^ 
dennes  Hjælp,  hvis  han  kunde  hitte  paa  nogen  Piaseer  til 
at  sige  Peirup  Tak  for  sidst  med.  Da  den  unge  Mand 
saaledes  erfarede,  at  han  ikke  skulde  være  indigneret, 
sadlede  han  med  storste  Føjelighed  om  og  erklærede  sig 
parat  til  at  være  med  til,  hvilke  Løjer  det  skulde  være. 
Der  manglede  altsaa  ikke  Andet  end  det  rigtignok  temmelig 
væsentlige  Moment,  hvori  det  Puds,  man  skulde  spille  Peirup. 

skulde  bestaa,  og  de  to  Sammensvorne  opmuntrede  gjen- 
sidigt  hinanden  til  at  finde  paa  noget  rigtigt  Morsomt  og 
betroede  hinanden,  hvor  kuriøst  det  var,  at  de,  som  ellers 
fandt  paa  det  Slags  Ting  saa  let  som  at  klø  sig  i  Hovedet, 
netop  nu,  da  der  var  Brug  derfor,  vare  ganske  ude  af 
Stand  til  at   komme  med  et  eneste,   nok  saa  lille  Forslag. 

De  Herrer  blev,  før  de  vare  færdige,  afbrudte  i  deres 
Spekulationer  ved  Lyden  af  Peirups  Trin,  der  bebudede, 
at  han  med  endel  Besvær  var  ifærd  med  at  stavre  ned  ad 
den  just  ikke  saa  let  farbare  Loftstrappe,  og  Peer  Laursen 
hviskede  derfor  i  Hast  til  sin  unge  Forbundsfælle:  «Naa, 
vi  hitter  nok  paa  .  .  .  paa  .  .  paa  Noget  siden.  Tys,  dér 
kommer  Peirup,  lad  barestens  som  Ing  .  .  .  Ingenting! », 
hvilken  sidste  Opfordring  den  gode  Vært  for  sit  eget  per- 
sonlige Vedkommende  mente  at  efterkomme  paa  det  Bedste 
ved  at  springe  op  fra  sin  Stol,  spankulere  frem  og  tilbage 
med  lange  Skridt  og  skjødesløst  dinglende  Arme,  fløjte  i 
vilden  Sky,  kort  sagt  foretage  sig'  en  hel  Del  mærkelige 
Ting,  som  han  ellers  aldrig  gjorde. 

«Nej,  Goddag,  Andersen! »  udbrød  Peirup,  saasnart 
han  traadte  ind  i  Stuen. 

« Goddag,  Hr.  Peirup!     Hvorledes  lever  De?» 

«De  spørger  med  saadan  en  Bekymring,  unge  Mand. 
Har  De  maaske  hørt  Noget  om,  at  jeg  skulde  ligge  for 
Døden  ?» 

<  Nej,  min  Gud,  paa  ingen  Maade  .  .  .  jeg  vidste  ikke 
engang  af,  at  De  har  været  syg.» 

«Jo,  jeg  har  været  meget  daarlig  af  Skjørbug.» 


Skjørbug? 

Ja,  det  er  en  Sygdom,  vi  Handelsrejsende  faar  m 

let  af  det  Skjorlevnet,  vi  er  nodt  til  at  fore. 

Naa?  Haha!  .  .  .  Deres  Humor  har  dog  ingen  Skade 
taget,  kan  jeg  hore. 

«Nej,  Gudskelov  for  det!  Naa,  men  hvordan  staar 
det  til  med  Dem?    Fornylig  været  oppe  til  Examen,  hvad: 

Peirups  Sporgsmaal  blev  fremsat  i  samme  Tone,  hvori 
man  ellers  sporger  en  god  Bekjendt:  Har  De  fornylig 
været  i  Theatret?  ;  men  det  stodte  ikke  den  unge  Mand, 
han  svarede  helt  troskyldigt:      Nej,  ikke  siden  sidste  Jul! 

Og  hvad  blev  Facit?    Var  der  Saldo  i  Deres  Favør? 

De  mener  formodentlig,  om  jeg  bestod?  Og  jeg  maa 
herpaa  med  Sorg  svare:  desværre,  nej!  svarede  den  uhel- 
dige Kandidat  og  sad  i  sin  Forlegenhed  og  fingererede  ved 
Staaltraaden  paa  Sodavandsflasken.  «Jeg  faldt  i  dansk  Stil, 
og  jeg  skrev  dog  kun  een  Side  for  ikke  at  gjore  for  mange 
orthografiske  Fejl.* 

Det  er  sgu  heller  ikke  til  at  hitte  Rede  i  den 
Retskrivning!  Skolelærerne  vil  have  Bogstaverne  saa  smaa 
som  muligt,  og  Blækfabrikanterne  vil  have  dem  saa  store 
som  muligt.  Tilsidst  veed  man  ikke  engang,  hvordan  man 
skal  tale.  Det  er  ikke  længere  siden  end  igaar,  at  jeg 
havde  en  Disput  paa  en  Timestid  med  en  Bekjendt.  om 
man  skal  sige:  Et  Besog  i  Køje*  eller  et  Et  Besøj  i 
Koge  ,  men  vi  kunde  ikke  blive  enige  om,  hvad  der  lod  bedst. 

Medens  Kromandens  Kaskjet,  der  ikke  engang  forlod 
hans  Hovede  inde  i  Stuerne,  atter  Riaatte   en  Tur  ned  paa 

hans  Næsetip,  for  at  han  kunde  komme  til  at  bearbejde 
sit  Hovede  af  Glæde  over  sin  Gjæsts  Vittighed,  rynkede  ung 
Andersen  foragteligt  paa  sin  Næse  og  for  at  give  Samtalen 
en  anden  Vending  spurgte  han:  « Hvorledes  gaar  det  med 
Deres  Bedrift ?» 

Smaat!  Det  er  lige  fra  Haanden  i  Munden,  som 
Manden  sagde,  han  bed  Negle.  Men  jeg  tænker  ogsaa 
snart  paa  at  holde  op  med  at  ligge  og  sjaske  paa  Lande- 
vejen, for  til  Vinter  har  jeg  Udsigt  til  Noget,  der  kan  betale 
sig;  det  er  et  Agentur  i  Nordlys,  som  jeg  skal  rejse  til 
Syden  med,  det  vil  gjøre  sig  storartet,  for  Folk  dernede 
har  aldrig  før  set  saadan  Noget.  Der  er  jo  den  kjedelige 
Omstændighed,  at  hverken  Lotte  eller  jeg  kan  Sprog,  saa 
vi  bliver  nødt  til  at  begynde  at  tygge  Fransk  paa  vore 
gamle  Dage;  det  bliver  især  drøjt  for  den  gamle  Pige,  for 
hun  har  aldrig  i  sit  Liv  smagt  Andet  end  Rugbrød.  .  .  . 
Naa,  å  propos  om  Lotte,  det  er  nok  bedst,  jeg  kommer  ud 
at  se,  om  Frøkenen  har  faaet  sin  Diner!  .  .  .  Kommer  De 
herop  i  Aften,  Hr.  Andersen ?» 

Jo  Tak!  Hr.  Laursen  har  havt  den  Godhed  at  ind- 
byde mig,»  svarede  den  Adspurgte. 

Naa,  saa  ses  vi  altsaa  siden!     Farvel  saa  længe! » 
Med  disse  Ord  forlod  Peirup  Skjænkestuen,  og  Andersen 
vilde   til    at   følge    hans   Exempel,    da   Værten    holdt   ham 
tilbage  og  sagde:    «Nu  ...  nu  ...  nu  har  jeg  det!» 

Hvilket?»  spurgte  den  unge  Mand  forbavset. 
« Hvordan   vi   skal   faa  Løj  ...  Løj  ...  faa  Løjer  med 
Peirup.    Er  De  fri  imorgen  Formiddag  Klok  .  .  .  Klokken  ni?» 

Ja!  Jeg  har  Eftermiddagsholdet  imorgen. 
(iodt!  Saa  kan  vi  tales  nærmere  ved  iaften!   Kom  nu 
ik  .  .  .  ik  .  .  .  ikke  for  sent! 

Med  Løfte  om  at  efterkomme  denne  Opfordring  forlod 
Andersen  Kroen. 

Ved  Spillebordet  om  Aftenen  foregik  der  Intet,  som  har 
Interesse  i  denne  Forbindelse.  Det  gik  grumme  lystigt  til, 
Spillet  blev  vel  drevet  med  den  tilbørlige  Alvor  og  Respekt; 
men  der  var  dog  Pavser  lange  nok  til  baade,  at  Peirup 
kunde  faa  afleveret  sine  nye  Historier,  paa  hvilke  Peer 
Laursen  jo  skulde  leve  til  hans  næste  Besog,  og  at  der 
kunde  tommes  diverse  smaa  Bægere  af  just  ikke  den  svageste 
Brygning,  og  det  havde  allerede  i  flere  Timer  været  Nat 
i  Landsbyen,  da  det  muntre,  lille  Selskab  skiltes. 

Følgen  af  de  sidste  tvende  Omstændigheder  var  for 
Andersens  Vedkommende,  for  det  Første,  at  Degnens  Pige 
næste  Morgen  havde  særdeles  vanskeligt  ved  at  faa  ham  til 
at  indse,  at  hans  Ønske  fra  den  foregaaende  Dag  om  at 
blive  vækket  Klokken  otte  ikke  vel  lod  sig  forene  med 
hans  daværende  Ønske  om  dels,  at  han  bare  maatte  faa 
Lov  til  at  sove  videre  i  Ro,  og  dels,  at  hun  sad  paa  et 
vist,  bekjendt  Bjerg  nede  i  Tydskland,  samt  for  det  Andet, 
at  den  unge  Mand,  da  han  endelig  kom  ud  af  Sengen, 
havde  en  Følelse  af,  at  hans  Hovede  var  svulmet  op  til  det 
Dobbelte  af  dets  sædvanlige  Omfang  og  paa  een  Gang 
syntes  ham  saa  tungt  som  Bly  og  saa  skjort  som  Glas, 
ligesom  det  forekom  ham,  at  samme  Hovede  havde  faaet  et 
Spid  stukket  gjennem  Tindingerne  og  nu  langsomt  drejedes 

rundt  paa  dette,  medens  hans  Øjne  paa  en  uforklarlig 
Maade  vare  blevne  fulde  af  Sandskorn,  og  han  i  det  Hele 
plagedes  af  lignende  sære  Fornemmelser.  Han  tilbragte 
derfor  et  Kvarter  med  at  behandle  det  lidende  Hovede  med 
en  rigelig  Mængde  Overrislinger  efter  de  nyeste  og  bedste 
Systemer,  han  havde  set  anvende  overfor  en  Mark,  der 
ikke  vil  gjøre  Gavn,  og  efterhaanden  kom  han  saa  meget 
til  Kræfter,  at  han  efter  sit  Løfte  kunde  indfinde  sig  i 
Kroen,  omend  det  stærke  Sollys  paa  Landevejen  fik  de 
mest  spraglende  og  forvirrende  Dissolving  views  til  at  frem- 
stille sig  for  hans  Øjne,  saa  han  den  meste  Vej  maatte 
gaa  med  lukkede  Øjne,  hvisaarsag  han  et  Par  Gange  var 
ved  at  havne  paa  Hovedet  i  Grøften. 

«Naa,  er  De  endelig  der?  Klok  .  .  .  Klok  .  .  .  Klokken 
er  fem  Minutter  over  ni,»  blev  han  modtaget  med  af  Peer 
Laursen,  som  stod  i  Porten  til  Rejsestalden  og  vinkede 
ad  ham. 

«Ja,  undskyld,  jeg  vidste  ikke,  det  skulde  være  saa 
nøje  paa  Klokkeslet, »  sagde  Andersen  blidt  og  beholdt  sin 
bløde  Hat  i  Haanden  for  at  give  sine  Tømmermænd  Lej- 
lighed til  at  trække  lidt  frisk  Luft. 

«Vognen  har  holdt  forsp  .  .  .  sp  .  .  .  sp  .  .  .  spændt  snart 
et  Kvarter. » 

«Vog  .  .  .  Vog  .  .  .  Vognen ?»  spurgte  Andersen,  tilsyne- 
ladende smittet  af  den  Andens  Stammen,  og  holdt  sig  til 
sit  værkende  Hovede.     « Hvilken  Vogn?» 

«Pei  .  .  .  Peirups  Vogn,»  snerrede  Laursen  kort. 

«Peirups  Vogn,»  gjentog  den  unge  Pædagog  mekanisk 

og  saae  mere  uoplyst  og  trøstesløs  ud  end  nogensinde. 
Ja,  De  maa  sandelig  bære  over  med  mig,  Hr.  Laursen, 
De  har  naturligvis  iaftes  sagt  mig  Noget  om,  hvad  vi  skal 
med  den  Vogn,  men  jeg  maa  tilstaa,  jeg  er  virkelig  ikke 
Mand  for  at  huske,  hvad  det  er. 
«Det  er  stora  .  .  .  a  .  .  .  a  .  .  .» 

Storagtig?  Nej,  det  maa  De  ikke  sige,  Hr.  Laursen! 
Er  der  Noget  jeg  ikke  er,  saa  er  det  storagtig. 

Storartet,  mener  jeg!  Ka  .  .  .  kan  De  ikke  huske,  at 
jeg,  medens  Peirup  var  ovre  at  give  Lotte  sit  Aftenfoder, 
ba  .  .  .  bad  Dem  kjore  hans  Vogn  til  Moserup  Kro? 

Nej,   sandeligen   om   jeg  har  mindste  Anelse  derom. 
Hvad  skal  jeg  i  Moserup  Kro: 
Ingenting!« 

« Ingenting?-  spurgte  Andersen  og  saae  sig  om,  om 
der  ikke  skulde  være  en  Spand  Vand,  han  kunde  tage  sig 
en  Dukkert  i.  <Naar  jeg  Ingenting  skal  der,  saa  synes 
mig,  jeg  lige  saa  godt  kunde  blive  derfra. 

'  «Men  for  al  Landsens  Ulykke,  det  er  jo  ikke  for  Deres 
egen  Skyld,   men  for  Pei  .  .  .  Peirups,   De   skal  gjore  det. 
«Naa — naa?  Skal  han  da  med? 

«Nej,  for  sytten  Skorstensfejere!  Det  er  jo  netop  det. 
han  ikke  skal!-  skreg  Laursen  og  glemte  af  lutter  Vrede 
helt  at  stamme. 

«Men  Du  gode  Gud,  hvorfor  vil  De  da  absolut  have 
mig  op  at  kjore: 

«Hahaha!  For  at  Peirup  kan  komme  op  at  kjore! 
Eller    rettere   sagt,    for    at    han    ikke  ska  .  .  .  ska  .  .  .  skal 

komme  op  at  kjore,  men  kan  faa  Lov  at  spa  .  .  .  spasere 
de  tre  Fjerdingvej.  Der  er  ikke  Noget,  han  gjør  nø  .  .  . 
nø  .  .  .  nødigere  end  at  gaa.» 

«Men  tror  De  saa  ikke,  Hr.  Peirup  tager  det  ilde  op?» 

<Jo,  jeg  vil  sgu  haabe,  han  bliver  splin  .  .  .  splin  .  .  . 
splintrende  gal  i  Hovedet  derover. » 

damen,  saa  gaar  det  jo  ud  over  mig.» 
Sna  .  .  .  Snak!    Han  skal  jo  ikke  have  at  vide,  at  De 
er    kjør  .  .  .  kjør  .  .  .  kjørt    med    Vognen.      Vi    siger    jo, 
at  Lot  .  .  .  Lotte  af  sig  selv  er  rendt  med  den.» 

Omsider  lykkedes  det  den  unge  Mand  at  fatte,  hvorom 
det  drejede  sig,  og  han  havde  nu  kun  den  Indvending  at 
gjøre,  at  han  ikke  var  uddannet  til  Kusk  og  ikke  egnede 
sig  mere  til  at  kjøre  Heste  end  til  at  drikke  Toddy.  Men 
Kroværten  fik  snart  hans  Betænkelighed  hævet  ved  at  op- 
lyse, at  Lotte  gik  af  sig  selv  ligesaa  villig  som  en  Ged 
gik  paa  en  Havrekasse,  og  et  Par  Minutter  efter  rullede 
Søren  Peirups  Ekvipage  ud  af  Rejsestalden  med  den  for- 
tumlede Yngling  paa  Bukken. 

Med  et  bredt  Grin  stod  Per  Laursen  stærkt  skrævende 
ude  i  Rejsestaldporten  og  saae  efter  Vognen,  saa  længe  han 
kunde  øjne  den,  saa  skraaede  han  besindigt  over  Lande- 
vejen og  gik  ind  ad  Forstuedøren  til  Kroen,  men  her  fik 
han  med  eet  Fart  paa,  entrede  saa  hurtigt,  hans  Ben  vilde 
bære  ham,  opad  Loftstrappen  og  ilede  hen  til  Døren  til 
Peirups  Værelse,  som  han  smækkede  op  paa  vid  Gab. 

Vor  handelsrejsende  Ven  var  lige  vaagnet  og  laa  endnu 
i   Sengen,    men    allerede   dampede  han   lystigt  løs  paa  en 

Cigar,  —  det  Første,  han  om  Morgenen  foretog  sig,   var 

nemlig  at  vække  og  friske  sig  op  ved  at  tænde  en  stærk  1 
bueos,    ligesom  Andre  i  Sengen  gnide  Søvnen   af  Øjnene 

eller  prove,  om  deres  Mund  sidder  rigtigt  paa  sine  Hængsler, 
ved  gjentagne  Gange  i  Rad  at  spærre  den  saa  hojt  op  som 
muligt  og  atter  smække  den  i.  Det  laa  ikke  særligt  for 
Manden  at  blive  forskrækket  for  Noget,  og  da  Værten  kom 
stormende  ind  i  Stuen,  drejede  han  da  ogsaa  kun  Hovedet 
sindigt  om  mod  Doren  og  sagde  roligt:  De  behover  ikke 
at  løbe  Livet  af  Dem,  som  Skarpretteren  sagde  til  For- 
bryderen, der  vilde  stikke  fra  ham. 

«Veed  De,  hvad  der  er  pas  ...  pas  ...  pas  ..  .,  be- 
gyndte Værten,  der  gjorde  sig  saa  forpustet  som  tæn- 
keligt. 

«Nej!    Jeg  siger  ogsaa  Pas! 
Passeret,      rog    det   paa   een  Gang   ud    af   Laursen. 
« Lotte  er  kj  .  .  .  kjort  med  Vognen! 

«Kjort  med  Vognen?  Dod  og  Kritte!  Hvem  trak 
dea  da? 

Aa,  jeg  mener  natu  .  .  .  tu  .  .  .  turligvis,   den  er  rendt 
med  Vognen! 

Uden  at  gjøre  ringeste  Undskyldning  eller  vise  mindste 
Spor  af  Generthed  stod  Soren  Peirup  i  samme  Nu  paa 
Gulvet  ved  Siden  af  Sengen  og  præsenterede  sine  solide 
Hjulben  uden  saa  meget  som  med  et  Par  Trikot  paa. 

v  Hvordan  er  det  gaaet  til?  raabte  han.  Lotte  løbet 
af  sig  selv?  Jeg  vilde  ikke  blive  niere  forbavset,  om  jeg 
hørte,    at   min  Bedstefaders   gamle  Stegevender  derhjemme 

pludselig  var  begyndt  at  gaa.     Er  den  løbet  ud  af  Stalden 
og  har  taget  Vognen  paa  Nakken?     Eller  hvordan?» 
Nej,  det  var  jo  Hans,  det  F  .  .  .  F  .  .  .» 
Fæ,  vil  De  sige!   Jeg  kjender  ham!» 
Han  havde  taget  Fejl  og  sp  .  .  .  spændt  for  til  Klokken 
ni,    som  De   veed,    vi  ta  .  .  .  ta  .  .  .  talte  om   igaar,    og  saa 
mente   han,    at   den   nok   kunde  staa,    til  De  ko  .  .  .  kom 
op... 

< Javel,  det  kunde  den  jo  ogsaa,  men  han  maa  jo 
være  gaaet  fra  den.» 

«Ja,  den  pukkelryggede  Reje,  han  gik  jo  et  Ærinde 
for  mig  til  Sme  .  .  .  Sme  .  .  .  Smeden,  som  jeg  havde  be  .  .  . 
bedt  ham  om,  men  som  natu  .  .  .  turligvis  slet  ikke  hastede. » 

«Hm!  .  -  .  Klodrian!  .  .  .  Men  hvad  er  der  nu  at  gjøre!» 

<Der  bliver  vi  .  .  .  vist  ikke  Andet  for,  end  at  De  maa 
gaa  de  tre  Fjer  .  .  .  Fjer  .  .  .  Fjerdingvej  til  Moserup  Kro.« 

« Hvorfor  til  Moserup  Kro?» 

«Jo,  for  .  .  .  hm!  .  .  .  Lot  .  .  .  Lot  .  .  .  Lot  .  .  .  »,  svarede 
Peer  Laursen  og  lod  til  aldrig  at  skulle  komme  over 
dette  Ord,  saa  stærk  blev  lige  med  Eet  hans  Stammen. 
Efter  med  endel  uartikulerede  Lyde  at  have  trykket  sin 
Underkjæbe  ilave  igjen,  lykkedes  det  ham  dog  at  slutte: 
Lotte  drejede  om  ad  Vejen  efter  Moserup. » 

«Gjorde  Lotte?»  Det  er  det,  der  bedrøver  mig  mest 
ved  hele  Historien,  for  saa  er  Lotte  ikke  den  Hest,  jeg 
har  antaget  hende  for.  Hun  burde  jo  dog  vide,  at  herfra 
gaar  Turen  altid  til  Tønning.« 

Med   en  Rutine,   som   var  han   en    Provinsskuespiller 

havde  Søren  Peirup  fuldendt  sin  Paaklædning  i  den  halve 
Snes  Minutter,  hvori  denne  Samtale  havde  staaet  paa, 
han  og  Værten  begav  sig  nu  ned  i  Stuen  for  at  tales 
nærmere  ved  om,  hvad  der  var  at  gjøre  under  de  for- 
haandenværende  Omstændigheder,  idet  Peirup  uafbrudt 
forsikrede,  at  han  ligesaa  gjerne  som  at  spasere  den  om- 
talte, grueligt  lange  Vej  vilde  lade  sig  radbrække  eller 
levende  balsamere  eller  gjennemgaa  lignende  ubehagelige, 
korporlige  Lidelser. 

Der  blev  dog  ikke  Lejlighed  til  at  prøve  noget  af  disse 
hans  Tilbud*;  thi  endnu  før  han  havde  sat  sin  Morgenkaffe 
tillivs,  viste  der  sig  et  mærkeligt  Optog  udenfor  de  smaa 
Krovinduer. 

Kjørt  af  en  ved  Siden  gaaende,  kraftig,  ung  Bondekarl, 
og  eskorteret  af  en  Samling  af  Landsbyens  yngste,  endnu 
ikke  skolepligtige  Ungdom  vendte  Peirups  Ekvipage  tilbage 
med  den  stakkels  Hjælpelærer  siddende  paa  Bukken,  blegere 
og  elendigere  end  nogensinde  for.  Saa  roligt  og  uskyldigt, 
som  der  ikke  var  passeret  det  Mindste,  svingede  Lotte  op 
for  Doren  og  gjorde  Holdt  her,  medens  Ungerne  gav  deres 
Følelser  Luft  i  et  skingrende  Raab,  saadan  en  Mellem- 
ting mellem  et  begejstret  -Hurra!-  og  et  haanende    Æh! 

Hvad  er  det:  udbrød  i  skjøn,  harmonisk  Duet  de 
to  Mænd  inde  i  Gjæstestuen  og  kom  i  en  Fart  til  Vin- 
duerne. 

Værten,  som  strax  indsaae,  der  var  hændet  noget  Galt, 
vilde  redde  Situationen  ved  at  sige:  De  ka  .  .  .  kan  tro. 
det  er  Andersen,  der  har  grebet  Lot  .  .  .  Lot  .  .  .  Lotte.- 

Jamen,  hvorfor  kjorer  da  den  Karl  ved  Siden  Hesten ?> 
lod  Peirups  ret  naturlige  Spørgsmaal. 

For  at  komme  forud  for  Peirup  og  faa  aftalt  med 
Andersen,  at  de  skulde  lade,  som  han  havde  reddet  Ekvi- 
pagen, lob  Laursen  ud  af  Døren,  men  Peirup  fulgte  ham 
lige  i  Hælene,  og  da  han  jo  var  endel  bedre  skaaren  for 
Tungebaandet  end  den  gode  Kromand,  tog  han  først  til 
Orde:  Hvad  er  dette  for  Optøjer,  Du  Skurk,  Du  Nidding, 
Du  Bileams  Dyr?» 

Skjøndt  det  nu  efter  det  sidste  Skjældsord  turde  være 
klart  for  Enhver,  at  Tiltalen  var  rettet  til  Lotte,  tog  den 
ulykkelige  Seminarist  in  spe  den  for  henvendt  til  sig,  og 
idet  han  belavede  sig  paa  at  stige  af  Vognen,  svarede  han 
meget  genert  og  skamfuldt:  «De  maa  ikke  være  vred  paa 
mig,  Hr.  Peirup!  Det  er  sandelig  ikke  mig,  der  har  fundet 
paa  den  daarlige  Spas.  Alt,  hvad  jeg  har  gjort,  er,  at  jeg 
har  prøvet  paa  at  kjøre  Vognen  til  Moserup  Kro,  som 
Hr.  Laursen    bad   mig  om,    men  det  forbandede  Dyr  ...» 

«Hvad  er  det,  jeg  hører?  Det  er  ligefrem  et  Komplot 
mod  mig  og  min  stakkels  Lotte ?»  sagde  Peirup  og  til- 
kastede Laursen  et  strængt,  inkvisitorisk  Blik. 

«ja,  nu  nyt  .  .  .  nytter  det  jo  ikke  at  komme  med 
Udflug  .  .  .  flug  .  .  .  Udflugter!  Det  skulde  bare  være  en 
Kvitangsje  for  den  Fløjte,  De  ska  .  .  .  skar  mig  med  denne 
Sandberg. » 

«Ja,  Tak,  saadan  slipper  De  ikke  fra  det!  Lad  os 
komme  ind  i  Stuen  og  holde  ordentligt  Forhør! »  afbrød 
Peirup  og  tilføjede  derpaa  til  Bondekarlen:    «Aa  hør,   De 

der!    Kjør  Vognen  over  i  Stalden  og  gaa  saa  ind  i  Skjænke- 

stuen    og    tag   Dem    en    lille   Gjenstand  paa    Værtens 

Regning,  forstaar  sig! 

Forhorsdommeren  og*  de  to  Delinkventer  begav  sig 
derpaa  ind  i  Gjæstestuen,  og  da  de  Sidste  afgav  fuldstændig 
Tilstaaelse,  stod  det  hurtigt  klart  for  Peirup,  hvilken  nedrig 
Sammensværgelse,  han  og  hans  kjære  Dyr  havde  været 
Gjenstand  for.  Denne  kriminelle  Sag  havde  nær  affodt  et 
Injuriesøgsmaal,  idet  Laursen  titulerede  Andersen  for  en 
Klodrian  af  en  Hornfisk  til  at  kjore  en  Hest;  men  Søren 
Peirup  fik  snart  Striden  bilagt,  saa  glad  var  han  over,  at 
Lotte  ikke  havde  gjort  hans  gode  Tanker  om  hende  til- 
skamme, men  tvertimod  vist  sig  i  Besiddelse  af  den  Intelligens, 
han  havde  ventet  af  hende. 

Med  Andersens  uheldige  Kj øretur  forholdt  det  sig 
nemlig  saaledes.  Saalænge  Vejen  gik  ligeud,  var  den  unge 
Mand  og  Lotte  fuldstændigt  enige  om,  hvilken  Retning, 
der  skulde  holdes,  men  ved  den  første  Korsvej  begyndte 
Spliden.  Der  lob  her  en  Sidevej  af  tilhøjre  til  Moserup 
og  en  anden  tilvenstre  til  Tønning,  og  følgelig  trak  Kusken 
i  højre  Line.  Lotte,  der  ganske  rigtigt  vidste,  at  Ruten 
gik  til  Tønning,  rystede  forbavset  og  misbilligende  paa 
Hovedet,  som  om  den  vilde  sige,  at  det  var  godt  at  mærke, 
det  ikke  var  dens  Herre,  der  kjørte,  for  han  kunde  da 
ikke  tage  saadan  Fejl,  selv  om  han  havde  været  lidt  lystig 
den  foregaaende  Aften,  og  saa  trak  Lotte  tilvenstre.  — 
-Nej,  nej,  nej!  Det  er  til  den  anden  Side,  vi  skal!  raabte 
Andersen  højt  og  halede  af  alle  Kræfter   løs   i   den   højre 

Line.  —  Mon  han  ikke  snart  skulde  blive  kjed  af  det, 
tænkte  Lotte  ved  sig  selv,  stemmende  alle  fire  Ben  mod 
Jorden  og  blev  staaende  ubevægelig.  —  «Det  er  dog  en 
stædig  Krabat !»  meddelte  den  unge  Kjøresvend  sig  selv. 
-Den  rorer  sig  ikke  af  Pletten!  .  .  .  Naa,  kan  Du  se, 
Du  kan  humme  Dig!  Det  er  til  Moserup,  vi  skal ! »  — 
Nej,  det  er  s'gu  til  Tønning! »  vilde  Lotte  have  svaret, 
hvis  den  havde  havt  menneskeligt  Mæle;  men  da  den 
manglede  dette,  opponerede  den  kun  ved  standhaftigt  at 
blive  staaende,  hvor  den  stod. 

Nu  er  det  saare  vanskeligt  selv  for  en  god  Kusk  at 
overtale  en  Hest,  der  fast  bestemt  har  sat  sig  i  Hovedet, 
at  den  skal  tilvenstre,  til  at  gaa  tilhøjre,  da  en  Hest  i  et 
saadant  Tilfælde  stedse  er  af  den  Anskuelse,  at  det  er  den, 
der  har  Ret,  og  Kusken,  der  tager  Fejl,  og  da  Andersen 
var  saa  grumme  lidt  vant  til  at  kjøre,  lykkedes  det  ham 
da  heller  ikke  at  dreje  mere  af  Lotte  end  Hovedet,  hvilket 
denne  vendte  til  Siden,  som  om  den  saae  sig  om  efter, 
hvad  i  al  Verden,  der  var  ivejen  der  bagude. 

Den  stakkels  Hjælpelærer  saae  i  sin  Vaande  til  Pisken, 
men  han  havde  ikke  stort  Mod  til  at  bruge. den,  da  han 
havde  en  vis  Frygt  for,  at  Lotte,  naar  han  gav  den  et  lille 
Smæk,  skulde  sætte  afsted  med  en  Fart  af  sex  Mil  i 
Timen.  Da  han  imidlertid  jo  dog  ikke  kunde  blive  holdende 
der  hele  Dagen,  og  han  ikke  kunde  finde  paa  noget  andet 
Middel,  greb  han  tilsidst  Pisken  og  tildelte  Lotte  et  Par 
yderst  spagfærdige,  man  kunde  næsten  fristes  til  at  sige 
ærbødige  Smaarap.     Peirup  brugte   meget  sjældent  Pisken 

til  Lotte,  men  gjorde  han  det,  var  den  aldrig  i  Tvivl  om, 
at  det  var  Alvor;  men  disse  smaa,  uskyldige  Tjat  forvirrede 
den,  den  forstod  ikke  Meningen  med  dem,  og  følgeligt  vidste 
den  ikke  bedre  at  gjore  end  at  slaa  op  med  Bagen  paa 
en  højst  uærbødig  Maade,  saa  det  næsten  saae  ud,  som  den 
vrængede  Næse  ad  Kusken;  men  af  Stedet  rorte  den  sig 
ikke,  Benene  faldt  ned  nojagtigt,  hvor  de  havde  staaet  for. 

Dette  blev  Andersen  for  meget  af  det  Gode.  For 
bedre  at  faa  Styr  paa  det  uregjerlige  Dyr,  gjorde  han  sine 
Ben  klar  af  Forlæderet,  stemmede  F'odderne  mod  den 
øverste  Kant  af  Forsmækken,  gav  saa  Lotte  et  forsvarligt 
Slag  af  Pisken  og  tog  saa  atter  fat  paa  at  hale  i  Linerne. 
—  Aha,  Du  vil  have,  vi  skal  rykke?  Ja,  det  kunde  Du  jo 
have  sagt  strax!  tænkte  Lotte,  og  saa  gav  den  pludselig 
Vognen  saadan  et  Skub  bagud,  at  Baghjulene  rutschede 
ned  i  den  heldigvis  ikke  dybe  Groft.  Det  pludselige  Ryk 
havde  en  anden  Folge,  nemlig,  at  Andersen,  der  efterhaanden 
var  avanceret  op  paa  Ryggen  af  Sædet,  tabte  Balancen, 
smækkede  Benene  op  i  Luften  og  derefter  gik  baglænds 
ned  mellem  de  i  Bagvognen  værende  Provekasser. 

Til  alt  Uheld  for  den  unge  Mand  befandt  der  sig  nu 
mellem  de  to  storste  Kasser  en  sindrig  Rævesax  af  en  ny. 
patenteret,  selvvirkende  Konstruktion,  som  Peirup  netop 
havde  stillet  der,  for  at  Ingen  skulde  komme  til  Skade  med 
den.  Bemeldte  Rævesax  var  imidlertid  ikke  saa  fiffig,  at 
den  kjendte  Forskjel  paa  Rævekjod  og  Menneskekjod,  og 
da  der  nu  tilbod  sig  en  Lejlighed  for  den  til  at  vise  sin 
snedige   Mekanisme,    smækkede   den    uden    Betænkelighed 

sammen  om  Andersens  Frakkeskjød  og  Benklæder  og  tog 
for  en  Sikkerheds  Skyld  et  Tag  med  i  det  indenfor  disse 
værende  Kjød. 

Et  skrækkeligt  Hyl  var  fra  den  unge  Mand  Svaret 
paa  denne  ublide  Behandling,  og  hans  Raab  om  Hjælp 
kaldte  den  omtalte  Bondekarl  til,  som  havde  staaet  paa  en 
nærliggende  Mark  og  gottet  sig  over  Andersens  Produk- 
tioner i  den  højere  Kjøreskole.  Selvfølgelig  blev  den 
stakkels  Hjælpelærer  snart  udfriet  af  den  ubehagelige 
Situation,  og  hvorledes  han  derefter  holdt  sit  Indtog  i 
Landsbyen,  have  vi  set. 

Da  Andersen  havde  meddelt  Historien  om  sine  Gjen- 
vordigheder,  formildede  disse  i  saa  høj  Grad  Søren  Peirup, 
at  han  fuldstændigt  frikjendte  ham  for  Ansvar  for  sin 
Delagtighed  i  den  skjændige  Sammenrotteise.  Men  Værten 
blev  idømt  en  Bøde  af  en  extraordinær  flot  Frokost,  ikke 
alene  til  de  tre,  i  Sagen  implicerede  Herrer,  men  ogsaa 
til  Lotte,  der  yed  sin  kloge,  forstandige  Optræden  havde 
sparet  sin  Herre  fra  den  Tortur  at  vandre  tre  Fjerdingvej 
i  toogtyve  Graders  Varme. 

HANSEMAND 

«  Ta,  ser  Du,  Hansemand,  nu  er  vi  kommen  i  denne  her 
J  Stiftelse.  Veed  Du,  hvad  en  Stiftelse  er  for  Noget? 
Det  er  et  Asyl,  som  gode  Mennesker  har  oprettet  for  saadan 
gamle,  udtjente  Stakler  som  mig  og  mine  Lige,  ja,  det  er. 
Ja,  det  er  sorgeligt  at  blive  gammel  og  mærke,  at  Kræfterne 
svigter,  skjøndt  Lysten  til  at  arbejde  er  lige  stor;  men  det 
forstaar  Du  nu  ikke,  Hansemand,  for  Du  er  saa  ung.  Men 
jeg  har  arbejdet  i  mine  Dage,  forst  hos  den  gamle  Gros- 
serer, og  saa  hos  den  unge,  som  jeg  har  baaret  paa  mine 
Arme,  fra  han  ikke  var  større  end  et  otte  Punds  Rugbrod. 
Ja,  nu  til  Maj  bliver  det  toogfyrretyve  Aar,  siden  jeg  kom 
der  i  Huset,  jeg  var  ikke  mere  end  treogtyve  Aar  dengang, 
nej,  jeg  var  ikke,  treogtyve  Aar.  Ja,  der  skulde  Nogen 
have  sagt  mig  dengang,  at  jeg  skulde  blive  saa  længe  i  den 
Familie,  saa  havde  jeg  da  leet  ham  ud,  for  da  havde  jeg 
ganske  andre  Tanker  i  mit  tossede  Pigehovede.  Det  var 
ham,  Jorgensen,  Snedkersvenden,  paa  Værkstedet  inde  i 
Baggaarden.  Ja,  kjøn  var  han  og  munter  og  jovialsk. 
Hvorfor   tog    han    dog   Hokerens    Lise?     Hun    har   sagtens 

havt  flere  Penge  at  bringe  med  sig,  end  jeg  havde.  Ja, 
saadan  gaar  det  her  i  Verden,  Hansemand!  Jeg  troede, 
jeg  kunde  være  sprungen  i  Frederiksberg  Kanal,  men  jeg 
havde  ikke  Dristighed  til  det,  og  saa  lod  jeg  være.  Og 
Doden  vilde  ikke  komme  af  sig  selv,  skjøndt  jeg  bad  nok 
til  Vorherre  derom.  Nej,  han  havde  nu  bestemt  det  ander- 
ledes for  mig;  jeg  skulde  leve,  leve  i  mange  Aar  og  blive 
gammel  i  Grossererens  Tjeneste.  Det  var  haardt  i  Be- 
gyndelsen, ja,  det  var;  det  kneb,  men  det  gik  dog,  det  gik 
dog!  Ja,  vi  Mennesker  kan  lære  at  finde  os  i  Meget  her 
i  Verden,  ja  vi  kan!» 

Det  var  Jomfru  Jensine  Borup,  der  talte  med  sin 
Kanarifugl;  slige  Monologer  gav  den  gamle  Pige  nemlig 
ofte  tilbedste  for  Hansemand  som  eneste  Tilhører.  Hun 
var  midt  i  Tredserne,  men  saae  forresten  ikke  ud  til  at 
være  saa  højt  tilaars,  for  hun  hørte  til  disse  lyshaarede, 
rødkindede  Mennesker,  hvis  Ydre  saa  længe  beholder  et 
ungdommeligt  Udseende.  Naturligvis  var  hun  meget  rynket, 
men  Rynkerne  vare  ikke  dybe,  kun  smaa  og  fine,  og 
havde  grupperet  sig  paa  Siden  af  Øjnene,  saa  de  snarere 
gav  Ansigtet  et  nysgjerrigt,  end  et  gammelt  Udtryk.  Sit 
tætte  Haar  havde  hun  beholdt,  man  maatte  se  nøje  til  for  at 
opdage,  om  det  var  lyst  eller  graat  —  det  var  vel  ogsaa 
en  Blanding  af  begge  Dele  — ,  og  det  faldt  glat  og  glin- 
sende ind  til  Tindingerne,  som  var  det  klistret  fast  til  disse; 
og  det  var  ikke  til  at  undres  over,  for  hvert  Øjeblik  paa 
Dagen  glattede  hun  paa  Haaret  ved  at  stryge  ned  ad  det 
paa  en  Maade,  der  mindede  om  den,  hvorpaa  man  stryger 

ned  ad  Ryggen  paa  en  Kat,  saa  det  næsten  saae  ud,  som 

hun  klappede  og  kjærtegnede  sit  eget  gamle  Hovede. 
turen  syntes  at  have  anvendt  saa  meget  Haar  til  hendes 
Hovede,  at  der  intet  var  blevet  tilovers  til  Øjenbryn; 
istedetfor  saadanne  maatte  hun  nemlig  nojes  med  et  Par 
Streger  af  en  hektisk  rod  Farve,  som  antydede,  at  der 
skulde  Øjenbrynene  have  siddet.  Hun  var  saaledes  langtfra 
kjøn,  men  det  milde,  sagtmodige  Smil  og  det  godlidende, 
næsten  fromme  Blik  i  hendes  altfor  lyseblaa  Øjne,  der 
næsten  gjorde  Indtryk  af  at  være  falmede,  fik  En  til  at 
glemme  Manglen  paa  Skjonhed.  Kun  to  Ting  mindede 
om  hendes  hoje  Alder,  for  det  Forste  havde  Gigten  været 
slem  ved  hende  og  navnlig  sat  sig  fast  i  hendes  venstre 
Ben,  paa  hvilket  hun  trak  saa  stærkt,  at  det  næsten  saae 
ud,  som  hun  haltede,  og  for  det  Andet  havde  hendes 
Underkjæbe  en  uheldig  Tendens  til  saa  at  sige  at  tage  Af- 
stand fra  det  ovrige  Mundparti  og  synke  ned  paa  hendes 
Bryst,  hvorfra  hun  med  korte  Mellemrum  atter  hentede 
den  op  ved  at  tygge  den  op,  hvad  der  stedse  tog  sig  ud, 
som  om  hun  gumlede  paa  en  Svedskeblomme  eller  anden 
større  Delikatesse. 

Saaledes  saae  Jomfru  Jensine  Borup  ud.  Hun  havde 
som  sagt  været  grumme  længe  i  den  omtalte  Grosserer- 
familie, var  begyndt  som  Jomfru,  men  var  endt  som  et 
Slags  Faktotum,  der  fra  sin  Plads  i  Spisestuen,  hvor  hun 
stedse  sad  med  noget  overnaturligt  stort  Sytøj,  afgav  be- 
skedne Orakelsvar  paa  Forespørgsler  om  Kjolemønstre,  om 
Arrangement  af  Selskaber,   om  Kjøkkengardiner,   om  G 

sererens  Uldtrojer,  om  Fruens  Pyntekappe,  om  Sytoj  og 
Syltetøj,  o.  s.  v.,  hjalp  Pigebørnene  med  deres  Strikketøj  til 
Skolen  og  Drengene  med  deres  Lektier,  førte  Husholdnings- 
regnskabet for  Husmoderen,  friserede  de  ældre  Døtre, 
trøstede  de  af  Børnene,  der  maatte  blive  hjemme,  medens 
deres  heldigere  Søskende  tog  paa  Bal,  o.  s.  fr.  i  en  Uende- 
lighed. Nu  havde  imidlertid  Kræfterne  svigtet  hende,  og 
der  var  blevet  skaffet  hende  Plads  i  en  velgjørende  Stiftelse, 
hvor  hun  skulde  tilbringe  Resten  af  sine  Dage.  Vel  faldt 
Livet  her  hende  i  Begyndelsen  lidt  ensomt  og  trist  oven- 
paa  det  muntre  Liv  i  Grossererfamiliens  Hus,  men  en  Ven 
havde  hun  dog  bragt  med  sig  ind,  og  det  var  Hansemand, 
hvem  hun  ved  en  exceptionel  Naadesakt  fra  vedkommende 
Inspektørs  Side  havde  faaet  Lov  at  tage  med  sig  ind  i 
Stiftelsen. 

For  Udenforstaaende  var  Hansemand  en  Kanarifugl  af 
et  højst  ordinært  Udseende  med  en  bleggul  Farve,  omtrent 
som  en  Æggeblomme,  der  har  Blegsot,  og  midt  i  alt  dette 
Gule  sad  kun  to  skinnende  blanke  Øjne  som  to  sorte,  paa- 
syede  Perler.  I  een  Henseende  var  den  ikke  fulgt  med 
Moden,  den  havde  absolut  ingen  Tournure  paa,  dens  Hale 
var  snarere  stumpet  og  lignede  en  noget  medtaget  Fjer- 
vinge, hvormed  den  i  længere  Tid  havde  støvet  sit  Bur  af. 
Men  Liv  var  der  i  den,  den  var  ikke  i  Ro  mange  Minutter 
om  Dagen.  Snart  gyngede  den  frem  og  tilbage  i  sin  Ring 
i  en  saadan  Fart,  at  dens  Ejerinde  maatte  vende  Øjnene 
fra  den  for  ikke  at  blive  søsyg  ved  Synet,  snart  var  den 
nede   paa   Bunden   af  Buret   og   lavede   Fontæner  til   alle 

Sider  af  Raps-  og  Hampefrøskaller,  og  snart  styrkede  den 

sit  Legeme  ved  en  Art  selvopfunden  svensk  Gymnastik  ved 

timevis  at  hoppe  fra  Pind  til  Pind,  frem  og  tilbage,  frem 
og  tilbage.  Og  under  alle  disse  Manovrer  slog  den  sine 
glade  Triller,  der  sommetider  var  høje  og  skarpe  som  en 
Politipibes  Fløjten,  og  sommetider  dybe  og  klukkende,  saa 
det  lød,  som  den  gurglede  sig.  Men  det  var  just  denne 
Munterhed,  som  den  gamle  Jomfru  elskede  hos  den.  Naar 
de  tunge,  melankolske  Tanker  indfandt  sig,  satte  hun  sig 
hen  til  sin  Ven  og  betroede  den  sin  sørgmodige  Stemning, 
og  naar  den  saa,  glad  over  hendes  Passiar,  begyndte  at 
synge  op,  syntes  hun,  det  lød,  som  om  den  sagde  til  hende: 
<Bare  munter,  ikke  forknyt!  Derfor  var  hun  glad  ved 
sin  Hansemand,  og  hun  hægede  om  den,  som  var  den  et 
Barn.  Syntes  hun,  at  den  saae  ud  til,  ikke  at  befinde  sig 
rigtigt  vel,  gav  hun  den  et  Bad  i  en  Skaal  lunkent  Vand; 
opdagede  hun,  at  dens  Klor  vare  blevne  saa  lange,  at  de 
generede  den  i  dens  gymnastiske  Evolutioner,  optraadte 
hun  som  kvindelig  Fodlæge  og  klippede  dens  Negle;  og 
hun  kom  aldrig  om  Sommeren  hjem  fra  sin  Formiddagstur 
til  Frederiksberg  Have  uden  at  medbringe  en  Buket  af  de 
herligste  <  Kæmper  til  den,  og  saa  takkede  Hansemand 
hende  paa  sin  aparte  Maade,  ved  at  hakke  hende  i  Finderen. 
—  det  var  nu  dens  Maade  at  vise  sin  Kjærlighed  og  Er- 
kjendtlighed  paa. 

Jomfru  Borup  og  Hansemand  vilde  have  tort  den  mest 
idylliske  Tilværelse,  hvis  de  havde  havt  det  tor  sig  selv, 
men  det  var  uheldigvis  ikke  Tilfældet.    Det  var  nemlig  ikke 

noget  Eneværelse,  Jomfruen  beboede,  hun  delte  Stue  med 
en  Madam  Svenningsen,  Enke  efter  velmeriteret  Sadelmager 
og  Tapetserer  Svenningsen  her  af  Staden. 

Denne  Kone  var  endnu  ældre  end  Jomfruen  og  dertil 
meget  skrobeligere.  Hun  havde,  hvad  der  populært  kaldes: 
Hille  den  rystende  Syge;  intet  af  hendes  Lemmer  var 
nogensinde  i  Ro,  men  alle  dirrede  og  rystede  de,  omtrent 
som  Pjerrot,  da  han  opdager  Harlekin  som  Skelet,  og 
navnlig  var  det  galt  med  Hovedet,  som  hun  havde  faaet 
rystet  saa  langt  ned  til  højre  Side,  at  det  saa  at  sige  var 
blevet  liggende  paa  Skulderen,  hvilket  forlenede  Konen 
med  et  ubeskriveligt  skjælmsk  Udtryk,  naar  hun  sendte  sit 
Blik  paaskraa  op  til  den,  hun  talte  med.  Et  stærkt  kruset 
og  purret  Haar  gav  hende  et  viltert  Udseende,  oprindeligt 
havde  det  været  kulsort,  nu  var  det  graanet  og  nærmede 
sig  i  Farven  mere  til  Kokes;  i  Forbindelse  hermed  havde 
hun  et  Par  livlige,  meget  mørke  Øjne,  der  fulgte  de  øvrige 
Lemmers  Exempel  og  heller  aldrig  vare  i  Ro,  men  stadigt 
løb  rundt  som  for  at  se,  om  der  ikke  var  Noget  paafærde 
et  eller  andet  Sted.  Til  dette  Ydre  føjede  sig  en  besyn- 
derlig afbrudt,  ligesom  frempuffet  Tale  med  en  sprukken 
Stemme,  hvis  Klang  eller  rettere  sagt  Mangel  paa  Klang 
mindede  om  den  Art  sprukne  Stemmer,  man  saa  ofte 
træffer  hos  Pukkelryggede. 

Dette  var  altsaa  Jfr.  Borups  kvindelige  Kontubernal. 
I  Begyndelsen  gik  Alt  fortræffeligt,  Mad.  Svenningsen  med- 
delte, hvorledes  Dagen  gik  for  Stiftelsens  Beboerinder,  og 
forfattede    en    Fortegnelse   over   disse    med    et   Anhang   af 

smaa  Biografier  af  de  Vedkommende,    hvoraf  det  fremgik, 

at  nogle  af  dem  vare  fremkommelige,  omgængelige  Mennesker, 
medens  der  ogsaa  fandtes  andre,  som  man  skulde  tage 
iagt  for,  da  de  havde  en  styg  Tilbojelighed  til  at  lobe  med 
Sladder  og  fandt  stor  Fornøjelse  i  at  sætte  de  andre  Be- 
boerinder sammen,  hvad  der  var  meget  slet  gjort,  da  man 
ellers  kunde  have  det  saa  rart  og  saa  hyggeligt  med  hin- 
anden, hvad  der  vilde  være  det  Allerbedste,  eftersom  man 
nu  engang  skulde  bo  sammen. 

Paa  sin  Side  hjalp  Jfr.  Borup  Madammen  med  for- 
skjellige  Smaating,  som  dennes  Rysten  paa  Hænderne  van- 
skeliggjorde hende.  Jomfruen  skjænkede  saaledes  Karle  til 
hende,  da  Madammen  stedse  viste  en  stærk  Ulyst  til  at 
skjænke  Kaffen  i  Overkoppen,  men  holdt  nok  saa  meget  af 
at  servere  den  i  Underkoppen  og  paa  den  nærmeste  Om- 
egn af  Dugen;  Jomfruen  hjalp  hende  at  vende  Avisen,  da 
Madammen  stedse  under  denne  Operation  rev  og  sled  i 
Bladet,  som  om  den  gode  Kone  havde  til  Hensigt  at  over- 
bevise sig  om  Papirets  Bristningsevne;  Jomfruen  standsede 
Madammen,  naar  denne  brugte  Peberbossen  til  en  eller 
anden  Ret,  thi  var  hun  begyndt  at  drysse  af  Bossen,  syntes 
hun  ikke  at  være  tilbøjelig  til  igjen  at  holde  op  dermed, 
saalænge  der  var  Noget  i  Bossen;  og  endelig  hjalp  Jom- 
fruen hende  med  at  sy.  Det  var  begyndt  med,  at  Mad. 
Svenningsen  havde  bedt  Jomfruen  træde  Synaalen  for  sig, 
en  Handling,  der  var  lige  saa  umulig  for  den  gode  Kone  at 
fuldbyrde,  som  det  f.  Ex.  vilde  have  været  hende  at  danse 
paa   Line    uden   at  anbringe  Benene  udenfor.     Det  gjorde 

Jfr.  Borup  naturligvis  med  Glæde,  og  saa  begyndte  Ma- 
dammen at  sy,  men  det  kunde  nok  kaldes  for  Syning  med 
Forhindringer.  Forst  fægtede  hun  nemlig  vildt  om  i  Luften 
med  Synaalen,  snart  var  den  ovenover,  snart  nedenunder, 
snart  tilhojre  og  snart  tilvenstre  for,  hvor  det  var  paatænkt 
at  anbringe  den,  og  efter  en  langsommelig  Omflakken  paa 
Steder,  hvor  den  Intet  havde  at  gjøre,  endte  det  gjerne 
med,  at  Madammen  jog  den  ind  i  sin  venstre  Pegefinger, 
hvorfor  denne  gjerne  bar  et  Mavebælte  i  Form  af  en 
Lærredsklud.  Hjælpsom  som  hun  var,  tilbød  saa  Jomfruen 
at  sy  disse  mindre  Sager  for  sin  Kontubernal,  og  denne 
modtog  gjerne  Tilbudet  med  et  «Gud,  ja  mange  Tak,  hvis 
De  vil  være  saa  god!  Jeg  ryster  idag  lidt  paa  Haanden, 
vi  skal  vist  have  Uvejr,  for  saa  er  det  altid  saa  galt  med 
den  Rysten.» 

Det  traf  sig  saa  heldigt,  at  Mad.  Svenningsen  holdt 
meget  af  Kanarifugle.  —  «Nej  Kors,  hvad  den  synger  dejligt, 
Deres  KanarifuglU  sagde  hun  til  Jomfru  Borup.  «Det  er 
akkurat,  ligesom  man  var  paa  en  Skovtur  i  Charlottenlund 
.  .  .  ligesom  i  de  gode,  gamle  Dage  .  .  .  paa  en  Vogn  .  .  . 
ja,  for  Svenningsen  kunde  nu  ikke  lide  disse  Kapervogne 
med  deres  mingelerede  Selskab,  ...  og  den  Gang  var  der 
jo  hverken  Jærnbane  eller  Dampsporvogn  til  at  kjøre  Folk 
over,  som  man  læser  om  i  Avisen,  ...  og  i  de  Tider  havde 
vi  jo  Raad  til  det,  for  da  gik  Svenningsens  Forretning  saa 
mageløst  nonchalent,  og  saa  gjorde  vi  to  Skovture  om 
Sommeren  paa  Holstenskvogn,  ...  og  vi  havde  selv  Mad 
med,  som  vi  sad  paa,  ...  jeg  mener,  fordi  den  var  pakket 


ned  i  Magasinerne  .  .  .  Aa  nej,  hør  sikke  Triller  og  Rou- 
letter, Hansemand  kan  med!  Det  er  akkurat  ligesom  omtrent 
som  jeg  vilde  sige,  at  man  horte  en  Primadonna  ved  Ope- 
raen ...  ja,  for  jeg  har  kommet  meget  i  det  Kongelige  i 
mine  Dage,  for  den  Gang  havde  vi  jo  Raad  til  det  .  .  .  og 
det  falder  mig  ind,  det  var  naturligvis,  fordi  hun  sang 
ligesom  en  Kanarifugl,  at  de  kaldte  heade  den  store  Sam 
inde  for  den  svenske  Nattergal  .  .  .  Hvad  var  det  nu, 
hun  hed? 

Christina  Nilsson,     foreslog  Jomfru  Borup  blidt. 

Aa,  hvor  vil  De  hen:  svarede  Madammen  indigneret. 
Den  unge  Pige!  Hun  lever  jo  endnu.  Nej,  jeg  taler  ikke 
om  Andre  end  Folk,  der  er  dode!  .  .  .  Det  var  Noget,  der 
begyndte  med  Jenny,  husker  jeg  nu  .  .  .  Jenny  Lund:  .  .  . 
Nej,  det  synes  jeg  ikke,  det  var  .  .  .  Jenny  Lind,  rigtigt, 
saadan  var  det!  ...  Ja,  hun  kunde  kvidre  som  en  Fugl, 
endnu  bedre  end  den  sode,  lille  Hansemand! 

Med  disse  Ord  nærmede  hun  sit  skjæve  Hovede  til 
Hansemands  Bur,  satte  et  hojst  velment  Smil  op,  der 
imidlertid  kun  gav  hende  et  frygteligere  Udseende  end 
sædvanligt,  og  rystede  stærkt  paa  Hovedet,  som  om  hun 
paa  det  Heftigste  bebrejdede  Fuglen  en  eller  anden  For- 
seelse. Det  var  første  Gang,  Hansemand  saae  Mad.  Sven- 
ningsen, og  Følgen  var  derfor,  at  den  af  Forskrækkelse 
over  Konens  aparte  Udseende  øjeblikkeligt  dejsede  ned  af 
den  Pind,  hvorpaa  den  havde  siddet  og  sunget  sin  glade 
Sang,  og  gav  sig  til  at  flagre  fortumlet  og  forvildet  om  i 
Buret,  baskende  løs  med  Vingerne  paa  Staaltraadsstængerne 


for  at  slippe  ud,  ret  som  havde  det  været  en  Kat  eller  en 
Klapperslange,  der  stirrede  ind  til  den,  og  ikke  et  Menneske. 
Jeg  troer,  den  er  bange  for  mig?»  spurgte  Madammen 
og  vendte  sig  til  Hansemands  Ejerinde. 

Ja,  den  .  .  .  den  .  .  .  den  er  lidt  sky  af  sig  ligeoverfor 
Fremmede, >  stammede  Jomfruen  i  det,  —  det  kneb  haardt 
for  hende  at  bringe  denne  undskyldende  Usandhed  over 
sine  Læber. 

<  Hansemand  skal  ikke  være  bange !» læspede  Madammen 
til  Fuglen  paa  den  yndede  Maade,  hvorpaa  Folk  tale  til 
smaa  Børn.  «Nu  skal  Hansemand  se,  hvad  jeg  har  i  Lommen 
til  ham.  Et  Stykke  Sukker!  Hvad  siger  han  til  det?  Skal 
Pipfuglen  have  Sukker,  hvad?  ...    Ja,  han  skal!» 

Hun  klemte  et  Stykke  Sukker  fast  mellem  to  af  Burets 
Stænger,  men  Hansemand  havde  ikke  Tanker  for  nogen- 
somhelst  Slags  Delikatesser,  den  vedblev  i  sin  Kvide  at 
flyve  op  mod  Loftet  i  Buret,  dunke  Hovedet  mod  det,  og 
saa  dratte  ned  paa  Bunden  for  paany  at  flyve  op,  Altsammen 
i  Haab  om  at  slippe  ud  etsteds. 

Jomfruen  følte  Medlidenhed  med  sin  Yndlings  Hjerte- 
angst og  sagde  derfor  paa  sin  milde  Maade  til  sin  Stue- 
kammerat: «Naar  De  nu  fjerner  Dem  lidt,  saa  skal  De  se, 
saa  er  Hansemand  snart  oppe  og  pikker  i  Sukkeret. » 

«Ja,  ja,  vi  bliver  nok  gode  Venner, »  sagde  Madammen 
fortrøstningsfuldt.  «Alle  Dyr  kan  lide  mig.  Vi  havde  i 
gamle  Dage  en  Hund  .  .  .  Bello  hed  den  ...  for  den  Gang 
havde  vi  jo  Raad  til  det  ...  og  som  det  Dyr  elskede  mig, 
over  al  Beskrivelse!« 

Der  paafulgte  nu  en  Samling  interessante  11  undt- 
historier;  men  det  varede  længe,  inden  Hansemand  kom 
op  paa  Pinden,  og  endnu  længere  inden  dens  Bryst,  der 
gik  op  og  ned  som  en  Nøddeskal  af  en  Baad  i  stærk  Sø- 
gang, kom  til  Ro,  saa  den  dristede  sig  til  at  hoppe  hen 
og  paa  det  Nøjeste  bekigge  Traktementet  ved  at  lægge 
Hovedet  først  paa  den  ene  og  saa  paa  den  anden  Side, 
inden  den  begyndte  at  tage  for  sig  af  Retterne. 

Det  gik  imidlertid  virkeligt,  som  Mad.  Svenningsen 
havde  spaaet:  hun  og  Hansemand  bleve  snart  Venner,  thi 
ingen  Kanarifugl  har  endnu  kunnet  staa  for  Venskabsytringer 
i  saa  sød  en  Form  som  Madammens.  Den  forligede  sig  med 
hendes  Ydre  og  gik  ikke  mere  paa  Hovedet  ned  fra  Pinden, 
men  hoppede  fortroligt  hen  og  begyndte  at  hakke  i  Sukkeret, 
endnu  inden  dens  nye  Veninde  fik  sat  det  fast  mellem 
Stængerne,  og  efter  nogen  Tids  Forløb  spærrede  den,  saa- 
snart  hun  nærmede  sig  Buret,  sit  Næb  op  paa  vid  Gab  og 
gav  sig  til  ligesom  at  knitre  med  Stemmen,  og  det  var  det 
største  Tegn  paa  Kjælenhed,  den  formaaede  at  give. 

Forholdet  mellem  Madammen  og  Jomfruen  maatte  i 
det  Hele  siges  at  være  saa  jævnt  godt.  Den  Første  søgte 
jo  nok  at  dominere  den  Anden  saa  meget  som  muligt, 
hvortil  hun  mente  sig  berettiget  af  følgende  to  Grunde: 
for  det  Første,  fordi  Jfr.  Borup  havde  tjent,  medens  hun 
selv  havde  havt  Hus  og  Hjem  og  en  dejlig  Butik  med 
Spejlglasruder  og  en  Sadel,  dinglende  ned  fra  en  Jernstang 
udenfor  som  Skilt  i  Hyskenstræde  —  som  hun  udtrykte 
sig  — ,  og  for  det  Andet,  fordi  Madammen  var  besjælet  af 

den  samme  Anskuelse,  som  alle  gifte  —  eller  forhenværende 
gifte  -  Kvinder  nære  overfor  de  ugifte  Individer  af  deres 
eget  Kjøn,  nemlig,  at  disse  ere  nogle  lavere  Væsener.  I 
Modsætning  til  de  højere  Væsener  kunne  disse  lavere  nu  ofte 
vise  sig  i  Besiddelse  af  en  mild  Resignation,  som  næsten 
kan  have  noget  Rorende  ved  sig,  og  dette  gjaldt  i  høj 
Grad  om  Jfr.  Borup.  Hun  mærkede  ikke  synderligt  til 
Madammens  Domineren,  ialfald  generede  den  hende  ikke; 
hun  var  jo  fra  ganske  Ung  vant  til,  at  Andre  disponerede 
over  hendes  Tid  og  Kræfter,  og  der  er  en  vis  Sandsynlighed 
for,  at  hun,  hvis  begge  disse  Ting  med  Eet  vare  blevne 
stillede  til  hendes  Disposition,  vilde  have  været  i  Vildrede 
med,  hvad  hun  skulde  anvende  dem  til. 

Hvad  de  to  Samboerskers  Ophold  i  deres  fælles  Stue 
angaar,  da  maatte  det  vel  nok  siges,  at  det  to  Fags  Væ- 
relse var  som  delt  i  to  lige  store  Halvparter  ved  en  usynlig 
Kridtstreg,  som  var  trukken  nøjagtigt  lige  midt  ud  for 
Pillen,  og  at  hver  af  Beboerskerne  regjerede  som  en  uind- 
skrænket Dronning  over  sin  Domæne  med  det  der  beroende, 
just  ikke  overdaadige  Møblement.  Men  dette  bidrog  kun 
til  at  give  Samlivet  et  vist  selskabeligt  Præg,  idet  det  ikke 
saa  sjeldent  hændte,  at  Mad.  Svenningsen  udbad  sig  Æren 
af  Jfr.  Borups  Besøg  paa  sit  Territorium  til  en  lille  Kop 
Kaffe,  hvilken  Indbydelse  Jomfruen  saa  et  Par  Dage  efter 
gjengjældte  ved  at  bede  Madammen  kigge  indenfor  til  sig 
og  drikke  en  Kop  The,  eller  hvad  det  kunde  være. 

Det  er  imidlertid  saa  grumme  usandsynligt,  at  to  for 
hinanden  vildfremmede  Mennesker  saaledes  pludselig  kunne 

flytte  sammen  og  leve  i  Stue  sammen  fra  Morgen  til  Aften, 

uden  at  der  engang  maa  komme  en  Kurre  paa  Traaden 
imellem  dem.  Og  Kurren  kom  da  ogsaa  mellem  Madammen 
og  Jomfruen. 

I  Privathuse  afgiver  Tørreloftet  den  sædvanlige  Kamp- 
plads for  Husmodrene,  i  de  offentlige  Stiftelser  er  det  det 
fælles  Kjokken,  som  va^kker  Kjævlets  og  Splidagtighedei^ 
Dæmon.  Og  paa  dette  Gebet  begyndte  da  ogsaa  Striden 
i  det  foreliggende  Tilfælde. 

For  at  undgaa  Kollision  var  det  arrangeret  saaledes 
mellem  de  to  fælles  Kjokkenejersker,  at  Jfr.  Borup  skulde 
spise  forst  til  Middag,  nemlig  Klokken  tre.  I  Grossererens 
Hus  havde  hun  vel  forst  spist  en  Time  senere,  men  da 
Klokken  fire  netop  var  det  Tidspunkt,  paa  hvilket  Mad. 
Svenningsen  var  vant  til  fra  den  Gang  de  havde  Raad 
til  det  at  indtage  sin  Diner,  faldt  den  eftergivende  Jomfru 
tilføje  efter  en  livlig  Fremstilling  af,  hvilke  besynderlige 
Excesser  Madammens  Fordøjelse  vilde  begaa,  naar  hun 
skulde  spise  paa  andre  Tider  end  de,  hun  nu  havde  an- 
vendt i  over  et  halvthundrede  Aar.  En  Dag  var  Jomfruen 
imidlertid  bleven  endel  forsinket,  begrundet  paa,  at  Gros 
sererens  Karl  var  arriveret  i  sidste  Øjeblik  med  en  Kurv, 
der  blandt  andre  Rariteter  indeholdt  et  Par  delikate  Svine- 
koteletter som  et  Minde  om  Familiens  Middagsmad  den 
foregaaende  Dag.  Folgen  var,  at  endnu  Klokken  tre  Kvarter 
paa  fire  stod  den  ene  Kotelet  over  Ilden  paa  det  lille 
Komfur  og   brasede  og  spruttede  lystigt  los.   medens  Jorn- 

fruen  var  gaaet  ind  paa  Værelset  for  at  dække  Bord  til 
sig  selv. 

I  dette  Øjeblik  traadte  Mad.  Svenningsen  ind  i  Kjøkkenet, 
bærende  paa  en  lille  Gryde  med  Vand  og  for  fire  Øre 
Byggryn,  hvoraf  hun  agtede  at  lave  sig  en  styrkende  Tal- 
lerken Sodsuppe.  Hun  snusede  velbehageligt  et  Par  Drag 
til  sig  af  den  lækre  Duft,  der  opsteg  fra  Koteletten,  og 
med  Hovedet  mere  paaskraa  end  nogensinde  skjævede  hun 
ned  til  Stegepanden  forat-se,  hvad  det  var  for  en  Delika- 
tesse, og  saa  holdt  hun  følgende  lille  Monolog:  «Svinekotelet, 
he!  ...  Nu  har  hun  igjen  faaet  Mad  fra  Grossererens;  det 
er  hvert  Øjeblik,  der  kommer  Noget  til  hende,  ...  Ja,  hun 
kan  sagtens!  .  .  .  Det  forstaar  sig,  det  er  jo  ikke  Andet  end 
Levninger,  og  jeg  skulde  rigtignok  ikke  have  Noget  af  at 
spise  andre  Folks  Levninger  .  .  .  men  Gudbevares,  der  er 
jo  Mennesker,  som  ikke  er  skrufuløse  af  sig  i  den  Hen- 
seende, og  dem  smager  det  vel  lige  saa  godt  som  anden 
Mad!  .  .  .  Men  det  er  en  Skam  af  den  gode  Jomfru  at 
bruge  Komfuret  nu.  Den  er  strax  fire,  og  hun  veed,  jeg 
kan  ikke  taale  at  spise  senere,  saa  faar  jeg  Konkvestioner 
baade  i  Hovede  og  Mave  .  .  .  men  hun  opfører  sig  jo  Gud 
forbarme  sig,  som  om  hun  ejede  hele  Stiftelsen  ...  Og 
hvor  er  hun  saa  henne?  .  .  .  Nej,  dette  her  vil  jeg  ikke 
finde  mig  i!  Det  er  et  Brud  , paa  voreses  Aftale.  Hun 
veed,  jeg  skal  til  Komfuret  til  Klokken  fire,  og  derfor  skal 
den  Pande  væk!» 

Mad.  Svenningsen  lod  Handling  følge  paa  Ordet,  tog 
Panden   af.  Ilden,   lagde  en  Ring  til   paa  Komfurhullet  og 


anbragte  sin  Gryde  istedetfor  Panden.  Derpaa  rokkede 
hun  ind  til  en  Veninde  paa  en  af  de  andre  Stuer  for  at 
fortælle  denne,  hvor  grusomt  forurettet  hun  blev  af  sin 
Samfælle. 

Ikke  et  Minut  efter  kom  Jfr.  Borup  saa  smaat  hum- 
pende ind  i  Kjøkkenet,  og  de  røde  Streger,  der  erstattede 
Øjenbryn  hos  hende,  gled  helt  tilvejrs,  da  hun  opdagede, 
at  hendes  Pande  med  Svinekoteletten  var  bleven  forvandlet 
til  en  Gryde  med  Byggrynssuppe.  Naturligvis  stod  det 
hende  strax  klart,  hvorledes  Forvandlingen  var  foregaaet, 
da  hun  opdagede  Panden  staaende  nok  saa  pænt  bagved 
paa  Komfuret,  men  saa  blev  det  ellers  saa  skikkelige,  lille 
Væsen  for  Alvor  vred  og  holdt  en  kortere  Monolog  for  sig 
selv,  der  havde  visse  Momenter  tilfælles  med  den,  som 
Madammen  et  Øjeblik  iforvejen  havde  afleveret,  saasom, 
at  Madammen  jo  opførte  sig,  som  om  hun  ejede  hele  Stif- 
telsen, og  at  hun,  Jomfruen,  ikke  vilde  finde  sig  heri. 
Sagtmodigt  tog  hun  Gryden  af  Ilden  og  placerede  Panden 
i  dens  Sted,  og  saa  humpede  hun  atter  tilbage  til  Værelset 
for  at  afvente,  at  Koteletten  blev  varm. 

Et  Øjeblik  efter  traadte  Madammen  paany  ind  i  Kjøk- 
kenet og  blev  som  rasende,  da  hun  opdagede  Ombytningen. 
Hun  var  saa  forbitret,  at  hun  havde  en  vis  Tilbøjelighed 
til  at  kaste  Koteletten  i  Asken,  men  heldigvis  bekæmpede 
hun  denne  Lyst,  indskrænkede  sig  til  at  snappe  Panden 
bort  fra  Hullet  og  anbragte  saa  Gryden  paa  dens  Plads. 
idet  hun  gav  Gryden  en  i  Sinkedusen  med  samme  Velvillie, 
hvormed  en  Mand  trykker  sin  Hat  fast  paa  Hovedet,   naar 

den  kort  forinden  i  den  stærke  Blæst  har  foretaget  sig  en 
lystig  Udflugt  nedad  Gaden  paa  egen  Haand. 

Disse  Changementer  af  Koteletpanden  og  Grynsuppe- 
gryden  foretoges  endnu  engang  paa  akkurat  samme  Maade, 
men  saa  var  det  ogsaa  ude  med  Madammens  Taalmodighed, 
en  Vare,  hun  forresten  til  dagligt  Brug  ikke  førte  paa 
Lager. 

Paa  Forbittrelsens  hurtige  Vinger  fløj  hun  ind  i  Fælles- 
værelset, stillede  sig  op  saa  nær  den  usynlige  Kridtstreg 
som  muligt  og  udbrød  med  indædt  arrig  Stemme,  der  kon- 
trasterede højst  komisk  til  det  kjælent  koket,  paa  Siden 
lagte  Hoved:  «Maa  jeg  spørge  Dem,  Jomfru  Borup,  hvad 
det  skal  sige,  at  De  render  saadan  og  ohne  sans  facon  tager 
min  Gryde  af  Ilden  derude  i  Kjøkkenet,  ligesom  det  var 
Deres  egen  til  Disposition  h 

Det  er  nok  snarere  mig,  det  tilkommer  at  spørge 
Dem  om,  hvad  det  skal  betyde,  at  De  nu  to  Gange  har 
fjernet  min  Pande  fra  Komfurhullet,  >  sagde  Jomfruen,  og 
hun  sagde  det  ikke  heftigt  eller  hidsigt,  men  blot  saa  over- 
legent bestemt,  at  Madammen  et  Øjeblik  blev  helt  konster- 
neret over  at  træffe  en  saadan  Bestemthed  hos  sin  ellers 
saa  eftergivende  Kontubernal. 

«Det  skal  jeg  sige  Dem,  Jomfru, »  mandede  Madam- 
men sig  dog  op  til  at  svare.  «De  veed,  at  det  er  en  Af- 
tale, at  De  skal  være  færdig  i  Kjøkkenet,  saa  jeg  kan  faa 
min  Mad  Klokken  fire,  og  jeg  kan  forbandet  godt  lide,  at 
man  holder  en  Aftale,  for  ellers  kommer  der  Konfession  i 
Tingene. 

Naar  De  ikke  selv  havde  forhindret  det.  skulde  jeg 
mageligt  være  bleven  færdig- til  Klokken  fire,  ja  jeg  skulde. 

Jamen,  jeg  vil  spise  Klokken  fire  og  ikke  begynd 
lave  Mad  paa  den  Tid. 

Aa,  De  doer  vel  ikke  af  en  enkelt  Dag  at  spise  en 
halv  Snes  Minutter  senere? 

Doer?  Nej,  Gudskelov!  For  saa  havde  De  da  tor 
længe  siden  faaet  mig  ned  ved  Siden  af  Svenningsen  der 
ude  i  vores  Gravsted  paa  Vestre  Kirkegaard  .  .  .  Nej,  do. 
gjør  jeg  ikke,  men  jeg  bliver  nervøs  og  .  .  .  og  .  .  . 

Og  ubehagelig  —  ja,  jeg  mærker  det! 

De  kan  selv  være  ubehagelig! 

Det  kan  jeg,  naar  Nogen  driver  mig  op  til  det! 

De  skulde  ikke  skrige  saadan  op,  Jomfru!  Det  klæder 
saa  ilde. 

De  skulde  ikke  være  saa  arrig,  Madam!  Det  er 
hverken  sundt  eller  klædeligt. 

Ordskiftet  blev  livligere  og  livligere  og  mere  og  mere 
højrøstet  og  udartede  tilsidst  til  et  regulært  Mundhuggeri. 
Det  er  højst  tvivlsomt,  hvem  af  de  stridende  Parter,  der 
vilde  være  gaaet  af  med  Sejren,  hvis  Ordrigdom  og  Stemme- 
masse  alene  skulde  have  været  det  Afgjørende.  Men  saa 
fik  Madam  Svenningsen  med  Eet  en  Trumf  paa  Haanden. 
og  den  var  af  en  saadan  Virkning,  at  Jomfru  Borup  øje- 
blikkeligt blev  Store  Slem. 

Trumfen  var  ingen  Anden  end  Hansemand.  Den  gode 
Kanarifugl  havde  under  de  to  Fruentimmers  Skjændsmaal 
hoppet   livligt  fra  Pind  til  Pind.    og  engang  imellem  aflagt 

et  kort  Besøg  i  Ringen  og  taget  sig  en  gemytlig  Gyngetur. 
Alt  som  Skjænderiet  blev  mere  højrøstet,  blev  den  gladere 
og  gladere,  og  tilsidst  brod  den  ud  i  en  jublende  Sang 
med  de  kunstfærdigste  Triller  og  de  mest  indviklede  Kolora- 
turer; den  havde  nemlig  det  tilfælles  med  de  fleste  af  sine 
Kolleger,  at  den  aldrig  var  lystigere,  end  naar  Folk  talte 
hojt  i  Stuen.  Følgeligt  satte  den  sig  tilrette  paa  en  Pind, 
stak  Næbet  lodret  tilvejrs  og  begyndte  at  slaa,  saa  dens 
Strube  dirrede  ved  det;  det  lød  saa  sjælefornøjet,  som  om 
det  var  en  Melodi  til  en  Text  som:  «Det  kan  jeg  li'e! 
Bare  munter!  Saa  bliver  vi  alle  Sorgerne  kvit  —  kvit 
—  kvit!» 

Madammen  var  imidlertid  ikke  i  Øjeblikket  oplagt  til 
at  høre  paa  gemytlige  Sange,  og  derfor  udbrød  hun  oprørt, 
idet  hun  rystede  saa  stærkt  paa  Hænder  og  Hoved,  at  det 
saae  ud,  som  vilde  hun  ryste  disse  ret  betydningsfulde 
Legemsdele  af  sig  ned  paa  Gulvet:  <Aa,  hold  Mund,  din 
fordømte  Skrighals!  Man  kan  jo  ikke  høre,  hvad  man  selv 
siger  .  .  .  Skal  det  være  Fuglesang?  He!  Den  hyler  jo,  som 
den  var  ifærd  med  at  blive  kværket,  jeg  har  aldrig  hørt 
Mage  til  Hvin,  det  er,  ligesom  man  slagter  en  Gris. 

Hvad  enten  Hansemand  nu  ikke  hørte  Opfordringen, 
hvad  eller  den,'  lig  en  ægte  Kunstnersjæl,  ikke  brød  sig 
om  slig  nedsættende  Kritik  af  sine  Præstationer,  vist  er 
det,  at  den  blev  i  Rollen  som  den  paa  sin  Pind  saa  glade 
Kanarifugl  og  trallede  videre  af  alle  Livsens  Kræfter. 
Madam  Svenningsen,  der  var  midt  i  en  Afhandling  om  den 
juridiske  Adkomst  til   at  benytte  Kjøkkenet,   var  i    højeste 


'41 

Grad  fortørnet  over  det  letfærdige  Akkompagnement,  Hanse 

mand  leverede  til  hendes  Udvikling,  der  ikke  var  muntrere, 
end  juridiske  Udviklinger  pleje  at  være,  og  da  hun  for 
anden  Gang  saae  sig  forstyrret  i  sit  Foredrag,  raabte  hun: 
Nej,  dette  er  ikke  til  at  holde  ud!  .  .  .  Jeg  har  ikke  Tromme- 
hinder af  Saalelæder  ...  jeg  bliver  nervos  af  det  Pifteri  og 
kommer  til  at  ryste  over  hele  Kroppen!  og  saa  kylede 
hun  sit  Lommetorklæde  hen  mod  Buret;  hun  bar  nemlig 
stedse  Lommetorklædet  sammenfoldet  i  Haanden  og  gav 
fra  Tid  til  anden  sin  Næse  smaa  Viskere  dermed. 

Dette  Projektils  Udsendelse  havde  to  Folger:  For  det 
Første  dumpede  Hansemand  fra  sin  Pind  ned  i  Burets 
Gulvsand,  overbevist  om,  at  nu  begyndte  de  at  bombardere 
ham  med  Snebolde,  og  for  det  Andet  gik  dens  Ejerinde 
ud  af  sit  gode  Skind  i  sin  Forbittrelse  over  den  oprorende 
Behandling  af  hendes  Yndling.  Saa  længe  det  kun  gik  ud 
over  hende  selv,  havde  hun  saa  nogenlunde  kunnet  beherske 
sin  Vrede,  men  dette  var  hende  for  meget. 

Maa  jeg  bede  mig  fritaget  for  den  Slags  Uforskammet- 
heder, Madam!  De  har  ikke  Noget  at  slaa  efter  min  Fugl 
for,  veed  De  det!-  skreg  hun  hidsigt,  samlede  Lommetor- 
klædet op  fra  Gulvet  og  kastede  det  tilbage,  hvorfra  det 
var  kommet. 

Umuligheden  for  Madammen  af  at  bøje  Hovedet 
længere  tilhojre  bevirkede,  at  hun  fik  det  lige  midt  i  An- 
sigtet. Nu  kan  det  jo  nok  med  en  vis  Ret  siges,  at  et 
Lommetørklæde  netop  horer  hjemme  ved  Næsen,  men  det 
er  dog  ikke  Meningen,   at  det  saadan  skal  komme  susende 

en  tro  -fire  Alen  gjennem  Luften  og  plante  sig  med  et 
Klask  paa  Vedkommendes  Næsetip,  og  derfor  tog  Ma- 
dammen meget  forklarligt  denne  Sendelse  højst  unaadigt  op. 

«Naa,»  udbrod  hun  harmspruttende,  De  er  af  den 
Slags,  der  stritter  efter  Folk  med  P'olkses  egne  Sager?  .  .  . 
Ja,  vent  De  kun!  .  .  .  Den  Dag  imorgen  klager  jeg  til  In- 
spektoren, ikke  over  Dem,  det  skal  jeg  nok  vogte  mig  for, 
for  De  har  jo  saadan  en  høj  Stjerne  der,  fordi  Deres 
('.rosserer  er  i  Bestyrelsen  for  Stiftelsen,  men  over  Deres 
Kanarifugl,  for  jeg  kan  ikke  holde  ud  at  have  saadan  en 
Brolabe  i  Stuen. » 

Det  var  Trumfen.  I  et  Nu  fløj  de  skrækkeligste  Tanker 
gjennem  den  stakkels  Jomfrues  Hoved,  hun  saae  Hansemand 
udvist  af  Stiftelsen,  hun  kjendte  ikke  et  Menneske,  hun 
kunde  give  den  til,  og  saae  den  derfor  allerede  ligge  dræbt 
for  sine  Øjne,  —  og  saa  krøb  hun  til  Korset.  Hun  gjorde 
en  Undskyldning  for  sin  Heftighed,  gik  ind  paa  alle  sin 
Stuekammerats  Forlangender  med  Hensyn  til  Kjøkkenet,  naar 
denne  blot  vilde  lade  være  at  forklage  Hansemand,  og  saa 
bredte  hun  tilsidst,  for  at  vise  sin  gode  Villie,  det  mørke 
Stykke  Tøj  over  Fuglens  Bur,  det,  som  ellers  kun  gjorde 
Tjeneste  om  Natten. 

Madammen,  som  følte,  at  nu  havde  hun  Krammet  paa 
Jomfruen,  skjænkede  højmodigt  sin  Tilgivelse  og  lovede 
ikke  at  anke  over  Fuglen  til  den  almægtige  Inspektør. 
Men  fra  den  Dag  kommanderer  Madam  Svenningsen  i 
Stuen.  Saasnart  der  er  den  mindste  Divergens  mellem 
Samfællerne,   behøver   hun    bare  at  ymte  et  Par  Ord  om, 

at  det  dog  vist  alligevel  bliver  bedst,  hun  anklager  Hanse- 
mand, saa  giver  Jomfruen  sig,  og  Fuglen  faar  det  mørke 
Dække  over  sig. 

Undertiden  kan  det  jo  hænde  endogsaa  flere  Gange 
paa  een  Dag;  og  Hansemand  grunder  endnu  over,  i  hvilken 
Zone  hans  nuværende  Opholdssted  monne  ligge,  for  den 
har  endnu  aldrig  hort  Tale  om  et  Sted,  hvor  det  saadan 
kan  blive  flere  Gange  Nat  paa  samme  Dag. 

Det  havde  regnet  tæt  og  støt  et  helt  Dogn  igjennem; 
Tagrenderne  havde  spruttet  en  jævntrindende  Straale 
ud  over  Fortougene  og  Benene  paa  de  Forbigaaende,  som 
kom  for  nær;  Husene  havde  set  saa  nogne  ud,  for  de 
Handlende  havde  taget  alle  deres  Udhængningssager  ind; 
Vandet  havde  sivet  sig  ned,  hvor  det  kunde  komme  til,  og 
paa  Kjældertrapperne  havde  der  ligget  Gulvklude  for  at  tage 
mod  Fjenden;  Arbejdsvognene  havde  skyndt  sig  gjennem 
de  mennesketomme  Gader  med  de  vaade  Pressenninger 
over  Varerne,  og  Droschkerne  havde  jollet  afsted  saa  hurtigt. 
Hesten  orkede,  medens  Kuskene  saae  ud,  som  vare  de  ved 
at  gaa  paa  Næsen  ned  af  Bukken,  saa  foroverbojede  sad 
de  for  Regnen,  der  piskede  dem  i  Ansigtet.  Nu  var  det 
endeligt  blevet  Opholdsvejr.  Montergade  laa  —  som  alle 
Byens  øvrige  Gader  da  —  i  et  forfærdeligt  Sole:  Byen 
havde  faaet  vasket  Gulv,  men  man  havde  glemt  at  tørre 
op  efter  Overskylningen.  De  toppede  Brosten  skinnede  af 
Væde,  Fliserne  laa  som  lange,  slimede  Aal,  og  i  alle  nok 
saa  smaa  Fordybninger  stod  der  blinkende  Pytter,  der  vare 

parate  til  at  oversprøjte  Enhver,  der  kom  til  at  sætte  en 
Hæl  i  dem.  Folk  gik  og  balancerede  for  at  undgaa  de 
smudsigste  Steder,  men  lige  meget  hjalp  det;  Herrernes 
Benklæder  saae  forneden  ud,  som  de  vare  koparrede,  saa 
tilstænkede  vare  de  med  smaa,  runde  Pletter,  og  Damernes 
Kjoler  havde  faaet  en  forskjønnende  Kantning  af  Gadesnavs. 
Alle  Galoscher  vare  inde  i  Tjenesten,  og  Ridestøvler,  Træsko 
og  lange  Reussere  vare  indkaldte  i  Reserve.  Fodgængere 
holdt  sig  i  usædvanligt  ærbødig  Afstand  fra  Kjøretøjerne, 
som  havde  den  bedste  Villie  af  Verden  til  at. tildele  dem 
oplivende  Regnbade  af  Sølet.  Fedtede,  klæbrige  og  smattede 
laa  Fortougene  med  tommetykt  Ælte,  og  ude  paa  Kjøre- 
banen  var  Pløret  fejet  sammen  til  større  og  mindre  Portioner 
af  en  brungraa  Grød,  hvis  Konsistens  dog  i  enhver,  mere 
velstillet  Husholdning  vilde  have  faaet  Paategningen:  for 
lind.  Her  morede  nogle  barbenede  Drenge  sig  med  at 
vade  om  i  Bunkerne  og  forskaffe  sig  en  prisbillig  Fod- 
beklædning ved  af  den  tiltalende  Masse  at  lave  sig  «Støvler» 
paa  de  nøgne  P'ødder,  og  hist  havde  et  Par  Arbejdsfolk 
det  Sisyfusarbejde  at  øse  Pløret  op  med  nogle  flade  Skovle 
—  en  Idræt,  der  mindede  endel  om  den  efter  Sigende 
noget  besværlige  Beskjæftigelse  at  spise  Vælling  med  en 
Strikkepind  — ,  medens  det  duftende  Fluidum  dryppede  ud 
af  Bunden  paa  Vognen,  som  var  det  det  antike  Danaidernes 
Kar  eller  en  mere  nymodens  Vandingsvogn  paa  Strandvejen. 
Uden  at  agte  paa  det  ubehagelige  Føre,  kun  glædende 
sig  over  Solen,  der  trak  Skyernes  hvide  Gardiner  tilside  og 
viste  sit  smilende  Ansigt  i  Aabningen,  vandrede  stud.  jur. 

Holger  Brendstrup  ned  ad  Montergade,  frejdig,  livsf 
nynnende  anden   Tenorstemmen   til   en   Studentersang, 

han  var  lovligt  forhindret  i  at  nynne  Hovedstemmen,  da 
han  ikke  kjendte  den.  Og  helt  godt  saae  han  ud,  sum 
han  gik  der  i  den  lyse  Sommerdragt,  der  sluttede  tæt  om 
den  ungdommeligt  slanke  Figur,  og  med  Studenterhuen  i 
kokette  Folder,  medens  et  sorglost  Smil  krusede  hans  friske 
Læber,  og  hans  Øjne  glimtede  skjælmsk  og  lunt,  som  havde 
han  en  Ræv  bag  Øret.  Og  det  havde  han  ogsaa,  den 
unge  Filur. 

Paa  Hjørnet  af  Gammelmont  lob  han  lige  bus  paa  sin 
Kollega  og  jævnaldrende  Yen,  FYode  Ludvigsen,  en  tor, 
underligt  mut  Fyr  at  se  paa,  som  imidlertid  besad  et  for- 
træffeligt Humor  og  undertiden  havde  ret  pudsige  Indfald. 

< Halloj,  Goddag!  lod  det  paa  een  Gang  fra  de  to 
unge  Venner. 

Hvad  gjor  Du  her?-  spurgte  Holger. 
Jeg  er  ifærd  med  at  udvandre,    svarede  Frode.      Jeg 
er  for   Udgaaende   paa  en   længere    Rekreationstur   ud   ad 
Strandvejen.     Jeg  trænger  til   at  styrke   mig,   har  det   slet 
ikke  godt! 

«Du  ser  ogsaa  saa  bleg  ud. 

«Ja,  jeg  har  heller  ikke  lukket  et  Øje  hele  Natten. 
Har  Du  været  virkelig  syg? 
Nej!    Jeg  var  paa  Bal  hos  Grosserer  Knudsen. 
Aa,  dit  Bæst,  Du  gjorde  mig  ganske  ængstelig 

<Men  hvad  gjor  Du  paa  Hjørnet  af  Gammel  Mont  og 

Møntergade?     Er  Du    ilag   med  at  rejse  et   større  Penge- 
laan  i  disse  pekuniære  Gader? 

-Nej,  det  er  noget  ganske  Andet!  Aa,  Du,  jeg  er  i 
saadant  brillant  Humør!  Følg  med  lidt  ned  ad  Gaden, 
skal  jeg  fortælle  Dig,  hvad  der  er  hændet  mig!  .  .  .  Ser 
Du,  jeg  har  fundet  en  Maade,  hvorpaa  jeg  kan  introducere 
mig  hos  hende  .  .  .  hende,  Du  veed  nok!» 

Nina  Prip?  .  .  .  Nej,  saa  gaar  jeg  ikke  med,  for  naar 
Du  er  inde  paa  det  Gebet,  saa  veed  jeg  nok,  Du  gjør  de 
lange  Timer  til  Minutter,  som  der  staar  saa  smukt  og 
træffende  i    <Den  sidste  Nat.»» 

«Aa  Snak!  Jeg  skal  bare  ned  i  den  Kjælder,  Du  ser 
derhenne.« 

«Der,  hvor  der  er  Fuglehandel?  ...  Vil  Du  maaske 
kjøbe  en  Lærke,  der  kan  fløjte  for  hende?» 

«Aa,  hvor  Du  er  vittig!  .  .  .   Kom  nu  blot  med.» 

De  to  Venner  gik  forbi  et  Par  Huse  og  dukkede  saa 
ned  i  den  omtalte  Kjælder.  En  skringrende  Dørklokke 
kimede  dem  ind  i  Butikken,  et  lavt  Kjælderrum,  der 
syntes  meget  mindre,  end  det  i  Virkeligheden  var,  fordi 
saavel  alle  de  tre  Vægge  som  Vinduet  ud  til  Gaden  vare 
garnerede  med  Bure  fra  Loft  til  Gulv,  eller  rettere  med 
Staaltraadsindhegninger,  der  vare  afgitrede  til  Bure  af  for- 
skjellige  Størrelser.  Atmosfæren  var  trykket  af  en  sur, 
stram  Lugt,  der  var  alt  Andet  end  behagelig,  og  en  kaotisk, 
øredøvende  Kvidren  og  Syngen  generede  Ens  Tromme- 
hinder og  gjorde  En  tummelumsk  i  Hovedet.  I  de  nederste, 
største  Bure  havde  Duerne  deres  Residens,  her  spankulerede 

de    gamle   Parykker    umanerligt   vigtige    omkring,   Turtel- 
duerne kurrede  ømt  paa  Pinden,  Brevduerne  sørgede  i 
at  være  satte  å  la  suite  som  Postbude,  Skorstensfejerne  gik 

triste  om  og  klagede  over  de  daarlige  Tider,  hvor  der  intet 
Arbejde  var  at  faa,  o.  s.  v.  I  Burene  ovenover  var  der 
anderledes  Liv;  her  opforte  en  talrig  Sangforening  af  Ka- 
narifugle  en  meget  højrøstet  Sangerkamp;  der  floj  en  broget 
Blanding  af  Stillidser,  Sidskener,  Korsnæb  og  alle  SI 
Finker  om  mellem  hverandre;  hist  havde  en  større  Væver- 
familie travlt  med  at  lave  Hængekøjer  til  sig  selv;  og  her 
klinede  en  Række  filosofiske  Ondulater  sig  saa  tæt  op  ad 
hinanden  som  muligt  og  sad  og  rokkede  taktfast  paa  gammel- 
mandsvis først  til  højre  og  saa  til  venstre,  og  saa  til  højre 
og  saa  til  venstre  i  eet  Kjørvæk;  i  et  Bur  sad  en  ensom 
Lærke  paa  en  lille  Græstørv  og  fløjtede  sin  melodiske 
Sang  om  duftende  Kløverenge  og  bølgende  Kornmarker; 
i  et  andet  Bur  hvæsede  en  melankolsk  Papegøje  med  sin 
skarpe,  arrige  Stemme  og  drømte  sig  tilbage  til  den  Be- 
værtningskjælder,  den  var  kommen  fra,  ved  en  Snes  Gange 
i  Træk  at  raabe:  Opvarter!  Opvarter!  Opvarter' 
under  al  denne  Staahej  flagrede  de  smaa  Væsener  om  i 
Burene,  klamrede  sig  fast  til  Staalstængerne  eller  hoppede 
fra  Pind  til  Pind,  som  om  de  spillede  Fjerboldt  med  sig 
selv,  og  afstedkom  i  det  Hele  et  saadant  Virvar,  at  det 
vimlede  for  Øjnene  af  de  Besøgende,  der  snarest  muligt 
ønskede  sig  bort  fra  dette  sindsforvirrende  Opholdssted. 

Aldrig   saasnart   havde   Dørklokken   udsendt  sin   første 
Lyd,    før   en    lille   Mand   smuttede    ud   fra   Døren   til   Bag 

værelset,  hvilken  han  kun  aabnede  paa  Klem  og  derpaa 
strax  smækkede  i  efter  sig,  som  om  der  kunde  være  Tale 
om,  at  en  eller  anden  af  Fuglene  kunde  benytte  sig  af 
Lejligheden  til  at  echappere  ud  i  det  Fri.  Med  korte, 
geskjæftige  Skridt  trippede  han  frem,  vuggende  Kroppen 
ligesom  en  Spurv  gjor,  naar  den  har  Hastværk,  og  med  et 
lille  Hop  stod  han  paa  sin  Post  bag  Disken,  hvorfra  han 
over  Glaskassen  med  de  mange  Rum  med  forskjelligt 
Fuglefro  stirrede  uendeligt  nysgjerrigt  paa  de  to  unge 
Venner,  som  om  han  sagde  til  sig  selv,  at  han  nok  gad 
vide,  hvad  de  To  egentlig  vare  komne  for.  Det  Kuriøse 
ved  den  lille  Mands  Skikkelse  undgik  ikke  Studenterne, 
saaledes  som  han  stod  der  nysgjerrig  og  med  en  vis  Lighed 
med  Butikkens  befjedrede  Væsener,  dels  ved  den  spidse, 
trekantede  Næse,  der  saa  frejdigt  og  selvtillidsfuldt  som 
noget  visnæset  Fuglenæb  stak  lige  ud  i  Luften,  dels  ved 
de  plirrende  Øjne,  som  han  smækkede  op  og  i  paa  samme 
forvirrende  Maade,  som  Fuglene  bruge,  og  dels  ved  de 
hojtstaaende  Skuldre,  mellem  hvilke  Hovedet  sad  klemt 
nede,  ligesom  Hovedet  kan  sidde  paa  en  Stork,  der  har 
slaaet  Knude  paa  sin  Hals.  Til  Overflod  hang  nogle  lange 
Tjavser  af  noget  flosset  Haar,  hvis  Bestemmelse  egentlig 
var  at  skjule  hans  Isses  Nøgenhed,  i  Stedet  herfor  bag  ud, 
ned  ad  Nakken  paa  ham  og  mindede  herved  endel  om 
Nakketoppen  paa  en  Hejre. 

« Goddag !»  sagde  Holger  og  var  bestemt  paa  strax  at 
gaa  videre  i  Talen,  men  blev  forhindret  heri  af  Fugle- 
handleren,  som    øjeblikkeligt  faldt  ind  og  frempippede  et 

muntert     Goddag,   Hojstærede,    Goddag!   .   ret  som  om  det 
var   ham   en   sand  Hjertensfryd  og  oprigtig  Sjælesvir  ar 
den  ham  ganske  ubekjendte  Brendstrup. 

Efterat  Holger  havde  faaet  det  Ord,  som  han  paa 
Grund  af  denne  Afbrydelse  fik  forkert  i  Halsen,  hostet  op, 
spurgte  han  kort:     Har  De  Dompaper? 

Dompaper?  gjentog  Fuglehandleren,  som  havde  han 
aldrig  før  i  sit  Liv  hort  denne  Benævnelse,  kastede  Hovedet 
tilbage  og  saae  op  i  Loftet,  som  om  han  spekulerede 
ganske  voldsomt. 

Ja,  faldt  Ludvigsen  forklarende  ind,  det  er  saadan 
en  graa  Fugl  med  rodt  Bryst,  af  Mellemstørrelse,  som  jeg 
vil  sige  midt  imellem  en  Kolibri  og  en  Pengvin. 

«Ja  Tak,  Højstærede,  jeg  kjender  dem  nok!  Haha!  .  .  . 
Om  jeg  har  Dompaper?  De  kunde  ligesaa  gjerne  spørge 
en  Berider,  om  han  har  Heste.  Om  jeg  har  Dompaper? 
...  I  Masse!  .  .  .  Masse!  .  .  .  Det  vil  sige,  jeg  mener,  jeg  an- 
tager en  tre,  fire  Stykker. 

«Naa!»  sagde  Holger,  betydeligt  skuffet,  da  han  havde 
ventet  sig  et  Tal  oppe  i  Hundrederne.  Maa  jeg  spørge, 
hvad  koster  saadan  en? 

«Tre  Kroner  en  Han,  een  Krone  en  Hun,  fire  Kroner 
Parret. » 

«Aa—  aa,  er  en  Han  saa  dyr?  .  .  .  Hør,  var  det  ikke 
muligt,  at  jeg  kunde  faa  en  at  leje  paa  et  Par  Timer? 
Hvad  siger  De,  om  jeg  gav  Dem  en  Krone  for  at  leje  en 
Han  en  to — tre  Timer? 

Fuglehandleren  plantede  begge  sine  Albuer  paa  Disken. 

anbragte  sit  Hovede  mellem  sine  to  Hænder  og  saae  ligs 
saa  betuttet  op  paa  Brendstrup,  som  om  denne  havde  fore- 
slaaet  ham  at  drikke  Dus.  Omsider  tog  han  sig  sammen 
og  udbrod:  «Leje  en  Dompap?  Jeg  har  aldrig  i  mine  liv- 
skabte  Dage  hørt  noget  Lignende.     Leje  en  Dompap !» 

Ludvigsen,  der  omtrent  var  bleven  lige  saa  overrasket 
som  Fuglehandleren,  men  som  var  en  ung  Mand,  der 
havde  den  Ærgjerrighed  at  lade,  som  Intet  her  i  Verden 
kunde  overraske  ham,  bemærkede  tørt:  « Javel,  leje  en 
Dompap!  Ligesom  man  lejer  en  Bog  eller  et  Par  Skøjter 
eller  en  Trillevogn,  er  det  saa  besynderligt?  .  .  .  Det  gjør 
ikke  Noget,  om  det  er  et  brugt  Exemplar?» 

«Tja!  Jeg  veed  sgu  ikke,  hvad  jeg  skal  sige?»  svarede 
Fuglehandleren,  som  morede  sig  over  det  originale  Forslag. 
« Hvorfor  ikke?  .  .  .  Men  kan  De  stille  Kavtion  for,  at  jeg 
faar  den  uskadt  tilbage?« 

«Nej,  det  er  netop  det,  jeg  ikke  kan,  for  saa  kunde 
jeg  jo  ligesaa  gjerne  kjøbe  den,»  tilstod  Holger  meget 
aabenhjertigt  og  tilføjede  saa,  da  han  saae,  at  Fugle- 
handleren betænkte  sig:  «Jo,  De  kan  faa  mit  Uhr  i  Pant.» 
Aa  nej,  det  kan  være  det  Samme!  Jeg  vil  tro  Dem 
paa  Deres  ærlige  Ansigt,  Højstærede.  Kom  med  herhen 
til  dette  Bur  og  se,  saa  kan  De  selv  vælge,  hvad  for  en 
De  vil  have.» 

Jamen  jeg  maa  ogsaa  laane  et  Bur.» 

<Det  forstaar  sig!  Jeg  veed  nok,  De  kan  ikke  gaa 
med  den  i  et  Kræmmerhus. » 

Efter   en    kort  Besigtigelse  af  de  fire  tilstedeværende 

Dompaper,  valgte  Holger  en;  med  fleraarig  Rutine 
Fuglehandleren  sin  Arm  ind  i  det  store  Bur  og  tik,  trods 
alle  de  opskræmte  Fugles  Flagren  op  og  ned,  strax  fat  i 
det  paagjældende  Exemplar,  som  snart  var  anbragt  i  et 
snævert,  simpelt  Cellebur,  og  et  Par  Minutter  efter  forlod 
de  to  Venner  Butikken,  Holger  bærende  paa  Buret  med 
den  lejede  Fugl  i  og  trykkende  det  ømt  til  sit  Hjerte,  som 
om  det  rummede  den  kostbareste  Skat. 

Det  gjør  ikke  Noget,  om  Du  forklarer  Dig  lidt  nærmere 
om,  hvad  dette  Galimathias  skal  betyde,  begyndte  Frode 
Ludvigsen,  saasnart  de  vare  komne  op  paa  Gaden. 

Jo,  nu  skal  Du  hore!  Imorges,  da  jeg  drak  The,  tik 
jeg  fat  i  Morgenberlingeren  ...  Du  veed,  min  alderstegne 
Broder  anser  sig  for  forpligtet  til  at  holde  den,  fordi  han 
for  to  Maaneder  siden  er  bleven  Sagførerfuldmægtig  .  .  . 
og  i  den  falder  mine  Øjne  paa  et  Avertissement  om  en 
bortflojen  Dompap.  \  eed  Du,  hvorfor?  ...  Jo,  for  den 
var  fløjen  bort  fra  Frederiksgade  treogtredive,  anden  Sal, 
— .  Du  veed  der,  hvor  hun  boer!  Og  ser  Du,  nu  skal 
denne  lille  Kammerat  introducere  mig  der  i  Huset,  hvad 
ingen  af  mine  store  Kammerater  har  formaaet.» 

-Der  forekommer  mig  forresten  at  være  en  overvejende 
Sandsynlighed  for,  at  det  ikke  er  Familien  Prips  Dompap. 

Nej,  naturligvis,  der  kan  ikke  være  Tale  om,  at  det 
er  den!  Familien  ser  det  jo  strax  og  siger:  Nej.  det  er 
rigtignok  ikke  vores  Fugl!  -  Og  saa  svarer  jeg:  Det 
var  da  mærkeligt,  for  den  kom  flyvende  ind  i  mit  Værelse 
igaar  Eftermiddags,   ligesom   jeg  sad   og  tænkte  paa  Ingen 

ting  .  .  .  læste  paa  Jura,  mener  jeg  begribeligvis!  -  Men 
ser  Du,  saa  har  jeg  opnaaet,  hvad  jeg  vilde.  Jeg  er  bleven 
introduceret  i  Familien,  og  er  jeg  først  det,  saa  .  .  .  saa  .  .  .  > 
Ja,  saa  kan  Du  igjen  gaa,  hvorfra  Du  kom.  Med 
andre  Ord:  Du  sjasker  tilbage  med  din  Introduktør  til  din 
Ven,  Fuglehandleren  paa  Gammelmønt,  og  saa  er  den 
Historie  ude.  Men  iaften  vil  Du  ærgre  Dig  ved  Tanken 
om  alle  de  lukulliske  Nydelser,  Du  kunde  have  hengivet 
Dig  til  for  den  Krone,  Du  har  givet  ud  til  ingen  Verdens 
Nytte,  —  ja,  for  Du  vil  vel  ikke  gjøre  Fordring  paa,  at 
Fader  Prip  skal  betale  Dig  Findeløn  for  at  have  fanget  en 
Pripfugl,  .  .  .  Pipfugl,  om  Forladelse!  .  .  .  som  ikke  er 
hans?» 

Nej!  Men  er  jeg  først  kommen  i  Forbindelse  med 
Familien,  saa  bliver  den  mig  ikke  saa  let  kvit  igjen. » 

«Men  hvordan  vil  Du  igrunden  bære  Dig  ad  med  at 
forlænge  dit  Ophold  der  i  Huset,  naar  de  har  sagt,  det  ikke 
er  deres  Dompap?  Du  kan  ikke  sige  som  Virtuoserne,  at 
paa  Grund  af  den  enorme  Lykke,  Du  har  gjort  ved  at  op- 
træde een  Gang  med  et  meget  daarligt  Besøg  å  en  Krone, 
saa  vil  Du  forlænge  dit  Ophold  og  give  en  populær  Fore- 
stilling til  halv  Pris. 

«Aa,  man  skal  ikke  spekulere  paa,  hvad  man  vil  gjøre, 
for  man  er  i  Ilden.  Det  kommer  jo  ganske  an  paa,  hvordan 
Situationen  falder. » 

Naa  ja,  jeg  kan  forresten  godt  lide  din  Uforknythed. 
Det  var  af  den  pure  Misundelse,  jeg  vilde  gjøre  Dig  be- 
tænkelig, fordi  jeg  ikke  selv  har  fundet  paa  det  ...    Veed 

Du   hvad,    jeg  opgiver  min   Morgentur  og  sætter  mig   ind 

hos   a    Porta    paa  Hjørnet    af   lille    Kongensgade,    kom 
derind   og  fortæl   mig,    hvordan   Expeditionen   er  loben   af, 
naar    Du    er   færdig,    for   —    dette    interesserer    mig,    som 
Skoledrengen  sagde,  han  var  begyndt  at  lære  Stereometri. 

Paa  Hjornet  af  Gothersgade  og  Store  Kongensgade 
skiltes  Vennerne  og  gik  hver  sin  Vej,  den  ene  med  sin 
introducerende  Dompap,  og  den  anden  med  sine  generende 
Baltommermænd.  Holger  gik  lidt  langsommere,  da  Frode 
havde  forladt  ham.  Det  var,  ligesom  en  Del  af  hans  Mod 
var  gaaet  sin  Vej  sammen  med  Vennen,  ikke  fordi  Frodes 
første,  ildevarslende  Spaadom  i  mindste  Maade  gjorde  ham 
betænkelig  eller  blot  vaklende  i  sit  Forsæt,  men  kun  fordi 
den  unge  Mand  for  Øjeblikket  befandt  sig  i  en  af  de 
Situationer,  i  hvilke  den  overvejende  Del  af  Menneskeheden 
erkjender  Sandheden  af  den  Sætning,  at  det  ikke  er  godt, 
at  Mennesket  er  ene.  En  halv  Snes  Minutter  varede  det 
derfor,  inden  han  stod  udenfor  Entrédoren  i  Frederiksgade 
5 3^—2 —  Kjøbenhavn,  K.;  hans  Hjerte  syntes  at  have  im- 
proviseret en  lille  Svingom  hjemme  hos  sig  selv,  saadan 
hoppede  og  sprang  det  omkring  i  hans  Bryst,  men  endelig 
tog  han  dog  Mod  til  sig  og  ringede  paa.  En  ungdommelig, 
knap  udvoxen  Tjenestepige,  som  bedre  end  nogen  Attest 
bevidnede,  at  der  var  smaa  Born  i  Familien,  lukkede  op, 
og  efter  en  kort  Konference  med  den  tjenende  Ungmø  blev 
Holger  indladt  i  Hr.  Prips  Arbejdsværelse.  Der  saae  umaade- 
ligt  lærdt  ud  derinde;  hvor  Væggene  havde  levnet  Plads  til 
det,  var  der  anbragt  høje  Bogreoler,  som  vare  stuvende  fulde 

af  Samlinger  af  Love  og  Samlinger  af  Rescripter,  lange, 
stive  Rader  af  juridiske  Ugeskrifter  og  Højesteretstidender, 
et  helt  Regiment  af  den  udisciplinære,  men  aandfulde 
Rigsdagstidende,  et  mindre  Kompagni  af  Forelæsninger 
over  Familieret,  Arveret  og  diverse  andre  delikate  Retter, 
og  en  Hærskares  Mangfoldighed  af  de  mest  heterogene 
Boger,  lige  fra  Prips  første  Skolebøger  til  den  nyeste  Skøn- 
litteratur, Prip  hørte  nemlig  til  de  Mennesker,  som 
aldrig  skille  sig  fra  en  Bog,  naar  de  een  Gang  have  faaet 
den,  da  de  stadig  gaa  ud  fra  den  Forudsætning,  at  det  jo 
dog  var  muligt,  at  man  kunde  faa  Lyst  til  at  se  Et  eller 
Andet  efter  just  i  den  Bog.  Fra  det  midterste  Vindue 
af  den  tre  Fags  Stue  skød  et  « Bureau »  —  ikke  noget 
almindeligt  Skrivebord  —  sig  paa  en  arrogant  Maade  ind, 
garneret  med  en  magelig,  helt  polstret  Skrivebordsstol  og 
en  overnaturlig  Papirkurv,  paa  hvis  mavebæltelignende 
Klædesbesætning  der  var  broderet  et  K.  P.,  hvilket  skulde 
betyde  Knud  Prip,  men  af  forskjellige  vittige  Hoveder  blev 
udlagt  til  at  være  Begyndelsesbogstaverne  af  Kasseret  Papir, 
og  endelig  fuldstændiggjordes  Møblementet  af  en  bred,  ind- 
bydende Chaiselongue  med  Bord  og  Stole  foran  henne  i 
Kakkelovnskrogen,  paa  hvis  anden  Side  der  hang  et  halvt 
Dusin  mandshøje  Tobakspiber  over  et  med  Askebægere 
overfyldt  Tobaksbord. 

Ejeren  af  alle  disse  Herligheder  var  hendes  Plader,  Hr. 
Prip,  Assessor  ved  en  af  de  kjøbenhavnske  Retter.  Der 
var  imidlertid  ikke  noget  skrækindjagende  Inkvisitorisk  ved 
Assessoren,  tværtimod,  Godmodigheden  og  Livsglæden  lyste 

ud  af  hans  Fuldmaaneansigt  med  det  fiffige,  lune  Glimt  i 
Ojnene  og  det  kraftige,  graasprængte  Fuldskæg.     Han  var 

firskaaren,  skulderbred  og  trivelig,  og  saae  man  paa  Mandens 
Ydre,  fik  man  en  vis  Tvivl  om,  at  han  ofte  ulejligede  sit 
store  Bibliothek,  og  hos  hans  Bekjendte  forringede  det  ikke 
Tvivlen,  at  han,  hver  Gang  der  skulde  slaas  Noget  efter  i 
en  eller  anden  Bog,  stedse  forst  pustede  henad  Bogei^ 
øverste  Rand,  saa  de  Nærmeststaaende  forsvandt  i  en  Støv- 
sky. For  Øjeblikket  sad  Assessoren  ved  Bureauet  og  svedte 
over  en  Bunke  beskrevet,  blaat  Konceptpapir,  hvoraf  Af- 
læggere vare  fordelte  rundtom  paa  Bordet  og  paa  Stole. 

Goddag!  sagde  han,  da  Holger  traadte  ind,  og  saae 
op  fra  sit  Arbejde,  tilsyneladende  uden  at  være  fortvivlet 
over  at  blive  forstyrret. 

Goddag !»  svarede  Holger,  og  bukkede  ualmindeligt 
dybt,  —  det  var  jo  hendes  Fader. 

De  ønsker ?» 

;<Der  stod  imorges  et  Avertissement  i  Berlingeren  her- 
fra om  en  Dompap,  der  var  fløjen  bort  fra  Dem? 

<  Javel!  Har  De  fanget  den?  .  .  .  Værs'god  at  tage 
Plads!  .  .  .  Nej,  ikke  paa  den  Stol!  Der  ligger  jo  en  af 
den  forbandede  Tyveknægt  af  en  Mobellaaners  Kontrakter. 
Vil  De  ikke  tage  en  af  de  tomme  Stole  derhenne  fra  Bordet: 
.  .  .  Saadan,  Tak!  .  .  .  Naa,  har  De  faaet  Fingre  i  den  fra 
sin  Kachot  undvegne  Nidding? 

Ja,  jeg  har  talfald  en  Dompap  med  .  .  .  men  det  er  jo 
et  Sporgsmaal,    om  det  er  Deres,  ...    det   er   vel    maaske 

endogsaa  det  Rimeligste,  at  det  ikke  er  Deres,  men  jeg  vilde 
dog  gaa  herop,  forat  .  .  .  forat  De  kunde  se  den.» 

Hvorfor  mener  De,  at  det  er  det  Rimeligste,   at  det 
ikke  er  vor? 

Jo,  for  .  .  .  næ,  for  ...  jo,  for  der  flyver  vist  mange 
Dompaper  saadan  vild  her  i  Kjøbenhavn  hver  Dag.» 

-Naa — aa!  Det  troer  jeg  dog  egentlig  ikke.» 

<  Jo,  for  de  fleste  Familier  har  jo  dog  saadan  .  .  .  saa- 
dan en  Fugl,  og  den  flyver  jo  i  Reglen  bort  et  Par  Gange 
om  Aaret.» 

-Hahaha!  Det  var  Pokker  til  Opdagelse,  De  der  har 
gjort!  De  skulde  skrive  en  Bog  om  Dompapernes  over- 
haandtagende  Udbredelse  i  Kjøbenhavn  og  Omegn  og  be- 
gynde en  Udryddelseskrig  mod  de  farlige  Fugle  ligesom 
mod  de  glubske  Hunde. » 

«Ja,  he!  det  var  egentlig  ikke  saadan  just  Dompaper, 
jeg  mente  ...» 

«Men  in  casu  er  det  dog  en  Dompap,  der  er  Tale  om 
.  .  .  Naa,  men  jeg  siger,  som  der  staar  i  «Rescensenten 
og  Dyret»:  «Vi  kommer  ikke  her  for  at  læse  Rescen- 
sioner,  men  for  at  beundre  Naturen  og  Kunsten».  Hvor 
er  Dyret  ?» 

«Jeg  satte  Buret  fra  mig  oppe  ved  Døren.  Nu  skal 
jeg  tage  det!» 

«Den  Dompap  der  svarer  nu  egentlig  ikke  meget  til 
Beskrivelsen  i  Avertissementet, »  sagde  Assessoren,  da  Hol- 
ger præsenterede  ham  Fuglen  fra  Gammelmønt. 

Ikke?»  udbrød  Holger  og  forsøgte  sig,  dog  uden  syn 

derligt  Held,  i  den  Forbavsedes  Rolle. 

Nej,  der  stod  rigtignok,  at  vor  havde  en  lille  sort 
Kalot  paa  Hovedet  .  .  .  Men  hvordan  har  De  faaet  fat  i 
den  der: 

Hvordan  jeg  har  faaet  fat  i  den?  Jo,  den  .  .  .  den 
kom  flyvende  af  sig  selv  ind  i  Stuen  til  mig. 

«Igaar?    Havde  De  Vindue  aabent  i  den  stærke  Storm? 
«Nej  ...  det   vil  sige  .  .  .  den  sad  udenfor  og  ban- 
kede paa  Vinduet  forat  komme  ind  .  .  .  med  sit  Næb,  saa- 
dan  De  veed. 

Hm!  Ja,  Fugle  plejer  jo  sjældent  at  banke  paa  med 
Kløerne!  .  .  .  Hvornaar  var  det: 

«Ja,  det  var  engang  igaar  Eftermiddags 
« Jamen  paa  hvilken  Tid: 
<Ja,  det  var  saadan  .  .  .  saadan  efter  Middag. 
De    kan    ikke  .  omtrentlig  opgive    noget    Klokkeslet: » 
Jo,  det  var  vist  .  .  .  halvsex! 

Ja,  saa  kan  det  ikke  være  vor,  for  den  fløj  først  bort 
Klokken  sex. 

Jamen,  mit  Uhr  stod! 

Ja — a,  saa  kunde  det  jo  alligevel  være  vor. 
«Det  er  maaske  Deres  Frøken  Datters  Fugl? 
«Kjender  De  min  Datter?-  spurgte  Assessoren  og  saae 
paa  den  unge  Student  med  et  lunt,  forstaaende  Blik. 

«Nej  ...  det  vil  sige,  kun  af  Udseende  desværre!  .  .  . 
Det  er  en  ualmindelig  vakker  ung  Dame 
«Synes.  De?     Det  glæder  mig! 

Jo,  jeg  har  tidt  beundret  hende  paa  Gaden,  hun  ser 
saa  elskværdig  og  hjertensgod  ud,  og  saa  er  der  dog  paa 
samme  Tid  noget  Frejdigt  og  Livsglad  over  hende,  som  ...» 
Ja,  det  er  nu  ikke  hendes  Dompap,  det  er  min  Tante 
Malles,  en  elskelig,  gammel  Frøken  paa  syvoghalvfjerds  .  .  . 
De  onsker  maaske  at  præsenteres?« 

«Nej  .  .  .  nej,  mange  Tak!  Jeg  .  .  .  jeg  har  saa  travlt 
idag,  jeg  maa  hjem  at  læse!»  busede  det  ud  af  Holger,  som 
rejste  sig  inderligt  angst. 

«Nej,  det  er  sandt,  hun  er  jo  heller  ikke  hjemme.  Hun 
gik  i  Besøg  imorges  tidligt  paa  Vesterbro,  og  det  tager 
mindst  en  halv  Dag.  Det  var  ellers  kjedeligt,  De  skulde 
gaa  saa  hurtigt. » 

«Aa,  det  haster  forresten  ikke  saadan  med  Læsningen, 
jeg  er  kun  Exrus  .  .  .  Men  jeg  har  jo  ikke  Noget  at  blive 
efter,  da  De  jo  siger,  det  ikke  er  Deres  Fugl.» 

«Ja,  jeg  veed  skam  ikke  rigtigt,  hvad  jeg  skal  tro,  ...» 
faldt  Assessor  Prip  ind  og  kjørte  raadvildt  rundt  i  sit 
yppige,  graasprængte  Haar.  «Den  er  begyndt  at  vise  sig 
saa  kjærlig  imod  mig;  det  er  næsten,  ligesom  den  kunde 
kjende  mig  igjen.» 

«Hvad?!»  foer  det  ud  af  Holger,  som  af  Overraskelse 
tumlede  et  Par  Skridt  tilbage,  som  om  han  havde  til  Hen- 
sigt at  tage  Plads  i  Papirkurven,  hvorved  dens  K.  P.  kunde 
have  givet  Anledning  til  en  ny  Udlæggelse  som:  Kneben 
Plads. 

Ja,   jeg  tør  ikke  sige  noget  Bestemt, »  svarede  Asses- 
soren roligt,  idet  han  undertrykte  et  Smil  ved  Synet  af  den 

unge  Mands  Forfærdelse.       Dét  kan  dog  alligevel  gjerne 
være,  at  det  er  vor  .  .  .  del  vil  sige,  Tante  Malles  Dompap. 

Jamen  .  .  .  jamen  .  .  .  jamen  .  .  .  hakkede  Holger  i  det, 
saa  det  lod  som  et  Brudstykke  af  den  populære  Borne- 
ramse:    <  Vil  Du?  .  .  .  Vil  Du?  .  .  .  Vil  Du?  Vil  Du?  Vil  Du? 

Jeg  tor  virkelig  ikke  afgjøre  det  paa  egen  Haand, 
tor  Tante  Malle  kommer  hjem  ...  Se  blot,  hvor  den  bliver 
ved  at  holde  af  mig,  den  er  lige  ved  at  hugge  min  Pinger 
tilblods. » 

Holger  var  i  Øjeblikket  moden  til  Optagelse  paa  Dov- 
stummeinstitutét,  saaledes  havde  Forskrækkelsen  lamslaaet 
hans  Tunge,  medens  Assessoren  maatte  lade,  som  han 
brugte  sit  Lommetørklæde  som  Haandklæde,  for  ikke  at 
vise  sit  grumme  lystige  Ansigt.  Den  Eneste,  der  bevarede 
Alvoren  og  Kontenancen,  var  Fuglehandlerens  Dompap,  der 
under  Herrernes  Samtale  havde  siddet  i  sit  Bur  som  limet 
fast  til  Pinden,  urokkelig  og  indolent,  som  om  Samtalen 
aldeles  ikke  vedkom  den,  og  i  det  Hele  syntes  saa  over- 
ordentlig lidt  skikket  til  at  mistænkes  for  nogen  Lyst  til 
at  stikke  af. 

Som  alle  af  den  Familie  var  det  en  flegmatisk  Fyr, 
der  gjorde  et  velhavende  Indtryk  og  saae  ud,  som  den 
havde  Mave,  og  den  besad  ikke  denne  vimse  Væverhed, 
som  faar  Stillidser,  Kanarifugle  og  andre  forfløjne  Bur- 
fugle til  i  orkeslos  Stundesløshed  at  springe  fra  Pind  til 
Pind,  nej,  den  sad  ubevægeligt  og  eftertænksomt,  som  den 
filosoferende  Kavaler  den  var.  Vel  giver  den  sorte  Kalot 
i   Reglen  Dompapen   et  velærværdigt  Udseende,   men   naar 

den  saaledes  timevis  sidder  paa  sin  Pind  uden  at  røre  sig 
af  Pletten  eller  foretage  sig  nogetsomhelst  Andet,  minder 
den  nok  saa  meget  om  en  velnæret  Forpagter  i  graat  Tøj, 
der  efter  en  solid  Middag  sidder  og  fordøjer,  og  som  disse 
højtærede  Tyksakke  af  Medborgere  under  en  saadan  Proces 
ere  saa  temmelig  baade  aandeligt  og  legemligt  ubevægelige, 
saaledes  gaar  det  ogsaa  Dompapen,  og  dens  faa,  korte 
Flojtetoner  lyder — naar  den  da  ikke  har  modtaget  Fløjte- 
undervisning —  snarest  som  Suk  og  Klage  over  For- 
døjelsens træge  Gang.  Paa  Slutningen  af  Herrernes  Samtale 
var  Fuglehandlerens  Dompap  imidlertid  bleven  betydeligt 
livligere,  idet  Assessoren,  skjøndt  med  endel  Besvær,  havde 
faaet  boret  sin  buttede  Pegefinger  ind  mellem  Burets 
Tremmer,  hvad  der  havde  foranlediget  Fuglen  til  med 
nogle  adstadige  Hop  at  nærme  sig  Fingeren,  formentlig  i 
den  Tro,  at  det  var  en  Wienerpølse  eller  anden  lignende 
fed  Delikatesse. 

Saasnart  Holger  havde  faaet  sit  Mæle  igjen,  tog  han 
fat,  hvor  han  slap,  og  sagde:  « Jamen  .  .  .  jamen,  De  sagde 
jo,  Hr.  Assessor,  at  Deres  Dompap  havde  en  stor,  sort 
Kalot  ...» 

«Nej,  ikke  stor,  —  lille,  ganske  lille! »  afbrød  Hr.  Prip 
ham.  «Men  det  kan  jo  godt  tænkes,  at  den  i  den  Skynd- 
somhed, hvormed  den  forlod  Hjemmet,  har  glemt  at  tage 
Kalotten  paa.» 

« Hvadbehager?«  udbrød  Holger  og  stirrede  paa  Asses- 
soren, som  om  han  troede,  Manden  var  gaaet  fra  Kon- 
cepterne. 

<Ja,  eller  den  kan  jo  med  Eet  være  bleven  graahaaret 
af  den  udstandne  Angst  og  Kval,  rettede  Hr.  Prip  sig  til 
og  saae  paa  Studenten  med  et  —  om  det  er  tilladt  at 
bruge  det  Udtryk  om  en  Retsassessor  —  gavtyveagtigt 
Blink  i  Øjnene.  Jeg  tør  som  sagt  ikke  decidere,  om  det 
er  den.  Men  nu  skal  jeg  sige  Dem  Noget:  kan  vi  ikke 
beholde  Fuglen  her,  til  Tante  Malle  kommer  hjem  og  kan 
faa  den  at  se? 

«Nej,  nej,  nej!     Det  kan  umuligt  lade  sig  gjore! 
Hvorfor  det?  .  .  .  Det  er  jo  ikke  Deres  Fugl,   —  vel? 
Nej!  .  .  .  Nej,  det  er  det  ikke' 

Naa  ja,  saa  kan  den  jo  lige  saa  gjerne  staa  her  som 
hjemme  hos  Dem,  og  naar  De  saa  vil  opgive  mig  Deres 
Adresse,  saa  skal  den  blive  returneret,  hvis  det  viser  sig, 
det  ikke  er  Tante  Malles  Dompap. 

Holger  var  ude  af  Stand  til  at  finde  paa  nogen  plau- 
sibel Grund  til  at  give  et  Afslag  paa  denne  ret  naturlige 
Anmodning,  og  han  meddelte  derfor,  skjondt  stærkt  nolende, 
at  han  hed  Holger  Brendstrup  og  boede  i  Studiestræde  40. 
Brendstrup?  Hedder  De  Brendstrup?  spurgte  Asses- 
soren med  Interesse.      Er  De  her  fra  Byen,  mig  faa  Lov? 

«Nej,  min  Fader  er  Herredsfoged  nede  i  .  .  . 

« Frederik  Brendstrup,  hvad?  Nej,  er  De  en  Son  af 
ham?  Det  var  da  morsomt!  Saa  er  Deres  Fader  en  god 
Ven  af  mig,  vi  er  Studenter  fra  samme  Aar  og  læste  hos 
Manuduktor  sammen.« 

«Nej,  virkelig!  udbrod  Holger  glad,  for  nu  mente 
han,  var  der  Lejlighed  til  at  komme  i  med  Familien  Prip 

Men  Assessoren  skuffede  ham  paa  det  Grusomste  ved 
etter  en  kort  Pavse  at  sige:  Ua,  De  maa  undskylde,  jeg 
siger  det  rent  ud,  men  jeg  har  netop  i  Øjeblikket  saa 
meget  daarlig  Tid.  Jeg  var  netop  ifærd  med,  da  De  kom, 
at  undersøge,  om  vi  for  nogen  Tid  kan  faa  stoppet  en 
Mobellaaner  i  hans  fortjenstfulde  Virksomhed  ...» 

Ja,  jeg  skal  ikke  opholde  Dem  længere.  Jeg  kan 
maaske  komme  igjen  siden  og  hente  Dompapen,  hvis  den 
ikke  horer  hjemme  her?» 

Nej,  den  Ulejlighed  skal  De  ikke  have!» 

«Aa,  det  er  ingen  Ulejlighed !» 
Jo,  vist  er  det  saa!  Nej,  De  skal  nok  høre  fra  mig.» 

Holger  indsaae,  der  ikke  var  Andet  for  ham  at  gjøre 
end  at  trække  sig  tilbage;  han  tog  derfor  Afsked,  og  kort 
efter  slentrede  han  slukøret,  ikke  ulig  en  vaad  Hund,  ned 
ad  Gaden  mod  Kongens  Nytorv.  Han  var  alt  Andet  end 
tilfreds  med  Udbyttet  af  sin  mageløse  Ide,  og  i  Aanden 
saae  han  sig  allerede  tre  Kroner  fattigere,  da  han  frygtede 
for,  at  gamle  Tante  Malle  skulde  kjende  lige  saa  meget  til 
sin  Dompap  som  Assessoren  og  beholde  den  lejede  Sted- 
fortræder som  sin. 

Inde  hos  å  Porta  sad  Frode  Ludvigsen,  som  havde 
forkortet  sig  den  lange  Ventetid  ved  først  at  servere  en 
Sodavand  for  sine  Tømmermænd  og  derpaa  havde  læst  sig 
kulret  ved  at  gjennemløbe  en  Snes  indenlandske  Aviser 
og  se  Illustrationer  i  en  halv  Snes  udenlandske  Ugeblade. 
Vennens  Komme  kvikkede  ham  imidlertid  op,  og  han 
spurgte  med  større  Livlighed,  end  man  skulde  have  ventet 

sig  af  hans  Hjerne,  hvorfra  et  Hundrede  lobske  Heste  <  . 
Hundrede  glubske  Hunde  havde  jaget  alt  Andet  paa  Flugt 
«Naa,  er  Du  endelig  der?    Det  var  da   Pokker  til  Tid!  Du 
er  vel  bleven  forlovet  —  eller  maaske  gift? 

Aa,  jeg  er  ikke  i  Humor  til  at  hore  paa  dine  Vittig- 
heder! .  .  .  Opvarter,  giv  mig  et  Glas  Biskop  og  Vand! 

Ah,  Du  vil  beruse  Dig  for  at  dulme  din  Hjertekvide? 
.  .  .  Det  er  altsaa  ikke  gaaet  efter  dit  Ønske?  .  .  .  Smidt 
ned  ad  Trappen  maaske?  .  .  .  Hojst  ubehagelig  Maade  at 
foretage  Nedstigningen  paa!  Hvor  mange  Trin  mellem  hver 
Afsats? 

-Næ — æ,  slet  saa  vidt  gik  det  dog  ikke,  men  rent 
tyvebrændt  var  det  alligevel.  Vil  Du  tænke  Dig,  jeg 
fik  slet  ikke  hende  at  se,  for  hvis  Skyld  jeg  har  lavet  hele 
Historien. 

Det  var  maaske  ikke  den  unge  Dame,  der  havde 
dompapistiske  Tilbøjeligheder  ? 

Nej,  desværre!  Det  var  den  kjære,  gamle  Tante 
Malles  Dompap. 

«Men  med  hvem  talte  Du  da? 

«Med  Assessor  Prip  selv. 
Naa,  og  han  tilbod  Dig  ikke  at  præsentere  Dig? 

«Jo!  P^or  Tanten  paa  de  nioghalvfjerds,  eller  hvor 
meget  det  var. 

«Og  Du  tog  ikke  imod  det,  dit  lille  Fæ? 

-Nej  Tak,  det  skulde  jeg  dog  ikke  have  Noget  af. 
Jeg  bryder  mig  ikke  om  Damer  paa  over  toogtyve. 

-Bommert!    Trestre^er!    Kan  Du  ikke  begribe,  at  Du 

var  bleven  tort  ind  i  Dagligstuen,  og  der  havde  foruden 
den  ærværdige  Tante  paa  niogfirs,  eller  hvor  meget  det 
var,  naturligvis  hun  siddet,  hun,  din  Sjæls  Priorinde,  din 
Tankes  Diakonisse,  dit  Livs  Sygeplejerske  fra  det  røde  Kors, 
dit  Hjertes  Hallelujapige  fra  « Frelsens  Hær».  Brendstrup! 
Brendstrup!     Det  var  en  grusom  Fejler! » 

Det  var  ogsaa  dumt  gjort  af  mig,  kommer  jeg  nu  til 

at  tænke  paa,   men   jeg  veed   ikke  ...  det  faldt  mig  slet 

ikke  ind  Andet,  end  at  jeg  skulde  ind  i  Tantens  Værelse  ...» 

Xaa    ja,    Du   var   bange   for   et   Jomfrubur    med    en 

Ungmø  paa  nioghalvfems,  eller  hvor  meget  det  var.» 

«Jamen  veed  Du,  hvad  det  Værste  af  det  Hele  er?  .  .  . 
Jo,  Assessoren  beholdt  den  tossede  Dompap. » 

«Beholdt  han  Dompapen  fra  Gammelmønt?  Nu  be- 
gynder jeg  at  more  mig,  hehe!»  udbrød  Frode  Ludvigsen 
og  satte  en  kort,  gryntende  Latter  op.  «Lad  mig  saa  faa 
hele  Historien  mit  Umstånden,  men  holdt  i  moderne  Re- 
portermaner, saadan  Du  veed  med  diverse  pikante  Over- 
skrifter, som  f.  Ex.:   *Hos  Fuglehandleren  paa  Gammelmønt. 

—  I  Frederiksgade.  —  Dompapens  Hjem.  —  Hvor  er  hun?» 

—  og  saa  videre. » 

Ved  en  overordentlig  Aandsanstrengelse  lykkedes  det 
Holger  saa  nogenlunde  at  give  et  Referat  af  Begivenhederne 
hos  Assessor  Prip  i  Reporterstilen,  og  han  sluttede  med  et 
Spørgsmaal  om,  hvad  han  skulde  gjøre. 

Frode  gav  sig  til  at  tygge  paa  Svaret  og  hjælpe  der- 
paa  ved  samtidigt  at  tygge  paa  sine  Negle,  men  pludselig 
raabte  han:    <Aa  Gud,    Intet  er  jo  simplere  end  det!     Jeg 

kan  jo  sige:  det  er  min  Dompap.  Ser  Du,  jeg  gaar  ud  til 
Prips,  fortæller,  at  jeg  havde  modt  Dig  og  meddelt  Dig 
den  sørgelige  Nyhed,  at  min  elskede  Dompap  var  fløjen 
bort  fra  mig.  Saa  havde  Du  sagt,  at  Du  netop  havde 
fanget  een,  og  at  den  for  Øjeblikket  var  til  Gjennemsvn 
hos  Assessorens.  Jeg  beder  dem,  om  jeg  maa  se  mer- 
bemeldte,  vingede  Væsen,  den  fores  frem  for  mig,  rorende 
Gjenkjendelsesscene  —  forstaar  Du? 

«Ja,  det  er  en  brillant  Ide!  fandt  Holger.  Aa  Du, 
gaa  derud,  saa  snart  Du  kan!> 

Javel,  jeg  maa  bare  forst  have  lidt  Middagsmad  i 
Livet,  for  jeg  er  nemlig  kommen  til  at  springe  Frokosten 
over  idag,  desaarsags  af  den  Grund,  at  den  var  tagen  af 
Bordet,  da  jeg  kom  op. 

Efterat  have  aftalt,  at  de  om  to  Timer  skulde  mødes 
hos  Holger,  skiltes  Vennerne  atter.  Holger  blev  tilbage, 
da  han  endnu  ikke  havde  tomt  sin  gejstlige  Drik,  medens 
Frode  forføjede  sig  hen  paa  en  billig  Restauration,  hvor 
han-  bildte  sig  ind  at  spise  sig  mæt  i  en  halvtredsindstyve 
Øres  Diner. 

En  Timestid  senere  stod  den  unge  Mand  i  samme 
Stue,  hvor  Holger  for  ikke  ret  længe  siden  havde  aflagt 
Besøg,  og  ligesom  denne  havde  gjort,  fandt  han  ved  sin 
Indtrødelse  Assessor  Prip  ifærd  med  at  tage  sig  en  forfri- 
skende Dukkert  i  en  Bunke  Aktstykker  af  et  højst  kriminelt 
Udseende.  Efterat  de  to  Herrer  havde  udvexlet  det  be- 
hørige «Goddag! *,    saae  de  en  Stund   i  Tavshed   paa   hin- 

anden;  men  da  de  hurtigt  syntes  at  blive  kjede  af  det  Syn, 
tog  Frode  Ludvigsen  uforknyt  fat. 

Tor  jeg  spørge,*  begyndte  han,  «er  det  ikke  her,  der 
er  en  Dompap  at  faa  at  se?» 

Mener  De  for  Penge ?»  spurgte  Assessoren  gemytligt. 

-Nej,  jeg  er  en  ivrig  Tilhænger  af  Fribilletsystemet! 
.  .  .  Nej,  men  jeg  har  hørt,  at  De  var  kommen  i  Besiddelse 
af  en  Dompap,  som  var  bleven  borte  fra  sin  Familie  og 
ikke  paa  egen  Haand  kunde  finde  hjem  igjen  til  Fa'er  og 
Mo'er.» 

«Naa  ja,  det  kan  man  jo  nok  paa  en  Maade  sige  .  .  . 
Men  jeg  forstaar  ikke,  hvorfor  De  spørger  om  det?» 

«Jo,  Hr.  Assessor,.  De  ser  for  Dem  en  dybt  nedbøjet, 
paa  Sjælen  lidende  Mand!  I  et  Tilfælde  af  pludselig  Sinds- 
forvirring har  det  igaar  behaget  Skjæbnen  at  bevæge  min 
gamle,  elskede  Dompap  til  at  forlade  mig,  og  Slaget  er 
saa  meget  haardere,  som  det  baade  kom  ganske  uventet, 
og  som  den  kjære  Skabning  har  undladt  at  lade  mig  vide, 
hvorhen  Rejsen  gjaldt. » 

De  mener  formodentlig  paa  almindelig  Prosa,  at  Deres 
Dompap  er  fløjen  fra  Dem?» 

«All  right!  sagde  Manden,  for  han  kunde  Tysk!  .  .  . 
De  vil  forstaa  den  Hjertekvide  at  se  sin  bedste  Ven  gaa 
bort,  Smerten  synes  i  første  Øjeblik  at  skulle  tynge  En  til 
Jorden,  og  naar  man  saa  ovenikjøbet  har  boet  sammen, 
som  han  og  jeg  gjorde,  saa  er  der  en  Tomhed  i  Hjemmet, 
som  faar  En  til  at  flygte  derfra,  bort,  langt  bort,  lige  meget 
hvor,  kun  ikke  her!» 

•Javel  ja!   Det  kan  jeg  saa  godt  sætte  mig  ind  i.     for 

sikrede  Prip  deltagende,  men  skjævede  i  det  Samme  inkvi- 
sitorisk og  nysgjerrigt  hen  til  Frode.  Men  hvorfra  har  De 
egentlig  faaet  at  vide,  at  jeg  var  kommen  i  Besiddelse  af 
en  saadan  husvild  Fugl? 

Jo,  jeg  modte  tilfældigt  Holger  Brendstrup  .  .  . 
<Ah,  De  kjender  Hr.  Brendstrup? 

Ja,  udmærket!    Det  er  en  af  mine  bedste  Venner. 

Naa — aa,    Hr.    Brendstrup    er    en    af    Deres    bedste 
Venner?   ...    Ja,   det  forandrer  jo  ganske  det   Synspunkt, 
hvorfra  Sagen   maa   ses!  ...    Tor  jeg  ikke  bede  Dem  t 
Plads?  .  .  .  Naa,  De  traf  altsaa  Hr.  Brendstrup? 

Ja,  ganske  tilfældigt!    Og  saa  siger  han  til  mig:     Du 
ser  saa  sorgbetynget  ud,  hvad  er  der  ivejen?    —  Istedetfor 
Svar  gav  jeg  mig  til  at  synge  den  herlige  Begvndelsesstrofe: 
Ak.  min  Fugl  er  fra  mig  fløjet! 

Sang  De  paa  Gaden? 

Ja  a!  ...  Jo,  det  gjorde  ikke  Noget,  det  var  i 
Vestervoldgade  udfor  Konservatoriet,  saa  Folk  har  troet, 
det  var  en  Elev,  der  ovede  sig.  Men  det  tænkte  jeg  for- 
resten ikke  paa  i  min  Sorg.  ja,  for  jeg  sorger  virkeligt. 
Dompapen  var  nemlig  et  Arvestykke  efter  min  gamle  Tante 
Nalle,  —  ja,  hun  hed  nu  egentlig  Nathalie,  men  vi  kaldte 
hende  i  Spog  altid  for  Nalle.  Det  var  jo  ganske  vist  ikke 
nogen  stor  Arv;  jeg  tror  nok,  jeg  vilde  have  foretrukket  et 
halvhundrede  Tusinde  i  Kontanter  eller  selv  lidt  mindre, 
men  jeg  var  dog  alligevel  glad  for  Tante  Nalles  Dompap. 

«Naa!*  sagde  Assessoren  kort  og  skarpt,  med  en  ikke 
udelt  Beundring  for  den  unge  Mands  humoristiske  Frækhed. 
Og  saa  var  det  jo,  at  Brendstrup  fortalte  mig,  at 
han  justement  havde  fanget  en  Dompap,  og  at  De  foreløbigt 
havde  faaet  den,  men  at  det  ikke  var  sikkert,  at  det  var 
Deres,  og  derfor  vilde  jeg  gjerne  bede  om  Lov  til  at  tage 
den  i  Øjesyn. » 

«Ja!  Men  før  jeg  kan  lade  Dem  se  den,  vil  De  kunne 
forstaa,  at  jeg  først  maa  udbede  mig  Oplysning  om,  hvor- 
ledes Deres  Dompap  saae  ud?»  bemærkede  Assessoren  paa 
en  Maade,  der  tydeligt  nok  røbede,  at  han  havde  en  Ræv 
bag  Øret. 

Ja,  hvorledes  ser  en  Dompap  ud?»  indvendte  Frode, 
højligt  generet  af  det  ham  forelagte  Spørgsmaal,  men  efter 
et  Øjebliks  Betænkning  fattede  han  sig,  og  saa  begyndte 
han  at  remse  op:  Dompapen  er  en  Sangfugl  af  Spurvens 
—  Parenthes:  Finkernes  —  Familie,  med  sort  Hoved, 
Vinger  og  Hale,  graa  Ryg  og  ...» 

«Ja  Tak!  Det  var  ikke  noget  naturhistorisk  Foredrag, 
jeg  bad  Dem  om.  Jeg  mente  mere,  om  der  ikke  var  noget 
særligt  Kjendetegn  paa  Deres  Exemplar  af  Racen ?» 

'< Særligt  Kjendetegn?  .  .  .  Hehe!  .  .  .  Det  er,  ligesom 
det  var  et  Signalement  over  en  Forbryder,  jeg  skulde  op- 
give.» 

Aa  ja,  det  kan  De  jo  nok  sige!  De  veed,  det  hører 
til  min  Embedsgjerning  at  opdage  saavel  store  som  smaa 
Misdædere!  .  .  .  Naa,  De  erindrer  altsaa  ikke,  at  der  var 
nogetsomhelt  Aparte  ved  den?» 

Nej!  ...  Ja,  det  vil  sige,  den  var  saadan  rod  paa 
Brystet  .  .  .  Det  saae  ud,  som  den  lige  havde  havt  vold- 
somt Næseblod  ...» 

Ja,  saa  kan  det  ikke  være  Deres  Fugl,  vi  har  her, 
tor  denne  her  mangler  en  Taa  paa  venstre  Fod. 

Gjør  den?  udbrod  Frode  forbavset  og  bandede  ind- 
vendigt Holger,  fordi  denne  ikke  havde  sagt  Noget  om 
denne  Abnormitet. 

Ja!  Og  saadan  Noget  overser  man  dog  ikke  saa 
ganske  let.» 

Nej,  det  er  ganske  vist!  Der  er  Ingenting  man  ser 
saa  hurtigt,  som  det,  man  ikke  kan  se.» 

Frode  befandt  sig  i  samme  Situation,  som  hans  Ven 
for  nylig  havde  været  stedt  i:  Der  var  ikke  Andet  for  ham 
at  gjore  end  at  sjaske  slukoret  af  uden  at  faa  Fuglen  med 
sig.  Han  bod  altsaa  Farvel,  og  han  folte  dobbelt  det  Flove 
i  Situationen,  da  han  var  vant  til  at  ende  med  en  morsom 
Sortie,  Noget,  der  under  de  forhaandenværende  Omstæn- 
digheder var  ham  ganske  umuligt  at  stille  paa  Benene. 

Den  mellem  de  to  Venner  kort  efter  stedfindende 
Sammenkomst  har  den  Fordel  at  kunne  beskrives  i  ganske 
faa  Linier.  Deres  Ordvexling  bestod  nemlig  ikke  at  Andet, 
end  at  Frode  paa  det  Heftigste  og  i  mindst  en  Snes  Varia- 
tioner bebrejdede  Holger,  at  denne  ikke  havde  gjort  ham 
opmærksom  paa  Dompapens  defekte  Antal  af  Fodfingre, 
og  hvergang  gjorde  Holger  mange  Undskyldninger  og  for- 
sikrede højt  og  helligt  om  sin  egen  Uvidenhed  om  dette 
Faktum.     Men  Frode   gik  bort  med   en  Erklæring  om,    at 

det  var  skændigt,  at  hans  bedste  Ven  havde  bragt  ham  i 
den  pinligste  Situation,  hvori  han  i  sine  Levedage  havde 
været,  og  at  dette  vilde  bære  Mærker  for  hele  Resten  af 
hans  Liv,  da  han  var  vis  paa,  at  Assessor  Prip  havde  an- 
set ham  for  en  Tyveknægt  og  naturligvis  nok  skulde  sørge 
for,  at  hans  Navn  blev  tilført  Protokollen  over  Kjøben- 
havns mistænkelige  Personer. 

Saasnart  Frode  Ludvigsen  havde  forladt  Værelset, 
kastede  Holger  sig  i  sin  Kurvestol,  der  knirkede  og  kna- 
gede som  et  Sukkerfad,  der  bliver  trillet  ned  fra  en  Arbejds- 
vogn, og  paa  samme  Tid  fandt  den  sorrigfulde  Yngling  en 
vis  Tilfredsstillelse  i  at  anbringe  sig  selv  paa  Fortvivlelsens 
Rand,  idet  han  hengav  sig  til  de  mest  triste  Meditationer: 
Aldrig  havde  han  oplevet  Mage  til  Tycho  Brahes  Dag. 
Assessoren  havde  gjort  Nar  af  ham,  sin  bedste  Ven  havde 
han  stødt  for  Hovedet,  og  ligeoverfor  hende,  for  hvis  Skyld 
han  havde  lidt  alle  disse  Kvaler,  var  han  ikke  kommen  et 
Skridt  nærmere,  ...  og  saa  var  der  Fuglehandleren,  hvad 
maatte  han  ikke  tro  om  Holger,  da  han  ikke  allerede  for 
længe  siden  havde  faaet  sin  Fugl  tilbage?  .  .  .  Hvor  kunde 
den  ogsaa  blive  af?  Det  gamle  Spektakkel  af  Tante  Malle 
maatte  da  være  kommen  hjem  for  længe  siden,  og  hun 
kunde  da  vel  for  Pokker  med  et  halvt  Øje  se,  at  det  ikke 
var  hendes  Dompap!  .  .  .  Han  maatte  begribeligvis  vente, 
til  den  blev  bragt  ham  tilbage,  og  he!  nu  havde  han  akkurat 
just  saadan  en  Lyst  til  at  gaa  sig  en  Tur,  men  saadan 
var  det  jo  altid!  .  .  .  Klokken  nærmede  sig  stærkt  til 
sex.    Hvad  skulde  han  tage  sig  for?  ...  Og  hvis  nu  denne 

Dompapfroken  faldt  paa  at  beholde  Fuglen,  hvad  saa?    Ja, 

saa  maatte  han  naturligvis  betale  den  nede  hos  Fugle- 
handleren,  og  saa  var  det  jo  igrunden  hans  Fugl,  men 
gik  det  saa  ikke  ind  under  Begrebet  Tyveri  saaledes  at 
skille  Folk  ved  deres  lovlige  Ejendele?  Det  var  ogsaa 
kjedeligt,  at  han  ikke  i  sine  Studier  var  kommen  til  Krimi- 
nalretten endnu!  .  .  .  Naa,  det  var  ikke  værdt  at  tænke 
paa  saadant  Noget,  han  vilde  arbejde,  for  da  han  alligevel 
skulde  være  indespærret  som  den  usleste  Forbryder,  saa 
kunde  han  jo  lige  saa  gjerne  bestille  Noget  som  sidde 
og  dovne. 

Saa  satte  ung  Holger  sig  til  at  læse,  men  det  havde 
ingen  rigtig  Art;  thi  bedst  som  han  sad  og  bankede  alle 
de  dybsindige  og  slet  ikke  spidsfindige  Fortolkninger  af, 
hvad  i  al  Verden  Chr.  IV.  vel  havde  ment  med  sit  3 — 4 — s 
eller  4 — 5 — 6,  ind  i  sit  værkende  Hovede,  saa  begyndte 
pludselig  et  Par  Dompapben,  hvor  der  manglede  den  ene 
Taa  paa  dem  venstre  Fod,  at  spankulere  op  og  ned  ad 
Siderne  i  det  udmærkede  juridiske  Værk,  han  havde  lig- 
gende for  sig,  og  det  varede  altid  en  Stund,  inden  han 
kunde  faa  dem  ganske  væk,  og  saa  afløstes  de  endda  næsten 
strax  enten  af  Assessor  Prips  joviale  Ansigt,  fra  hvis  Mund 
der  rettedes  en  Forespørgsel  til  ham,  om  han  ønskede  at 
præsenteres  for  Tante  Malle,  eller  ogsaa  af  et  lille,  tint 
og  sart  Pigehovede  med  et  Par  betagende,  brune  Øjne,  to 
allerkjæreste  Smilehuller  og  en  kjæk,  udfordrende  Hage,  og 
hendes  lystige  Pludren  om  de  mest  dagligdags  Ting  iiiter- 

esserede  ham  sorgeligt  nok  langt  mere  end  alle  de  gamle 
Professorers  indholdsrige  Udtalelser  om,  hvad  højsalig  Chr. 
IV.  ikke  havde  ment  med  det  eller  det  Lovbud. 

Holger  sprang  op  med  Udbruddet:  «Nej,  det  gaar  ikke, 
jeg  er  ikke  oplagt  til  at  læse!»  —  et  Tilfælde,  som  forøv- 
riixt  ikke  var  den  unge  Mand  ganske  ubekjendt  —  «Nej, 
jeg  maa  ud,  jeg  maa  ud!  Jeg  kan  ikke  mure  mig  inde 
her  Resten  af  mit  Liv  for  den  forbandede  Dompaps  Skyld! . . . 
Og  nu  er  Klokken  ogsaa  strax  halvotte  .  .  .  Nej,  jeg  gaar 
ind  til  Værtinden  og  beder  hende  passe  paa,  om  den  skulde 
komme  til  mig  .  .  .  Men  det  er  vel  bedst  at  kjøbe  noget 
Foder  til  den?  Gud  veed,  hvad  saadan  en  Kamel  spiser? 
Der  foresvæver  mig  noget  i  Retning  af  Raps  eller  maaske 
det  er  Ribs  ...» 

Holger  blev  afbrudt  i  sine  Overvejelser  over  Spisesedlen 
til  Fuglens  Souper  ved,  at  der  blev  banket  paa  Døren. 

Han  var  ikke  sen  med  at  lukke  den  op.  En  Tjene- 
stepige stod  udenfor  og  spurgte,  om  det  var  her,  Student 
Brendstrup  boede. 

Jo,  det  kunde  jo  Holger  ikke  nægte,  skjøndt  han  paa 
Grund  af  et  lille,  uafgjort  Mellemværende  med  sin  Vaske- 
kone tilstod  det  med  et  noget  beklemt  Hjerte. 

Hun  kom  fra  Assessor  Prip  .  .  . 

Aa,  fra  Assessor  Prip?  Hun  havde  maaske  en  Dom- 
pap med? 

Nej,  hun  havde  ikke  Andet  end  et  Brev  —  værs'god! 
Og  saa  skulde  hun  bede  om  Svar  med  tilbage. 

I    en   Fart   fik   Holger  Brevet  ud  af  Konvolutten,    og 


hans  Ansigt  opklaredes   paa  det  Fornøjeligste   jo  længere, 

han  kom  ned  paa  Siden.  Det  var  fra  Assessoren  selv; 
han  skrev,  at  han  gjerne  ønskede  en  Samtale  med  Holger 
i  Anledning  af  Historien  med  Dompapen;  men  at  han  vilde 
bede  Holger,  om  denne  ikke  vilde  gjøre  ham  og  hans 
milie  den  Fornøjelse  at  blive  og  drikke  The  hos  dem,  hvis 
Holger  havde  Tid  og  Lejlighed  den  Aften. 

Brevpapiret  rystede  i  Holgers  Haand.  Om  han  havde 
Tid  og  Lejlighed?  Det  var  ogsaa  et  Spørgsmaal!  Om  han 
saa  skulde  have  været  til  Kongens  Taffel,  var  han  udebleven 
derfra  og  var  gaaet  ud  i  Fredriksgade  53   istedetfor. 

Han  foer  hen  mod  Pigen  med  en  saadan  Fart  paa,  at 
hun  blev  ganske  bange  for,  han  skulde  lobe  hende  over- 
ende eller  maaske  havde  til  Hensigt  at  falde  hende  om 
Halsen;  men  hun  blev  fuldstændigt  beroliget,  da  hun  hørte 
den  Jubel,  der  tonede  i  hans  Stemme,  idet  han  sagde:  Vil 
De  hilse  hjemme  og  sige,  det  skal  være  mig  en  stor,  over- 
ordentlig stor  Fornøjelse.  Jeg  skal  komme  om  et  Øjeblik, 
—  saa  snart  som  muligt,  —    strax! 

Pigen  stavrede  ned  ad  Trappen,  undrende  sig  over 
den  unge,  exalterede  Herre,  og  imedens  tog  Holger  fat 
paa  at  gjøre  Toilette,  og  i  en  lynende  Fart  gik  det.  Hjemme 
frakken  blev  kastet  hen  i  det  ene  Sofahjørne,  og  Vesten  i 
det  andet,  de  daglige  Benklæder  fløj  hen  i  Kurvestolen, 
Manschetskjorten  dalede  ned  paa  Sengetæppet,  og  der  var 
ikke  gaaet  en  halv  Snes  Minutter,  før  den  unge  Mand  præ- 
senterede sig  i  en  ny  og  forbedret  Udgave,  saa  smuk 
bedaarende,  som   han   kunde   blive,   og   det  vilde  slet  ikke 

sige  saa  lidt  endda.  Saa  sprang  han  ned  ad  Trappen  saa 
hurtigt,  han  kunde,  tagende  tre— fire— fem  Trin  ad  Gangen, 
saa  mange  som  muligt,  blot  for  at  faa  Ende  paa  det.  Af 
Hensyn  til  det  daarlige-Føre  ilede  han  op  mod  Vesterbroes 
Passage  til  den  nærmeste  Sporvogn,  men  aldrig  har  et 
saadant  Befordringsmiddel  forekommet  ham  at  bevæge  sig 
i  saadan  en  Sneglefart,  og  dog  var  Klokken  ikke  meget 
over  otte,  da  han  for  anden  Gang  paa  den  Dag  stod  uden- 
for den  bekjendte  Entrédør  i  Fredriksgade.  Og  havde  hans 
unge  Hjerte  om  Formiddagen  bevæget  sig  i  hurtigere  Takt 
end  ellers,  saa  hvirvlede  det  sig  nu  omkring  derinde  i  den 
vildeste  Tarantel,  for  denne  Gang  var  han  sikker  paa  at 
komme  sammen  med  hende. 

Han  blev  ført  ind  i  Dagligstuen,  hvor  den  Pripske 
Familie  i  hyggelig  Aftenro  var  samlet  om  det  gammeldags, 
indlagte  Mahognibord  med  Øreklapperne,  som  stod  foran 
den  hyggelige,  rummelige  Sofa  med  Skabene  paa  Siderne, 
og  paa  hvis  Midte  der  hævede  sig  en  mægtig  Familielampe, 
der  udgjød  et  straalende  Skin,  og  som  forneden  bar  Spor 
af  i  sin  Ungdom  at  have  gjort  Tjeneste  i  Moderatørlampernes 
ansete  Korps,  men  nu  var  bleven  indrulleret  under  den 
sejrende  Petroleums  Fane.  Her  blev  Holger  af  Assessoren 
forestillet  for  Fru  Prip  og  tre  Fjerdedel  Dusin  Pripske 
Poder,  —  saa  mange  Børn  havde  Prip  nemlig,  og  naar 
Nogen  korsede  sig  over  Antallet,  forsvarede  han  sig  stadig 
med,  at  der  altid  var  en  vis  Rabat  forbunden  med  at  have 
Børn  i  dusinvis.  Paa  Grund  af  dette  store  Antal  vil  man 
finde    det   tilgiveligt,    at  Holger,    da    han  først  vår  bleven 

præsenteret  for  den  ældste  Datter,  Frk.  Nina,  paa  Stedet 
opgav  at  erindre  noget  af  de  andre  Børns  Navne. 

Ligesom  Husmoderen  ved  ethvert  velordnet  Midd 
selskab  begynder  med  at  servere  Suppe  for  Gjæsterne,  saa 

ledes  indledede  Assessorinden  Konversationen  med  en 
hengere,  beklagende  Replik  om  de  sidste  Dages  Regnvejr, 
og  derpaa  fortsattes  Samtalen  om  lignende,  banale  /Emner 
mellem  Værtinden,  Værten  og  Holger,  medens  Børnene 
indskrænkede  sig  til  at  tage  den  fremmede  Herre  i  Øjesyn, 
de  mindre  naivt  og  uden  at  lægge  Skjul  derpaa  ved  at 
stirre  paa  den  unge  Student,  som  om  han  var  en  for 
Publikum  udstillet  Naturmærkværdighed,  de  større  mere 
diskret,  men  maaske  nok  saa  nysgjerrigt.  Ja,  selv"  paa  den 
ældste  Datter,  der  dog  var  saa  umaadeligt  langt  fra  Barn- 
domsalderen,  som  man  er,  naar  man  er  atten  Aar.  smuttede 
de  brune  Øjne  hen  i  Krogen  for  at  skjæve  hen  til  Holger, 
ikke  fordi  Nina  jo  nok  vidste,  hvordan  Holger  saae  ud,  — 
en  ung  Pige  kjender  paa  en  Prik  enhver  af  sine  Beundrere, 
selv  om  hun  aldrig  har  talt  med  ham.  men  kun  set  ham  i 
Forbigaaende  paa  Gaden,  —  men  Nina  ønskede  dog  nok 
at  vide,  hvorledes  han  tog  sig  ud  paa  nært  Hold  i  en  Stue, 
for  Alt,  hvad  hun  vidste  om  ham,  var  igrunden  kun  dette, 
at  han,  hvor  de  modtes,  saae  paa  hende  med  en  Beundring 
i  sit  Blik,  som  hun  ikke  rigtigt  vidste,  om  hun  skulde  fole 
sig  smigret  eller  fornærmet  over. 

Saasnart  det  paa  nogen  Maade  lod  sig  gjøre,  søgte 
Holger  hen  til  Nina,  som  sad  meget  optaget  af  sit  Arbejde. 
Med  ivrigt   forskende  Øjne,  med  Læberne  resolut  sammen- 

pressede  af  lutter  Arbejdsiver,  og  med  Panden  kruset  i 
MiKKi.  spændte  Folder  —  Rynker  kunde  man  ikke  kalde 
det  —  syslede  hun  ihærdigt  med  de  smaa  Fingre,  der  ma- 
nøvrerede geskæftigt  med  noget  kulørt  Broderegarn  og  et 
aparte  Apparat,  saadan  en  Mellemting  mellem  Overdelen 
af  en  Avisholder  af  Staaltraad  og  et  Brudstykke  af  en 
Stegerist. 

Tor  jeg  spørge, »  begyndte  Holger,  er  det  et  nyt  af 
de  for  Tiden  saa  stærkt  grasserende  Tankespil,  som  Frøkenen 
er  ifærd  med  at  løse?» 

Nej,  det  er  ikke, »  lo  Nina  og  saae  op  paa  ham  med 
et  Blik,  der  nær  havde  faaet  den  unge  Mand  til  at  gjøre 
et  Spring  op  til  Loftet  af  Glæde.  «Nej,  det  er  et  Pompon- 
Apparat,  —  ja,  De  veed  jo  nok,  hvad  en  Pompon  er?» 

«Jo,  Gudbevares,  det  er  disse  runde  Tingester,  som 
Damerne  for  Tiden  bruger  saa  meget,  og  som  ligner  kulørte 
Fastelavnsæg  eller  marmorerede  Sæbekugler!  .  .  .  Det  ser 
ikke  ud  til  at  være  saa  let  at  lave  dem?» 

<  Nej,  det  er  virkelig  meget  vanskeligt,  især  naar  man 
ikke  rigtigt  veed,  hvordan  man  skal  bære  sig  ad.» 

Det  letter  jo  ikke  i  nogen  væsentlig  Grad  Arbejdet. 

Tak,  fordi  De  er  saa  venlig  at  gjøre  mig  opmærksom 
paa,  at  det  var  noget  Vaas,  jeg  sagde!  .  .  .  Men  jeg  skal 
sige  Dem,  jeg  har  laant  det  af  en  Veninde,  som  forklarede 
mig  Brugen  af  det  forleden  ude  i  Tivolis  Koncertsal,  og 
det  Sted  egner  sig  nu  ikke  videre  godt  til  Undervisnings- 
lokale. 

Aa  nej,   det  skulde  være  Undervisning  i  Dans  .  .  .» 


i  S  i 

Det  var  en  Symfoniaften!    Vi  kommer  der  kun  om 
Lørdagen. 

Tak  for  den  Oplysning,  Froken!    For  Fremtiden  horer 
jeg  til  Lordags-Abonnenterne  derude  paa  Institutionen. 

Samtalen  fortsattes  en  Stund  mellem  det  unge  Par  i 
denne  lidt  drilske  Form.  Det  er  overhovedet  et  lojerligt 
Fænomen,  at  en  ung  Mand  og  en  ung  Kvinde,  som  længe 
paa  Afstand  have  fundet  Behag  i  hinanden,  ofte  ved  deres 
første  Sammenkomst  og  i  den  forste  Samtale  stille  sig  en 
garde  overfor  hinanden,  som  om  de  i  deres  Indre  gjensidigt 
sagde  til  hinanden:  Du  maa  endelig  ikke  være  alt  for 
vigtig,  min  Ven!  Du  maa  ikke  bilde  Dig  ind,  at  Du  er 
uimodstaaelig,  og  at  jeg  er  ganske  væk  i  Dig,  for  det  er 
jeg  slet  ikke,  det  skal  jeg  vise  Dig! 

Saa  indtraadte  der  en  Pavse,  i  hvilken  de  Begge  for- 
trod den  Tone,  de  havde  anslaaet  og  spekulerede  paa 
Midler  til  at  bode  herpaa.  Nina  arbejdede  dobbelt  Ivrigt, 
hendes  Fingre  smuttede  ind  og  ud  mellem  Staaltraads- 
apparatets  Firkanter,  vimse  og  vævre  som  smaa,  hvide  Mus. 
der  klatre  op  og  ned  ad  Burets  Gitter  for  at  finde  en 
Udgang  at  komme  ud  ad.  Men  Holger  var  hensunken  i 
dyb  Beundring  for  det  nydelige  Par  Hænder,  han  saae 
foran  sig;  han  havde  aldrig  set  kjonnere  Ilænder,  saa  smalle 
og  dog  saa  fyldige,  med  smaa  Smilehuller  ved  Knoerne. 
det  maatte  være  det,  man  kaldte  for  aristokratiske  Hænder, 
og  samtidigt  gik  det  op  for  ham.  hvad  Udtrykket  mandel 
formede  Negle  betod,  en  Fingerskjønhed,  som  han  tidligere 

kun  havde  tiltænkt  Araberinder  og  Kineserinder,  han  vidste 
ikke  selv  hvorfor. 

Pavsen  begyndte  at  genere  Nina,  og  hun  sagde  derfor 
til  Holger:  «Det  var  forresten  kjedeligt,  det  ikke  var  den 
rigtige  Dompap. » 

Naa,  det  var  altsaa  ikke  den  rigtige?» 

Nej,  desværre!  Jeg  ser  naturligvis  aldrig  min  søde, 
lille  Fugl  igjen! 

Deres?  .  .  .  Det  var  jo  ikke  Deres !» 

Var  det  ikke  min?     Hvad  skal  det  sige?» 

Det  var  jo  Deres  Tante  Malles  .  .  .  eller  rettere  Deres 
Faders  Tantes  Malles  .  .  .  nej,  Deres  Faders  Tante  Malles 
Dompap. » 

« Tante  Malle?  .  .  .  Hvem  er  det?» 

Hvem  det  er?  ...  Ja,  eftersom  det  er  Deres  Faders 
Tante,  saa  maa  det  være  Deres  Grandtante. » 

Jeg  forstaar  slet  ikke,  hvad  De  mener!  Vi  har  ingen 
Tante  Malle  i  Familien. » 

Hvad  har  De  ikke?» 
Deres  Samtale  blev  afbrudt  af  Fru  Prip,  der  havde 
havt  en  kort  Konference  med  den  indtrædende  Pige  og 
som  Resultat  af  denne  spurgte,  om  de  ikke  skulde  gaa  ind 
at  drikke  The.  Og  denne  Afbrydelse  var  et  Held  for  Holger, 
thi  Stuen  begyndte  rent  ud  sagt  at  rende  rundt  for  ham, 
det  forekom  ham,  at  Bordet  inklinerede  for  den  lakerede 
Gyngestol,  og  et  Øjeblik  efter  svingede  nok  saa  lystigt 
rundt  med  den  midt  ude  paa  Gulvet,  medens  Kakkelovnen 
tog  Bogskabet  om  Livet,   og   den  ærværdige  Sofa  dansede 

ud   med   en   ai  Stolene   paa   samme  protegerende  Maade, 

hvorpaa    en    ældre   Spasmager   svinger   det    mindste   Barn, 
han  kan  finde,  i  Dansen. 

Ved  Aftensbordet  var  Samtalen  almindelig,  og  Holger 
kunde  ikke  faa  Lejlighed  til  at  bede  Nina  om  nærmere 
Forklaring,  da  en  Soster  til  denne,  et  næsvist  Uhyre  af  et 
fjorten  Aars  Pigebarn,  paa  en  lav,  lumpen  og  nederdrægtig 
Maade  havde  boret  sig  ind  mellem  Holger  og  Nina 
skilte  dem  fra  hinanden.  I  Talens  Lob  kom  Assessor  Prip 
til  at  nævne  de  Indiskretioner,  som  flere  smaa,  kjobenhavnske 
Nyhedsblade  gjorde  sig  skyldig  i  med  Hensyn  til  Folks 
Privataffærer,  og  navnlig  var  han  meget  indigneret  over  en 
Artikel,  der  samme  Aften  stod  i  et  af  disse  belevne  Organer 
under  Overskriften:  En  Introduktion.  Det  drejede  sig  om 
en  ung  Mand,  der  af  Mangel  paa  andre  Midler  havde  s 
at  introducere  sig  i  en  hæderlig  Familie  ved  falskeligt  at 
udgive  sig  for  den  lykkelige  Finder  af  en  fra  Familien 
bortflojen  Kanarifugl.  Hvilke  skumle  Planer  den  unge 
Mand  nærede  mod  Familien,  saae  Bladet  sig  ikke  istand 
til  at  meddele,  men  saasnart  der  forelaa  nærmere  Oplys- 
ninger, skulde  det  nok  gjore  sine  ærede  Læsere  bekjendt 
med  den  unge  Mands  Motiv  til  hans,  i  det  mildeste  Til- 
fælde højst  letsindige  Opførsel.  Assessoren  fandt  det  næs 
vist  af  Bladet  at  blande  sig  i  det  Slags  Affærer  og  mente, 
at  det  blev  vedkommende  Familiefaders  egen  Sag.  hvorledes 
han  vilde  afstraffe  den  unge  Galgenfugl. 

Holger  blev  saa   rod  i  Hovedet  som   dryppende  Blod 
og  havde  al  sin  Selvbeherskelse  behov  for  ikke  at  tage  til 

Gjenmæle,  men  han  betvang  sig  dog  og  led  som  en  Mand 
i  Stilhed.  Heldigvis  blev  hans  Lidelse  dog  ikke  langvarig, 
thi  kort  efter  var  Aftenspisningen  forbi,  og  efter  et  lille 
Ophold  i  Dagligstuen  bod  Assessoren  sin  unge  Gjæst  paa 
en  Cigar  inde  i  Studereværelset. 

Endnu  inden  Holger  havde  faaet  tændt  sin  Cigar,  be- 
gyndte  han  paa  en  aabenhjertig  Tilstaaelse  af  sin  svare 
Synd;  men  han  blev  afbrudt  strax  i  Opløbet  af  Assessoren, 
som  nok  saa  gemytligt  sagde:  «Halloj!  Halloj!  Tag  det  med 
Ro!  Tænd  først  Cigaren,  saa  kan  vi  altid  tales  nærmere 
ved  om  Sagen!  .  .  .  Jeg  veed  forresten  det  Hele,  saa  De 
kan  egentlig  spare  Dem  Ulejligheden.« 

«Men  hvordan  har  De  dog  faaet  det  at  vide?» 

«Aa,  man  maatte  være  en  ualmindelig  slet  P^orhørs- 
dommer,  naar  man  ikke  kunde  finde  ud  af  saa  simpel  en 
Sag.  Ser  De,  for  det  Første  var  Deres  egen  Optræden 
mig  mistænkelig;  jeg  var  ikke  længe  om  at  mærke,  at 
Dompapen  kun  var  et  Paaskud.  Saa  sendte  De  mig  Deres 
Ven  paa  Halsen,  og  han  forkvaklede  nu  helt  Sagen  for 
Dem,  for  han  gik  jo  totalt  fra  Koncepterne,  da  jeg  fandt 
paa  den  skjændige  Løgn  om  den  Taa,  Fuglen  manglede 
paa  venstre  Fod.» 

Det  var  altsaa  ikke  sandt?» 

«Nej!  Der  var  ikke  mere  Sandhed  i  det  end  i,  at 
det  var  Tante  Malles  Dompap.- 

Det  var  altsaa  heller  ikke  sandt?   Der  existerer  maa- 
ske  slet  ikke  nogen  Tante  Malle?» 

«Ikke  her  i  Huset,  idetmindste!     Det  var  bare  saadan 

en  Stum   Person,    jeg  opfandt,    for  det  kunde  nu   in 
at  komme  tilbunds  i  Sagen. 

Jamen,  saa  veed  Ur.  Assessoren  vist  ikke  det  værste 
om  Dompapen,  at  den  er  .  .  . 

At  den  er  henne  fra  Garn  mel  mønt?  Jo,  det  veed  jeg 
ogsaa!  Jeg  fandt  Fuglehandlerens  Adresse  under  Buret. 
og  saa  gik  jeg  derhen  og  forhorte  mig.  Men  jeg  finder 
det  ligefrem  sjofelt,  at  De  ikke  har  kjøbt  Dompapen.  men 
kun  lejet  den. 

Det  veed  De  ogsaa?  .  .  .   Jamen  jeg  havde  saa  daarligt 
Raad  til  at  kjobe  den,  det  er  saa  langt  hen  paa  Maaneden, 
oplyste  Holger  og  saae  ud  som  den  personificerede  Sonder- 
knuselse. 

Naa,  naa,  unge  Mand,  tag  Dem  ikke  hele  Historien 
saa  nær!     lo  Assessoren. 

Det  er  heller  ikke  saa  meget  ligeoverfor  Dem.  jeg 
skammer  mig,  men  Damerne  .  .  . 

De  veed  naturligvis  ikke  et  Ord  om  det  Hele  Anser 
De  mig  for  saadan  en  gammel  Sladderhank: 

De  har  ikke  fortalt  Damerne  det:  Det  kan  jeg  ikke 
takke  Dem  nok  for! 

«Nej,  jeg  mente,  at  De  egentlig  havde  faaet  Straf  nok 
i  alle  de  Kvaler,  De  idag  har  udstaaet  i  Anledning  af 
Tante  Malles  Dompap.  Og  det  maa  ærgre  Dem  dobbelt. 
naar  jeg  nu  siger  Dem,  at  De  kunde  have  sparet  al  den 
Ulejlighed,  De  har  havt,  og  blot  havde  behøvet  at  fremstille 
Dem    for    mig   som    en   Son    af  min   gamle  Ven,    Frederik 

Brendstrup,  saa  havde  mit  Hus  staaet  aabent  for  Dem,  - 
som  det  nu  gjør! 

Holger  kunde  have  faldet  Assessoren  om  Halsen,  men 
denne  forhindrede  det  ved  strax  efter  at  tilføje:  «Naa,  lad 
os  nu  gaa  ind  til  Damerne!  Det  er  dog  vist  det,  De  er 
kommen  for,  og  allenfals  morer  det  Dem  mere  end  at 
sidde  her  og  snakke  med  en  halvgammel  Mand,  selv  om 
han  er  Fader  til  ...» 
Hr.  Assessor!« 

Naa!  >  sagde  Assessoren  og  lukkede  Munden  med  sin 
omfangs-  og  kjødrige  Haand. 

For  de  Læsere,  hvem  det  muligvis  maatte  interessere 
at  erfare,  hvorledes  det  senere  er  gaaet  Holger  og  Nina, 
skal  det  blot  tilføjes,  at  det  endnu  ikke  —  som  det  popu- 
lært hedder  —  er  blevet  til  Noget  imellem  dem,  men 
Holger  kommer  mistænkeligt  meget  hos  Prips.  Og  hjemme 
i  hans  Vindue  hænger  Fuglehandlerens  Dompap,  som  han 
kjøbte  Dagen  efter  de  her  fortalte  Hændelser,  og  som  har 
faaet  det  for  en  Han  noget  ejendommelige  Navn:  «Malle», 
og  naar  Holger  engang  imellem  kjæler  for  den,  kan  man 
jævnligt  høre  ham  hviske  til  den:  «Du  er  en  god  Dreng, 
Malle,  for  naar  det  kommer  til  Stykket,  saa  er  det  dog 
Dig,  der  har  skabt  min  Lykke! » 

